চাঁপাইনবাবগঞ্জ আওয়ামী লীগের জেলা কাউন্সিল রাত পোহালেই | | BBS News 24 চাঁপাইনবাবগঞ্জ আওয়ামী লীগের জেলা কাউন্সিল রাত পোহালেই – BBS News 24\nচাঁপাইনবাবগঞ্জ আওয়ামী লীগের জেলা কাউন্সিল রাত পোহালেই\nচাঁপাইনবাবগঞ্জের পাঁচ উপজেলায় আওয়ামী লীগের ত্রিবার্ষিক কাউন্সিল এরই মধ্যে সম্পন্ন হয়েছে। সর্বসম্মতিক্রমে সেসব জায়গায় নতুন নেতৃত্বের নাম ঘোষণা করা হয়েছে। উপজেলা পর্যায়ে শেষ হয়ে এখন জেলা আওয়ামী লীগের ত্রিবার্ষিক কাউন্সিল অনুষ্ঠিত হতে যাচ্ছে। বৃহস্পতিবার (৫ মার্চ) জেলা শহরের পুরাতন স্টেডিয়ামে ৫ বছর পর এ কাউন্সিল অনুষ্ঠিত হবে। আর সবার দৃষ্টি এখন জেলা আওয়ামী লীগের কাউন্সিলের দিকে। কারা আসছেন নেতৃত্বে, তার অবসান হবে রাত পোহালেই।\nবৃহস্পতিবার সকাল ১০টায় কাউন্সিল উদ্বোধন করবেন আওয়ামী লীগের প্রেসিডিয়াম সদস্য মোহাম্মদ নাসিম এমপি। কাউন্সিলে প্রধান অতিথি হিসেবে উপস্থিত থাকবেন আওয়ামী লীগের সাধারণ সম্পাদক এবং সড়ক পরিবহন ও সেতুমন্ত্রী ওবায়দুল কাদের। প্রধান বক্তা হিসেবে উপস্থিত থাকবেন কেন্দ্রীয় যুগ্ম সাধারণ সম্পাদক তথ্যমন্ত্রী হাছান মাহমুদ এমপি, সাংগঠনিক সম্পাদক মির্জা আজম ও এসএম কামাল হোসেনসহ অন্যান্য নেতৃবৃন্দ উপস্থিত থাকবেন। কাউন্সিলে সভাপতিত্ব করবেন জেলা আওয়ামী লীগের সভাপতি মঈনুদ্দীন মন্ডল। জেলা আওয়ামী লীগের উপ-দপ্তর সম্পাদক জামাল আব্দুল নাসের জানান, এবার কাউন্সিলর রয়েছেন ২৮২ জন।\n৫ বছর পর জেলা আওয়ামী লীগের কাউন্সিলকে ঘিরে নেতাকর্মীদের মধ্যে প্রাণচাঞ্চল্য লক্ষ্য করা গেছে। জেলা আওয়ামী লীগের সভাপতি পদে বেশ কয়েকজনের নাম শোনা গেছে। এরা হলেন- বর্তমান সভাপতি আলহাজ মঈনুদ্দীন মন্ডল, সহসভাপতি সাবেক সংসদ সদস্য মুহা. জিয়াউর রহমান, সহসভাপতি সাবেক উপজেলা চেয়ারম্যান আলহাজ রুহুল আমিন, শিক্ষা ও মানবসম্পদ বিষয়ক সম্পাদক অধ্যাপক কামাল উদ্দীন এবং সাবেক বিদ্যুৎ ও জ্বালানি প্রতিমন্ত্রী অবসরপ্রাপ্ত ব্রিগেডিয়ার জেনারেল মোহাম্মদ এনামুল হক, আওয়ামী লীগের বিজ্ঞান ও প্রযুক্তি বিষয়ক উপকমিটির সদস্য ইঞ্জিনিয়ার মাহ্তাব উদ্দিন। অন্যদিকে সাধারণ সম্পাদক পদে যাদের নাম শোনা গেছে, তারা হলেন- বর্তমান সাধারণ সম্পাদক সাবেক সংসদ সদস্য আবদুল ওদুদ, যুগ্ম সাধারণ সম্পাদক ডা. সামিল উদ্দিন আহমেদ শিমুল এমপি ও জেলা স্বাধীনতা চিকিৎসক পরিষদ-স্বাচিপের সভাপতি ডা. মো. গোলাম রাব্বানী।\nএর আগে উপজেলা পর্যায়ে ২৩ ফেব্রুয়ারি আওয়ামী লীগের ত্রিবার্ষিক কাউন্সিল শুরু হয়। ওই দিন রানীহাটি হাই স্কুল মাঠে শিবগঞ্জ উপজেলা আওয়ামী লীগের কাউন্সিল সম্পন্ন হয়। অনাকাংক্ষীত পরিস্থিতি এড়াতে উপজেলা শহরের বাইরে কাউন্সিলের স্থান নির্ধারিত হয় রানীহাটিতে। তবে শেষ পর্যন্ত ব্যাপক নিরাপত্তার মধ্য দিয়ে কোনো অনাকাংক্ষীত পরিস্থিতি ছাড়াই কাউন্সিল সম্পন্ন হয়। সেখানে সভাপতি হিসেবে দুর্লভপুর ইউনিয়ন পরিষদের সাবেক চেয়ারম্যান ও উপজেলা আওয়ামী লীগের যুগ্ম সাধারণ সম্পাদক আবু আহমেদ নাজমুল কবির মুক্তা এবং শিবগঞ্জ পৌর আওয়ামী লীগের সাধারণ সম্পাদক মো. আতিকুল ইসলাম টুটুল খানকে সাধারণ সম্পাদক হিসেবে ঘোষণা করা হয়। পরদিন ২৪ ফেব্রুয়ারি গোমস্তাপুর উপজেলা আওয়ামী লীগের অনুষ্ঠিত কাউন্সিলে সভাপতি ও সাধারণ সম্পাদক হিসেবে যথাক্রমে সাবেক সংসদ সদস্য মু. গোলাম মোস্তফা বিশ্বাস ও গোমস্তাপুর ইউনিয়ন পরিষদ চেয়ারম্যান জামাল উদ্দিন ম-লের নাম ঘোষণা করা হয়।\n২৫ ফেব্রুয়ারি ছিল নাচোল উপজেলা আওয়ামী লীগের ত্রিবার্ষিক কাউন্সিল। সেখানে সভাপতি হিসেবে ফতেপুর ইউনিয়ন পরিষদের চেয়ারম্যান ইসরাইল হক এবং সাধারণ সম্পাদক হিসেবে আবারো উপজেলা চেয়ারম্যান আবদুল কাদেরের নাম ঘোষিত হয়। ভোলাহাট উপজেলায় অনুষ্ঠিত হয় ২৯ ফেব্রুয়ারি। সেখানে ডা. আশরাফুল হক চুনু সভাপতি এবং ইয়াসিন আলী শাহর সাধারণ সম্পাদক হিসেবে নাম ঘোষণা করা হয়।\nকিছুটা চমক ছিল সদর উপজেলা আওয়ামী লীগের ত্রিবার্ষিক কাউন্সিলে। ২ মার্চ অনুষ্ঠিত কাউন্সিলে সভাপতি ও সাধারণ সম্পাদক হিসেবে যাদের নাম শোনা গিয়েছিল শেষ পর্যন্ত সভাপতি হিসেবে তাদের কেউই আসেনি। সভাপতি হিসেবে জেলা আওয়ামী লীগের দপ্তর সম্পাদক আজিজুর রহমান এবং সাধারণ সম্পাদক হিসেবে পুনর্বার অ্যাডভোকেট নজরুল ইসলামের নাম ঘোষণা করা হয়।\nপাঁচ উপজেলাতেই সমঝোতার ভিত্তিতে নেতৃত্ব নির্বাচন করা হয়। ধারণা করা হচ্ছে এবারের সম্মেলনে জেলার নেতৃত্বে যারা আসবেন তাদের নাম সমঝোতার ভিত্তিতে আসার সম্ভাবনা বেশি। সব জায়গাতেই নতুন নেতৃত্বকে আগামী ১৫ দিনের মধ্যে পূর্ণাঙ্গ কমিটি করার জন্য দলের পক্ষ থেকে বলা হয়েছে।


সিনহা হত্যা মামলা: জেলগেটে জিজ্ঞাসাবাদ করা ৪ আসামীকে ১০ দিনের রিমান্ড চেয়ে আবেদন - dainikdainandin.com dainikdainandin.com\nমঙ্গলবার, ১১ আগস্ট ২০২০ | ১:৪২ অপরাহ্ণ | 247 বার\nটেকনাফে পুলিশের গুলিতে নিহত অবসরপ্রাপ্ত মেজর সিনহা মো. রাশেদ খানের বোনের দায়ের করা হত্যা মামলায় ৪ আসামীর ১০ দিনের রিমান্ডের আবেদন করা হয়েছে। আগামী ১২ আগস্ট এই আদেশের শুনানী অনুষ্ঠিত হবে। ইতিমধ্যে এ ৪ আসামীকে ২ দিনব্যাপী জেল গেইটে জিজ্ঞাসাবাদ শেষ করেছে তদন্তকারি র‌্যাব কর্মকর্তা।\nর‌্যাবের গনমাধ্যম শাখার প্রধান লে.কর্নেল আশিক বিল্লাহ জানিয়েছেন, যে ৪জন আসামীকে জিজ্ঞাসাবাদ করা হয়েছে, তাদের কাছে গুরুত্বপ‚র্ণ তথ্য পাওয়া গেছে। এরই প্রেক্ষিতে আদালতে নতুন করে ১০ দিনের রিমান্ড চেয়ে আবেদন করা হয়েছে।\nআদালতের পুলিশ পরিদর্শক প্রদীপ কুমার দাশ জানান, ‘রিমান্ডের আবেদনটি জমা দেয়া হয়েছে। আগামী ১২ আগস্ট আবেদনটির উপর শুনানী অনুষ্ঠিত হবে।\nগত ৩১ জুলাই রাতে টেকনাফ বাহারছড়া চেকপোস্টে তল্লাশীর সময় পুলিশের গুলিতে নিহত হন সেনাবাহিনীর অবসরপ্রাপ্ত মেজর সিনহা মোহাম্মদ রাশেদ খান। এ ঘটনায় পুলিশ বাদী হয়ে টেকনাফ থানায় হত্যা ও মাদক আইনে এবং রামু থানায় মাদক আইনে পৃথক ৩টি মামলা দায়ের করে। এ মামলায় নিহত মেজর সিনহা মো. রাশেদ খানের সাথে থাকা শাহেদুল ইসলাম সিফাত ও শিপ্রা রানী দেব নাথকে গ্রেফতার দেখিয়ে কারাগারে প্রেরণ করে পুলিশ। ৫ আগস্ট নিহত সিনহার বোন শারমিন শাহরিয়া ফেরদৌস বাদী হয়ে কক্সবাজার সিনিয়র জুডিসিয়িাল ম্যাজিষ্ট্রেট আদালতে ইন্সপেক্টর লিয়াকত, ওসি প্রদীপ কুমার দাশ সহ ৯ জনের বিরুদ্ধে হত্যা মামলা দায়ের করেন। ৬ আগস্ট বরখাস্ত ওসি প্রদীপ ও লিয়াকত সহ ৭ আসামী কক্সবাজার সিনিয়র জুডিসিয়াল আদালতে আত্মসমর্পন করেন। মামলার শুনানীতে র‌্যাবের পক্ষে প্রত্যেক আসামীর ১০দিন করে রিমান্ডের আবেদন করে। আদালত ইন্সপেক্টর লিয়াকত, ওসি প্রদীপ এবং এসআই নন্দ দুলাল রক্ষিতকে ৭দিন করে রিমান্ড মঞ্জুর করেন। বাকী ৪জনকে ২দিন কারাফটকে জিজ্ঞাসাবাদের আদেশ দেন। বাকী ২ আসামীর বিরুদ্ধে গ্রেফতারী পরোয়ানা জারি করেন আদালত। ৪ জনকে কারাফটকে ২দিন জিজ্ঞাসাবাদ সম্পন্ন করে র‌্যাব। ওসি প্রদীপ, ইন্সপেক্টর লিয়াকত এবং এসআই নন্দ দুলাল রক্ষিতকে র‌্যাবের হেফাজতে নিয়ে জিজ্ঞাসাবাদের কথা রয়েছে।\nপুলিশের দায়ের করা রামু থানার মামলায় সিনহার সহযোগি স্ট্যামফোর্ড বিশ্ববিদ্যালয়ের ফিল্ম এন্ড মিডিয়া বিভাগের শিক্ষার্থী শিপ্রা রানী দেবনাথ রোববার জামিনে কারাগার থেকে মুক্তি পেয়েছে। অপরদিকে টেকনাফ থানায় দায়ের করা ২টি মামলায় মেজর সিনহা মো. রাশেদ খানের সাথে থাকা শাহেদুল ইসলাম সিফাত জামিনে কারামুক্তি পান। এর পুর্বে বেলা ১১ টার দিকে কক্সবাজার সিনিয়র জুডিশিয়াল ম্যাজিস্ট্রেট আদালতের বিচারক তামান্না ফারাহ জামিন মঞ্জুর করেন। একই সঙ্গে সিফাতের মামলা দুটি বিবাদী পক্ষের আবেদনের প্রেক্ষিতে আদালত তদন্তের ভার র‌্যাবকে দিয়েছে।\nআমি নগন্য মানুষ, তবুও মর্যাদার সাথে দায়িত্ব পালন করব: মেয়র মুজিব


রাজধানীর গুলশানে ১৩৬৮ ক্যান বিয়ার-সহ এক মাদক ব্যবসায়ী আটক…. – চ্যানেল সেভেন বিডি\nরাজধানীর গুলশানে ১৩৬৮ ক্যান বিয়ার-সহ এক মাদক ব্যবসায়ী আটক….\nআপডেটঃ ২:০৪ পূর্বাহ্ণ | সেপ্টেম্বর ১১, ২০১৯\nএস,এম,মনির হোসেন জীবন \_ রাজধানীর গুলশানে ১৩৬৮ ক্যান বিয়ার ক্যানসহ মো. লিটন (৩০) নামে এক মাদক ব্যবসায়ীকে আটক করেছে র‌্যাপিড অ্যাকশন ব্যাটালিয়ন (র‌্যাব-১)। এসময় মাদক পরিবহনে ব্যবহৃত একটি প্রাইভেটকারও জব্দ করা হয়েছে।\nআজ মঙ্গলবার (১০ সেপ্টেম্বর) সকাল সাড়ে ১০টার দিকে রাজধানীর গুলশান-১ নম্বর সার্কেলের ৯ নম্বর রোডে অভিযান চালিয়ে এসব বিয়ার জব্দ করা হয়।\nর‌্যাবের আইনও গনমাধ্যম শাখার সহকারী পরিচালক সিনিয়র এএসপি মো: মিজানুর রহমান ভুঁইয়া আজ ঘটনার সত্যতা নিশ্চিত করেছেন।\nপ্রাথমিক জিজ্ঞাসাবাদে লিটন র‌্যাবেকে জানান, সে পেশায় একজন প্রাইভেটকারচালক। প্রাইভেটকার চালানোর আগে সে একটি বায়িং হাউজে কাজ করতো। মাদকাসক্ত হওয়ার পর লিটন মাদকের কারবারে জড়িয়ে পড়ে। গত পাঁচ বছর যাবত সে মাদকের চালান সংগ্রহ করে তা রাজধানীসহ আশপাশের বিভিন্ন সিন্ডিকেটে সরবরাহ করে আসছিল। মাদকের প্রতিটি চালান সরবরাহের জন্য লিটন ১০ হাজার টাকা করে পায় বলেও স্বীকার করেছে।\nর‌্যাব-১ সুত্রে জানা যায়, ধৃত লিটন একটি মাদক কারবারি সিন্ডিকেটের সদস্য। এই সিন্ডিকেটের মূলহোতা টঙ্গী এলাকার একজন বড় মাপের মাদক কারবারি। সে টঙ্গী থেকে চালানটি সংগ্রহ করে প্রাইভেটকারের মাধ্যমে গুলশান এলাকায় সরবরাহের জন্য নিয়ে যাচিছল। এই সিন্ডিকেটের মূলহোতা টঙ্গী এলাকার একজন বড় মাপের মাদক কারবারি।


তারেকের হাতে নেতৃত্ব ছেড়ে দিচ্ছেন খালেদা জিয়া! – NEWS 24\nতারেকের হাতে নেতৃত্ব ছেড়ে দিচ্ছেন খালেদা জিয়া!\nNo Comments on তারেকের হাতে নেতৃত্ব ছেড়ে দিচ্ছেন খালেদা জিয়া!\nবিএনপির রাজনীতিতে খালেদা জিয়া কি ধীরে ধীরে নেপথ্যে চলে যাচ্ছেন—এমন প্রশ্ন এখনই ওঠার কথা নয়। কিন্তু উঠছে এ কারণে যে দলটির\nসাংগঠনিক কার্যক্রমের নেতৃত্ব দিচ্ছেন তারেক রহমান।অন্যদিকে কারামুক্ত চেয়ারপারসন খালেদা জিয়া গুলশানের ‘ফিরোজা’য় চিকিৎসা নিচ্ছেন। বলা হচ্ছে, অসুস্থ হলেও তিনি ‘ঐক্যের প্রতীক’ হিসেবে টিকে থাকবেন। একই সঙ্গে চেয়ারম্যান ও ভারপ্রাপ্ত চেয়ারম্যান থাকার\nঘটনায় দলের ভেতরে ও বাইরে গুঞ্জন থামানো যাচ্ছে না। কারণ তারেক নিজের কর্তৃত্ব প্রতিষ্ঠায় দল গোছানোর জন্য তৎপরতা শুরু করেছেন। তিনি চাইছেন, স্থায়ী কমিটিসহ সবাই তাঁর পক্ষে কথা বলুক। এ জন্য পছন্দের লোকদের তিনি ধীরে ধীরে পদায়নের চেষ্টাও চালাচ্ছেন, যা দলের সিনিয়র নেতাদের পাশাপাশি সব স্তরে দৃশ্যমান হচ্ছে। অন্যদিকে দলের বড় একটি অংশও আবার এ কারণে শঙ্কিত হয়ে ভাবছেন তারেক\nপুরোপুরি নিয়ন্ত্রণ নিয়ে নিতে পারলে বিএনপিতে তাদের ভবিষ্যৎ নেই। তারা কেউ বা নীরব, আবার কেউ বা খালেদা জিয়াকে দলে সক্রিয় করার চেষ্টা চালাচ্ছে। তাদের অনেকের আরেকটি ভাবনা হলো, আন্তর্জাতিক সম্প্রদায়ের কাছে এখনো তারেকের তুলনায় খালেদা জিয়াই বেশি গ্রহণযোগ্য। ফলে তাঁকে সামনে নিয়েই অন্তত আরেকটি নির্বাচনে অংশ নেওয়ার পক্ষপাতী তারা।এদিকে গত তিনটি নির্বাচনে কাঙ্ক্ষিত ফল ঘরে তুলতে না পারার কারণ ও বৈশ্বিক বাস্তবতায় সুধীসমাজের মধ্যেও একই ধরনের আলোচনা\nনতুন করে ছড়িয়েছে। দলের একটি অংশের পাশাপাশি সুধীসমাজের কেউ বলছেন, দলকে সামনের দিকে টেনে নেওয়ার মতো শারীরিক সক্ষমতা আর খালেদা জিয়ার নেই। সাজা স্থগিত করে নির্বাহী আদেশে কারামুক্তির কারণে তাঁর পক্ষে রাজনীতিতে সরব হওয়াও সম্ভব নয় বলে তাঁরা মনে করেন। তাই তাঁরা তারেক রহমানের নেতৃত্বেই দল পরিচালনায় পক্ষপাতী। আবার কারো মতে, বর্তমান বৈশ্বিক বাস্তবতায় তারেক\nরহমানকে সামনে নিয়ে এগোলে আন্তর্জাতিক সম্প্রদায়ের সমর্থন পাওয়া কঠিন হবে। তাঁদের মতে, দেশের অভ্যন্তরে ‘ক্ষমতার বিকল্প বিভিন্ন কেন্দ্র’ বলে পরিচিত প্রতিষ্ঠান বা সংস্থাও তারেক রহমানকে সমর্থন করছে না। ফলে অসুস্থ হলেও খালেদা জিয়াই এখন পর্যন্ত আওয়ামী লীগ বিরোধী শক্তির সবচেয়ে বড় প্রতীক বলে তাঁরা মনে করেন।তবে তারেক সমর্থকরা যুক্তি দিচ্ছেন, বিদেশিদের সঙ্গে সমঝোতা করতেও তারেক\nরহমানকেই লাগবে। কারণ দলের অন্য কারো সঙ্গে সমঝোতা হলেও তা কাজে লাগবে না। তা ছাড়া গত তিনটি নির্বাচনে খালেদা জিয়ার নেতৃত্বে দল পরিচালিত হলেও কাঙ্ক্ষিত ফল পাওয়া যায়নি। এই অংশের আরেকটি অভিযোগ হলো, সিনিয়র বেশির ভাগ নেতা তারেকের ভাবমূর্তি রক্ষার জন্য কাজ করেন না, বরং আড়ালে তাঁর সমালোচনা করেন। তাই তারেক রহমানকে সামনে নিয়েই তাঁরা দল পরিচালনার পক্ষপাতী।সর্বশেষ ২০১৮ সালের নির্বাচনে আন্তর্জাতিক শক্তিগুলো খালেদা জিয়া\nও তারেক রহমানের বাইরে বিএনপির দু-একজন সিনিয়র নেতাকে দলের হাল ধরার পরামর্শ দিয়েছিল বলে জানা যায়। এমন সমঝোতা বা প্রস্তাবে ক্ষমতায় যাওয়া অথবা শক্তিশালী বিরোধী দল হিসেবে সংসদে যাওয়ার মতো আসন দেওয়ার প্রস্তাব ছিল বলে নির্ভরযোগ্য সূত্রগুলো থেকে জানা যায়। কিন্তু এক-এগারোর কথা বিবেচনায় রেখে সিনিয়র নেতারা খালেদা ও তারেকের বিরুদ্ধে অবস্থান নিতে রাজি না হওয়ায়\nনির্বাচনী ফলাফলে বড় ধরনের বিপর্যয় ঘটে বলে বিএনপিতে আলোচনা আছে।রাজনৈতিক বিশ্লেষক অধ্যাপক ড. তারেক শামসুর রেহমান মনে করেন, অসুস্থ হলেও খালেদা জিয়াই এখন পর্যন্ত বিএনপির ঐক্যের প্রতীক। ফলে মাইনাস খালেদা জিয়া বিএনপির ভবিষ্যৎ অন্ধকার। তিনি না থাকলে বিএনপি ভেঙে যাওয়াও অসম্ভব নয়। প্রশ্নের জবাবে জাহাঙ্গীরনগর বিশ্ববিদ্যালয়ের সাবেক এই অধ্যাপক বলেন, ‘তারেক রহমান রক্তের উত্তরাধিকার, সেটি ঠিক আছে; কিন্তু এর আগে তাঁর বিরুদ্ধে ওঠা অভিযোগগুলো তিনি খণ্ডন করতে পারেননি।\nফলে বিএনপিকে অখণ্ড রাখতে হলে তারেকের মেয়ে ব্যারিস্টার জাইমা রহমানকে এখনই রাজনীতিতে নিয়ে আসা উচিত। দাদি খালেদা জিয়ার কাছ থেকে সে রাজনীতি শিখতে পারে।’রাজনৈতিক বিশ্লেষক অধ্যাপক ড. ইমতিয়াজ আহমেদ মনে করেন, খালেদা জিয়া ও তারেক রহমান—এই পরিবারবৃত্তের মধ্যে আবদ্ধ থাকলে রাজনীতি বা ক্ষমতার কাঙ্ক্ষিত লক্ষ্যে বিএনপি ভবিষ্যতে না-ও পৌঁছতে পারে। তিনি বলেন, ক্ষমতায় থাকতে তারেক সমর্থকদের ভূমিকায় সেনাবাহিনী ক্ষুব্ধ ছিল। সেই অবস্থার আজও পরিবর্তন হয়নি। তা ছাড়া এই পরিবারতন্ত্র চলতে থাকলে একসময় বিএনপির সিনিয়র নেতারাও রাজনীতির প্রতি আগ্রহ হারিয়ে ফেলবেন। সুধীসমাজও বিএনপিকে গ্রহণ করবে বলে মনে হয় না। পরিবারতন্ত্রের বাইরে গিয়ে ভারতে নরেন্দ্র মোদি ক্ষমতায় এসেছেন।\nতাই পরিবারতন্ত্র পাকাপোক্ত না করে খালেদা জিয়ারও দলের মধ্যে গণতন্ত্র চর্চা শুরু করা উচিত, বলেন ঢাকা বিশ্ববিদ্যালয়ের আন্তর্জাতিক সম্পর্ক বিভাগের এই অধ্যাপক।সুজন সম্পাদক বদিউল আলম মজুমদারের মতে, খালেদা জিয়া অসুস্থ থাকার কারণে এই মুহূর্তে হয়তো তারেক রহমানকে বিএনপির প্রয়োজন। কিন্তু আন্তর্জাতিক সম্প্রদায়, সুধীসমাজ ও জনগণের কাছে খালেদা জিয়ার অধিকতর গ্রহণযোগ্যতা রয়েছে। তাঁকে বাদ দিয়ে কিছুই হবে না। প্রশ্নের জবাবে তিনি বলেন, শক্তিশালী প্রাণী ডাইনোসরও বিলুপ্ত হয়েছে। পরিবর্তিত পরিস্থিতিতে বাংলাদেশের এই পরিবারতান্ত্রিক রাজনীতিও আগামী দিনে বদলাবে। তাই পারিবারিক মালিকানা বাদ দিয়ে যোগ্য ব্যক্তিদের সামনে এনে দলের মধ্যেই খালেদা জিয়ার গণতন্ত্রের চর্চা শুরু করা উচিত।ঢাকা বিশ্ববিদ্যালয়ের আইন বিভাগের অধ্যাপক ড. আসিফ নজরুলের মতে, তারেক রহমানের কম বয়স এবং সাংগঠনিক ক্ষমতা বিএনপির অ্যাসেট। অন্যদিকে খালেদা জিয়ার অ্যাসেট হচ্ছে তাঁর ইমেজ, গ্রহণযোগ্যতা এবং দেশ পরিচালনার অভিজ্ঞতা। বিএনপিকে এই দুই অ্যাসেটের মধ্যে সমন্বয় করতে হবে।\nতবে দল পরিচালনায় অবশ্যই খালেদা জিয়ার অভিভাবকত্ব থাকতে হবে।২০১৮ সালের ৮ ফেব্রুয়ারি একটি দুর্নীতি মামলায় খালেদা জিয়ার কারাগারে যাওয়ার দিনই এক সংবাদ বিজ্ঞপ্তিতে ‘তারেক রহমানকে দলের ভারপ্রাপ্ত চেয়ারম্যান’ ঘোষণা করে বিএনপি। তবে গত ২৫ মার্চ কারামুক্ত হয়ে খালেদা জিয়ার বাসায় প্রত্যাবর্তনের পরও ওই অবস্থান পরিবর্তনের বিষয়ে বিএনপি কিছু স্পষ্ট করেনি। বরং এরপর বিএনপির স্থায়ী কমিটির সব ভার্চুয়াল সভায় লন্ডন থেকে সভাপতিত্ব করেছেন তারেক রহমান। দলের বেশির ভাগ সিদ্ধান্তও তিনিই দিচ্ছেন। অন্যদিকে স্থায়ী কমিটির সদস্যরা দুইবার দেখা করার সুযোগ পেলেও রাজনীতির বিষয়ে খালেদা জিয়া মুখ খুলছেন না।\nবিশেষ করে ভবিষ্যতে তিনি রাজনীতি করবেন কি না, সে বিষয়টি দলের সিনিয়র নেতাদের কাছে এখনো অস্পষ্ট। ফলে অনেকে ধরে নিয়েছেন, খালেদা জিয়া ভবিষ্যতে আর রাজনীতি না-ও করতে পারেন। আর তিনি রাজনীতি না করলে তারেক রহমানের পছন্দের লোকেরাই যে ভবিষ্যতে দলের গুরুত্বপূর্ণ পদে যাবেন, সে বিষয়ে তাঁরা নিশ্চিত।নির্ভরযোগ্য সূত্রের খবর, খালেদা জিয়া নীরব হয়ে যাওয়ার পর সাম্প্রতিককালে তারেক অনুসারী বলে পরিচিত নেতারা বড় পদে যাওয়ার জন্য বেশ তৎপরতা শুরু করেছেন। অতি উৎসাহী দু-একজন নেতা মহাসচিব হওয়ার জন্যও দৌড়ঝাঁপ শুরু করেছেন বলে দলের অনেকের কাছে দৃশ্যমান হয়েছে। আর এ কারণেই দলে কিছুটা অস্থিরতারও রয়েছে। তবে দলের কাণ্ডারি হওয়ার স্পর্শকাতর বিষয়ে বিএনপির স্থায়ী কমিটির নেতারা কথা বলেন বেশ সতর্কভাবে।জানতে চাইলে ব্যারিস্টার মওদুদ আহমদ বলেন, ‘বিএনপির জন্য আমাদের দুজনকেই সমানভাবে দরকার।’ তিনি বলেন, ‘চেয়ারপারসন খালেদা জিয়া ঐক্যের প্রতীক। ৩৮ বছরে তিনি সংগঠনকে মানুষের দোরগোড়ায় নিয়ে গেছেন। ফলে তাঁকে ছাড়া চলবে না।\nঅন্যদিকে ম্যাডামের (খালেদা জিয়া) শারীরিক অবস্থা ভালো নয়, এটিও বাস্তবতা। ফলে বিএনপিকে সচল তথা সক্রিয় করার জন্য তারেক রহমানকেও প্রয়োজন।’স্থায়ী কমিটির আরেক সদস্য গয়েশ্বর চন্দ্র রায় বলেন, খালেদা জিয়া ও তারেক রহমান যাঁর যাঁর অবস্থান থেকে দুজনেই বিএনপির জন্য অনিবার্য। এদেশের গণতান্ত্রিক আন্দোলনে জনগণের কাছে খালেদা জিয়া জনপ্রিয় একজন নেতা। অন্যদিকে তাঁর অনুপস্থিতিতে তারেক রহমানও অনিবার্য। আমাদের দুজনকেই প্রয়োজন।’ প্রশ্নের জবাবে তিনি বলেন, অসুস্থ হলেও খালেদা জিয়া এখনো এদেশে বড় একটি শক্তি।এ বিষয়ে মৃত্যুর কিছুদিন আগে রাষ্ট্রবিজ্ঞানী অধ্যাপক এমাজউদ্দীন আহমদ বলেছিলেন, খালেদা জিয়া ও তারেক রহমান দুজনকেই বিএনপিতে সমানভাবে প্রয়োজন।\nখালেদা জিয়া ঐক্যের প্রতীক এবং তাঁকে কেন্দ্র করেই বিএনপির রাজনৈতিক কর্মকাণ্ড আবর্তিত হবে। কিন্তু তিনি অসুস্থ হওয়ায় দল চালাতে তারেক রহমানকে লাগবে। প্রশ্নের জবাবে বিএনপিপন্থী বলে পরিচিত সুধীসমাজের প্রতিনিধি এমাজউদ্দীন মন্তব্য করেছিলেন, এরশাদকেও এদেশের সুধীসমাজ পছন্দ করেনি, কিন্তু জীবনের শেষ দিন পর্যন্ত তিনি দল চালিয়েছেন। কোনো অসুবিধা হয়নি।\n← ইঁদুরের ধান বেচে শীতের পোশাক! → বাংলাদেশ থেকে জরুরী ভিত্তিতে কর্মী নেবে কাতার, আগ্রহীরা আবেদন করবেন যেভাবে


রাতের ভোট আমি দেখিনি : সিইসি | ২৭ জানুয়ারি, ২০২২\nরাতের ভোট আমি দেখিনি : সিইসি...\nএকাদশ জাতীয় সংসদ নির্বাচনে দিনের ভোট রাতে হয়েছে বলে যে অভিযোগ তা অভিযোগ আকারেই থেকে গেছে। অভিযোগের তদন্ত আদালতের নির্দেশনা ছাড়া হয় না বলে জানিয়েছেন প্রধান নির্বাচন কমিশনার কে এম নূরুল হুদা। এ ছাড়া রাজনৈতিক পরিমন্ডলে নির্বাচন করা অত্যন্ত কঠিন বলেও মন্তব্য করেন তিনি।\nসিইসি বলেন, ‘অভিযোগের ওপর ভিত্তি করে আমি কনক্লুসিভ কিছু বলতে পারি না। কারণ, আমি তো দেখি নাই। আপনিও দেখেননি যে রাতে ভোট হয়েছে। তদন্ত হলে বেরিয়ে আসত, বেরিয়ে এলে আদালতের নির্দেশে নির্বাচন বন্ধ হয়ে যেত। সারা দেশের নির্বাচনও বন্ধ হয়ে যেতে পারত। রাজনৈতিক দলগুলো কেন আদালতে অভিযোগ দেয়নি সেটা তাদের বিষয়। এ সুযোগ তারা হাতছাড়া করেছে।’ গতকাল নির্বাচন কমিশনে কর্মরত সাংবাদিকদের সংগঠন রিপোর্টার্স ফোরাম ফর ইলেকশন অ্যান্ড ডেমোক্র্যাসি (আরএফইডি) আয়োজিত ‘আরএফইডি-টক’ অনুষ্ঠানে তিনি এসব কথা বলেন। এ সময় উপস্থিত ছিলেন ইসির অতিরিক্ত সচিব অশোক কুমার দেবনাথ ও যুগ্ম সচিব এস এম আসাদুজ্জামানসহ ইসিতে কর্মরত গণমাধ্যম কর্মীরা। অনুষ্ঠানে সভাপতিত্ব করেন সংগঠনের সভাপতি সোমা ইসলাম, সঞ্চালনা করেন সাধারণ সম্পাদক কাজী জেবেল।\nবন্দুক-লাঠি উঁচিয়ে নির্বাচন সাইজ করা যায় না : দলীয় সরকারের অধীনে নির্বাচন করা নিয়ে কে এম নূরুল হুদা জানান, দলীয় সরকারের অধীনে নির্বাচন করা, ইমারজেন্সি পিরিয়ডে বা সামরিক সরকারের অধীনে নির্বাচন করা-পার্থক্য রয়েছে। তিনি জানান, শামসুল হুদা কমিশনের নির্বাচন ব্যাপক প্রশংসা পেয়েছে- এটা ঠিক, এটা তো অবশ্যই। সে সময় যে পরিবেশ পরিস্থিতি ছিল জরুরি অবস্থার মধ্যে, ক্যান্টনমেন্টের আশীর্বাদ নিয়ে এসব নির্বাচন করা হয়েছে। তবে এ অবস্থা চিরদিন গণতান্ত্রিক পরিবেশের মধ্যে সম্প্রসারিত করে না। সিইসি বলেন, ‘গণতান্ত্রিক পরিবেশে উন্মুক্ত পরিবেশ থাকতে হয়। এখানে বন্দুকের নল বা লাঠি উঁচিয়ে নির্বাচনকে সাইজ করা যায় না। এটা ছেড়ে দিতে হয় উন্মুক্তভাবে; সেখানে ভুলভ্রান্তি হবে, সংঘাত হবে, বিতর্ক হবে, মিছিল হবে, মিটিং হবে এখন যেমন হয়; ওয়েবিনার, জুম মিটিং হবে-এই হলো পরিবেশে। তার মতে, এ পরিবেশের মধ্যে ভোট হয়। সুতরাং সেই নির্বাচনের বন্দুকের মাথায় রেখে নির্বাচনের অবস্থা একটা হতে পারে। সেটা চিরদিন থাকতে পারে না। তার জন্য দরজা খুলে দিতে হয়। এখন দরজা খুলে গেছে। রাজনৈতিক পরিমন্ডলে নির্বাচন হয় এখন, এ নির্বাচন করা অত্যন্ত কঠিন। কিন্তু সম্ভব। এর মধ্যেই আমাদের যেতে হবে।\nসমালোচনা হবেই : সিইসি জানান, পাঁচ বছর কাজ করা হয়েছে। সুশীল সমাজ গণতান্ত্রিক পরিবেশে সমালোচনা করবে না কেন? প্রচুর সমালোচনা হবে এবং সেটা হতেই হবে। তা না হলে এ প্রতিষ্ঠান থাকে না। সমালোচনা না চাইলে তো মার্শাল ল দিতে হয়, সমালোচনা করা যাবে না; অথবা ইমারজেন্সি দিতে হয়।\nশামসুল হুদা ও বদিউল আলমকে এক হাত নিলেন সিইসি : বর্তমান নির্বাচন কমিশনের সমালোচনা করায় সাবেক প্রধান নির্বাচন কমিশনার (সিইসি) ড. এ টি এম শামসুল হুদা এবং নাগরিক সংগঠন সুজন-এর সম্পাদক ড. বদিউল আলম মজুমদারকে এক হাত নিয়েছেন বর্তমান সিইসি কে এম নূরুল হুদা। সিইসি বলেন, কয়েকদিন আগে এ টি এম শামসুল হুদা সাহেব সবক দিলেন। তিনি বললেন, আমাদের অনেক কাজ করার কথা ছিল, করতে পারিনি, বিতর্ক সৃষ্টি করেছি। একজন সিইসি হিসেবে তার কথা আমার কাছে গ্রহণযোগ্য মনে হয়নি। সিইসি বলেন, ‘ইসি ইজ ওয়ান অব দ্য মোস্ট কমপ্লেক্স ইনস্টিটিউশন। এর মধ্যে একজন বাহবা নিয়ে যাবেন বা স্বীকৃতি নিয়ে যেতে পারে- এটা সম্ভব না। তার পক্ষে সম্ভব; আমিত্ব বোধ থেকে বলতে পারেন।’ ২০০৭-০৮ সালে জরুরি অবস্থার সময়ে সিইসির দায়িত্ব পালন করা এ টি এম শামসুল হুদা ‘বিরাজনীতির পরিবেশে সাংবিধানিক ব্যত্যয়’ ঘটিয়েছেন বলে মন্তব্য করেন কে এম নূরুল হুদা। তিনি বলেন, ‘ইসির দায়িত্ব ৯০ দিনের মধ্যে নির্বাচন করা। তিনি নির্বাচন করেছেন ৬৯০ দিন পরে। এ সাংবিধানিক ব্যত্যয় ঘটানোর অধিকার তাকে কে দিয়েছে? তখন গণতান্ত্রিক সরকার ছিল না, সেনা সমর্থিত সরকার ছিল; ইমারজেন্সির কারণে এটা করেছে। গণতান্ত্রিক সরকারের সময়ে করা সম্ভব না।’ সুজনকে প্রার্থীদের হলফনামা প্রচারের কাজ দেওয়ার সমালোচনা করে কে এম নূরুল হুদা বলেন, বিরাজনীতির পরিবেশের মধ্যে তিনি (এ টি এম শামসুল হুদা) এটা করেছেন। তিনি বদিউল আলম মজুমদারকে কীভাবে নিয়োগ দিয়েছেন? কোনো বিজ্ঞপ্তি দেওয়া হয়েছিল? লাখ লাখ টাকা কীভাবে দিলেন? এ রকম অনেক কিছু করা যায়। ভেবেচিন্তে কাজ করতে হবে। সবকিছুর ঊর্ধ্বে এখান থেকে গেছে, এটা সম্ভব না, ক্যানট বি। অনেক সমালোচনার আছে। বর্তমান ইসি সবকিছু স্বচ্ছভাবে মোকাবিলা করতে পারে বলেও দাবি করেন সিইসি। বদিউল আলম মজুমদার বর্তমান কমিশনকে ‘অদক্ষ’ আখ্যা দিয়ে ভোটে ‘অনিয়ম’ এবং নির্বাচন ব্যবস্থা ‘ভেঙে দেওয়া’সহ বিভিন্ন অভিযোগ করে আসছেন। এ প্রসঙ্গ টেনে কে এম নূরুল হুদা বলেন, বদিউল আলম মজুমদার এই কমিশন নিয়ে অনেক কথা বলে ফেলেন। এটার একটা ইতিহাস আছে। এখানে যোগদানের পর থেকে আমার সঙ্গে দেখা করতে চান। তাকে নিয়ে অনেক ঝামেলা, অনিয়ম। ১ কোটি টাকার আর্থিক অনিয়ম, কাজ না করে টাকা দেওয়া, নির্বাচন কমিশনে সভায় অনিয়ম নিয়ে সিদ্ধান্ত আছে। বর্তমান ইসির সময়ে কাজ না পাওয়ায় ‘ক্ষুব্ধ হয়ে’ বদিউল এখন কমিশনের সমালোচনা করছেন বলে মন্তব্য করেন নূরুল হুদা। তিনি বলেন, দুই বছর আমার পেছনে ঘুর ঘুর করছেন। একা একা এসেছেন। খবর পেয়েছি প্রায় ১ কোটি টাকা আর্থিক অনিয়মের অভিযোগ ও অন্যান্য অভিযোগ রয়েছে। এ লোকের সঙ্গে আলাদাভাবে আলোচনা করা যায় না, বিশ্বাস করা যায় না। উনি নির্বাচন সংশ্লিষ্ট কোনো বিশেষজ্ঞ..., কাজ নেই। সংবাদ সম্মেলন করার বিশেষজ্ঞ উনি। আমাদের তো তার দরকার নেই।\nমাহবুব তালুকদারকে ফোঁড়ন : নির্বাচন কমিশনার মাহবুব তালুকদারের বিষয়ে সিইসি কে এম নূরুল হুদা বলেন, উনার একটা ব্যক্তিগত এজেন্ডা থাকে, উনি এসব বলেন। বলে যাচ্ছেন, কখনো আইসিইউতে ছিলেন; অসুস্থতার কারণে সিসিইউতেও ছিলেন। সিঙ্গাপুর, ভারতে ট্রিটমেন্ট করেছেন। ৩০-৪০ লাখ টাকায় ট্রিটমেন্ট করেন, এটা ইসি বহন করে। সুতরাং আইসিইউ, সিসিইউ-এসব ওখান থেকে এনে যোগ করেছেন কিনা জানি না। কোনো অনুষ্ঠান হলে, নির্বাচন হলে- ছয়-সাত দিন ধরে বেছে বেছে বের করেন কোন শব্দটা কোথায় লাগাবেন। যেটা মিলিয়ে কাভারেজ হয়।\nচাপে ছিল না, সহিংসতায় অতৃপ্তি : ২০১৭-২০২২ মেয়াদের মধ্যে জাতীয় ও স্থানীয় সরকারের প্রায় সব নির্বাচন সম্পন্ন করেছে এ কমিশন। আওয়ামী লীগের আমলে এ নির্বাচন নিয়ে কোনো চাপে পড়েননি বলে দাবি করেন কে এম নূরুল হুদা। সিইসি বলেন, রাজনৈতিক দলের চাপ কোনো দিনও ছিল না; কখনো ছিল না। কোথাও কখনো কোনো চাপ ছিল না, কোনো রাজনৈতিক দলের লোকের প্রভাবে প্রভাবিত হইনি। ক্ষমতাসীন দলের একাধিক সদস্যদের বিরুদ্ধে ফৌজদারি মামলা করেছি। সুতরাং চাপ ছিল না। উল্লেখ্য, আগামী ১৪ ফেব্রুয়ারি পাঁচ সদস্যের বর্তমান নির্বাচন কমিশন বিদায় নেবে। নারায়ণগঞ্জ-কুমিল্লাসহ সব নির্বাচনকে সমান গুরুত্ব দেওয়া হয়েছে। তবে একটা অতৃপ্তিও রয়েছে বর্তমান সিইসির। বারবার বলেছি-পরিবেশ পরিস্থিতি ভালো রাখার ক্ষেত্রে প্রার্থী ও রাজনৈতিক দলের সহনশীল আচরণই প্রথম। নির্বাচনের সংঘাতপূর্ণ পরিবেশ নিয়ন্ত্রণের ক্ষমতা ইসির নেই। যখন পর্যন্ত না প্রার্থী, জনগণ, দল, সমর্থক সহনশীল আচরণ না করে। এটা কি সম্ভব, কখনো সম্ভব না; এখানেই অতৃপ্তি।\nতদন্ত হয়নি : সুজনের বিরুদ্ধে আনিত অভিযোগের তদন্ত করেছেন কি না- প্রশ্নে তিনি বলেন, তদন্ত হয়নি। ওই ঘটনার সময় যারা কমিশনে ছিলেন তারা তদন্ত করেননি। বর্তমান ইসির বিরুদ্ধে দেশের বিশিষ্ট ৪২ জন নাগরিকের দুর্নীতি ও নানা অনিয়মের অভিযোগ সম্পর্কে তিনি বলেন, ইভিএম ক্রয়ে কোনো অনিয়ম হয়নি। সরকারের ক্রয়নীতি অনুসরণ করেই এগুলো কেনা হয়েছে। প্রশিক্ষণে ব্যয় নিয়ে যে অডিট আপত্তি এটা সব প্রতিষ্ঠানে হয়ে থাকে। অডিট আপত্তি মানেই দুর্নীতি নয়। এটা নিষ্পত্তিযোগ্য। নিষ্পত্তি হয়েছে কি না- এ প্রশ্নের উত্তরে তিনি বলেন, এখনো হয়নি। ভোটে বা বিনা প্রতিদ্বন্দ্বিতায় নির্বাচনের ব্যাপকতা প্রসঙ্গে নূরুল হুদা বলেন, এতে কমিশনের কিছু করার নেই। এটা রাজনৈতিক সিদ্ধান্তের বিষয়। বিনা ভোটে কেন নির্বাচিত হলো তা দেখার এখতিয়ার কমিশনের নেই। শতভাগ বা কোথাও তারও বেশি হারে ভোট পড়ার অভিযোগ সম্পর্কে নূরুল হুদা বলেন, ফলাফল প্রকাশ হয়ে গেলে আমাদের কিছু করার থাকে না। আমরা কমিশনে বসে আগে থেকে কিছু জানতে পারি না। ফলাফলের সরকারি গেজেট হওয়ার আগে এ ধরনের অস্বাভাবিক ঘটনার বিরুদ্ধে নির্বাচন কমিশনের কিছু করার আছে কি না- এ প্রশ্নের উত্তরে তিনি বলেন, কেন্দ্রের সমন্বিত ফলাফল আমাদের কাছে আসতে দেরি হয়। ফলাফল প্রকাশের আগে কমিশন নির্বাচন বাতিল করার ক্ষমতা রাখে। কিন্তু আমাদের কাছে অনিয়মের সুনির্দিষ্ট অভিযোগ আসতে হবে। নারায়ণগঞ্জ সিটি নির্বাচনে ইভিএমে বাতিল ভোট দেখানো হয়েছে। এটা কীভাবে সম্ভব- এ প্রশ্নের উত্তরে তিনি বলেন, বিষয়টি আমার জানা নেই। প্রচার রয়েছে দেশের নির্বাচন ব্যবস্থা ধ্বংসের অভিযোগে আপনার বিরুদ্ধে মার্কিন যুক্তরাষ্ট্র নিষেধাজ্ঞা দিয়েছে- এ প্রশ্নের জবাবে নূরুল হুদা বলেন, এ ধরনের কোনো চিঠি আমি পাইনি।\nকুমিল্লার ফল ভোটের সংখ্যায় হয়নি\nসাতকানিয়ায় দুই প্রার্থীর সমর্থকের মধ্যে সংঘর্ষ, সাতজন গুলিবিদ্ধ


Raj Kundra Arrested: How police found Shilpa Shetty’s husband connection in the case, Entertainment: ফেব্রুয়ারিতে পর্ণ ছবির শ্যুটিং স্পটে গ্রেফতার ৫! সেই সূত্রে কীভাবে জড়াল রাজের নাম?\nRaj Kundra Arrested in Pornography Case: গত বছরই আর্থিক তছরূপের অভিযোগে কুন্দ্রার বিরুদ্ধে মামলা দায়ের করেছিল মুম্বাই পুলিশের সাইবার ক্রাইম।\nUpdated: July 20, 2021 4:38:41 pm\nRaj Kundra Arrested: চলতি বছর ফেব্রুয়ারিতে মুম্বাই শহরতলির একাধিক জায়গায় অভিযান চালিয়ে পাঁচজনকে গ্রেফতার করেছিল মুম্বাই পুলিশ। তাঁদের বিরুদ্ধে অভিযোগ ছিল উঠতি অভিনেতাদের হুমকি দিয়ে পর্ণ ছবিতে কাজ করানোর। শ্যুটিং স্পটে তল্লাশি চালিয়ে হাতেনাতে অভিযুক্তদের গ্রেফতার করে পুলিশ। তাঁদের বিরুদ্ধে মামলা রুজু করে চলে তদন্ত। জানা গিয়েছে, দেশের একাধিক প্রান্ত থেকে অভিনেতা হওয়ার স্বপ্ন নিয়ে মুম্বাই পাড়ি দেওয়া তরুণ-তরুণীদের টার্গেট করত এই চক্র। ওয়েব সিরিজে কাজ দেওয়ার অছিলায় শ্যুটিংয়ে ডেকে করানো হতো পর্ণ ছবির শ্যুট। কেউ আপত্তি করলে তাঁদের বলা হত শ্যুটিংয়ের সব খরচা বহন করতে। এভাবেই চলত শ্যুটিং।\nতারপর সেই ছবি একাধিক মোবাইল অ্যাপে এবং ওটিটি প্ল্যাটফর্মে আপলোড করা হত।সেই অ্যাপ সাবস্ক্রাইব করতে নোটিফিকেশন যেত গ্রাহকদের কাছে।সেই সব প্ল্যাটফর্ম এবং মোবাইল অ্যাপে চলত বড় করে প্রচার। ভারতে যেহেতু পর্ণ ছবি বানানো নিষিদ্ধ, তেমন এই ছবির প্রচার ও বিপণন নিষিদ্ধ।\nতদন্তে জানা গিয়েছে, মুম্বাই শহরতলির কোনও বাংলো ভাড়া করে সারাদিন চলত এই শ্যুটিং। মাড আইল্যান্ডের মতো বিচ্ছিন্ন জায়গাকে এই ধরণের কুকর্মের জন্য তাঁরা বেছে নিত। শ্যুটিং স্পটে উপস্থিত থাকতেন ৫-৬ জন। চিত্রগ্রাহক, পরিচালক, সংলাপ লেখক এবং প্রোডাকশন বয়। এঁদের সঙ্গেই থাকতেন একজন করে সংশ্লিষ্ট ওয়েব অ্যাপ ডেভেলপার। দেশব্যাপী লকডাউনের সময় এই ওয়েবঅ্যাপগুলো জনপ্রিয় হয়েছিল। তদন্তে দেখা গিয়েছে প্রতি অ্যাপের গ্রাহক সংখ্যা কয়েক লক্ষ। এই তথ্যগুলো হাতে পেয়ে পুলিশ দুটি লক্ষে তদন্ত করতে শুরু করে। যারা এই ছবি বানায় তাঁদের গ্রেফতার করা এবং যারা এই ছবি সম্প্রচার করে তাঁদের গ্রেফতার করা। জানা গিয়েছে, কিছু ওয়েবঅ্যাপের পর্ণ ছবির সম্প্রচার (আপলোড) বাইরের কোনও দেশ থেকে করা হয়েছে।\nতেমনই একটা প্রযোজনা সংস্থা ইউকের। যারা এই ধরণের ছবি সম্প্রচার করে থাকে। সেই সংস্থায় নজরদারি চালিয়ে উমেশ কামাত নামে এক ব্যক্তিকে গ্রেফতার করে মুম্বাই পুলিশ। এই ব্যক্তি সেই সংস্থার অন্যতম অধিকর্তা। তাঁকে জেরা করেই এই ছবি ব্যবসায় রাজ কুন্দ্রার নাম উঠে আসে। কামাতের সঙ্গে কুন্দ্রার ঘনিষ্ঠ সম্পর্কের কথাও স্বীকার করে নিয়েছিলেন সেই ধৃত। কামাতের সংস্থাকে সামনে রেখেই পর্ণোগ্রাফিক ছবিতে বিনিয়োগ শুরু করেন রাজ কুন্দ্রা।\nপাশাপাশি রাজের বিরুদ্ধে অভিযোগ থাকলেও, তথ্য-প্রমাণ ছিল না। তাই ধীরে চলো নীতি নিয়েছিলেন তদন্তকারীরা। মুম্বাই পুলিশের একটা সূত্রের দাবি, রাজ কুন্দ্রার মতো বিশিষ্টদের গ্রেফতার করার আগে একাধিক তথ্য-প্রমাণ জোগাড় করতে হয়। সেই প্রমাণ হাতে পেয়েই এই গ্রেফতারি।\nএর আগেও আইপিএলে স্পট ফিক্সিং কাণ্ডে নাম জড়িয়েছিল কুন্দ্রার। যেহেতু তিনি লন্ডনের নাগরিক তাই সেবার ক্লিনচিট পেয়ে যান এই হীরে ব্যবসায়ী। এদিকে, গত বছরই আর্থিক তছরূপের অভিযোগে কুন্দ্রার বিরুদ্ধে মামলা দায়ের করেছিল মুম্বাই পুলিশের সাইবার ক্রাইম। এবারেও একইভাবে সাইবার ক্রাইম বিভাগ রাজের বিরুদ্ধে পর্ণোগ্রাফি বানিয়ে একাধিক ওয়েবসাইটে সম্প্রচারের অভিযোগে মামলা দায়ের করেছে। অপরদিকে আদালতে আগাম জামিনের আবেদন করলেও, আগামি সপ্তাহ পর্যন্ত সেই আবেদনের শুনানি পিছিয়ে দিয়েছে বম্বের এক আদালত। ফলে, সোমবার রাতে গ্রেফতার হতে হয় কুন্দ্রাকে।\nMumbai PolicePorn FilmRaj KundraShilpa Shetty\nWeb Title: How police found raj kundras connection in porn film making the case entertainment


সকল বর্ষ ২০২১ ২০২০ ২০১৯ ২০১৮ ২০১৭ ২০১৬ ২০১৫ ২০১৪ ২০১৩ ২০১২ ২০১১ ২০১০ ২০০৯ ২০০৮ সকল মাস জানুয়ারি ফেব্রুয়ারি মার্চ এপ্রিল মে জুন জুলাই আগস্ট সেপ্টেম্বর অক্টোবর নভেম্বর ডিসেম্বর\nমুহাম্মাদ রোকনুদ্দীন - মুগদা\nআমাদের প্রেসে বিভিন্ন ধরনের বইপত্র ছাপানো হয়। এর মধ্যে ইসলামী কিতাবাদিও রয়েছে। (যেমন তাফসীর, হাদীসগ্রন্থ, দ্বীনী বিষয়ে বিভিন্ন কিতাবাদি)। গ্রাহকবৃন্দ আমাদেরকে যে ছাপার কাজগুলো দেন এর মধ্যে যেমন দুনিয়াবী বইপত্র থাকে তেমনি ইসলামী কিতাবাদিও থাকে। ছাপানোর সময় বিভিন্ন কারণে (যেমন মেশিনে সমস্যা হলে বা কাটিং যন্ত্র ঠিক মতো কাজ না করলে) উল্লেখযোগ্য পরিমাণ কাগজ উদ্বৃত্ত হয়। গ্রাহকদেরকে তাদের অর্ডার দেওয়া বইপত্র বা কিতাবাদি বুঝিয়ে দেওয়ার সময় সেই উদ্বৃত্ত কাগজগুলো দিয়ে আমরা বইগুলো বেঁধে দিই। যাতে বাঁধাইয়ের উপর দড়ির দাগ না পড়ে। এরপরও যেসব কাগজ অবশিষ্ট থাকে সেগুলো ভাঙ্গারির কাছে বিক্রি করে দিই। তারা সাধারণত ঠোঙা বানানোর কাজে এগুলো ব্যবহার করে থাকে। মুহতারামের নিকট জিজ্ঞাসা হল, এ কাগজগুলো এসব কাজে ব্যবহার করতে কোনো অসুবিধা আছে? অনুরূপভাবে এগুলো বিক্রি করা কি বৈধ হবে?\nযেসব কাগজে আল্লাহ বা রাসূল সাল্লাল্লাহু আলাইহি ওয়াসাল্লামের নাম, কুরআনের আয়াত কিংবা দ্বীনী বিষয়াদি লেখা থাকে, সেগুলো অধিক সম্মানযোগ্য। তাই সে কাগজগুলো দিয়ে বইপত্র বেঁধে দেয়া কিংবা তা ভাঙারির কাছে বিক্রি করা জায়েয নয়।\nআর প্রেসের যেসব কাগজে ঐসব বিষয়াদি নেই সেগুলো দিয়ে বইপত্র বেঁধে দেওয়ার অবকাশ আছে। তবে তা ভাঙারির কাছে বিক্রি করা উচিত নয়। কারণ সকল কাগজই সম্মানযোগ্য। এটি ইলমের একটি অন্যতম উপকরণ। সাধারণ ছাপানো কাগজ বা বইপত্র অপ্রয়োজনীয় হয়ে গেলে তা পুড়িয়ে ফেলবে।\n-খিযানাতুল আকমাল ৩/৪৮৫; আলমুহীতুল বুরহানী ৮/১২৮; ফাতাওয়া হিন্দিয়া ৫/৩২২; রদ্দুল মুহতার ৬/৩৮৬\nসালমান আহমদ - নরসিংদি\nঅনেকের মুখে দাইয়ূস শব্দটি শোনা যায়। হুযুর! এর অর্থ কী? কুরআন হাদীসে এ সম্পর্কে কী বলা হয়েছে? কেউ কেউ অন্যকে দাইয়ূস বলে গালি দেয়। এটা কি ঠিক?\nদাইয়ূস শব্দের অর্থ হল, এমন আত্মমর্যাদাহীন ব্যক্তি, যে তার স্ত্রী বা মাহরামের ক্ষেত্রে পাপাচার (তথা ব্যভিচারকে) সমর্থন করে। মুসনাদে আহমাদের এক হাদীসে বর্ণিত হয়েছে, আব্দুল্লাহ ইবনে উমর রা. বলেন, রাসূল সাল্লাল্লাহু আলাইহি ওয়াসাল্লাম বলেছেন,\nثَلَاثَةٌ قَدْ حَرّمَ اللهُ عَلَيْهِمُ الْجَنّةَ: مُدْمِنُ الْخَمْرِ، وَالْعَاقّ، وَالدَّيُّوثُ، الّذِي يُقِرّ فِي أَهْلِهِ الْخَبَثَ.\nতিন ব্যক্তির উপর আল্লাহ তাআলা জান্নাত হারাম করেছেন। ১. মদ্য পানে অভ্যস্ত ব্যক্তি। ২. পিতা-মাতার অবাধ্য সন্তান। ৩. দাইয়ূস অর্থাৎ ঐ আত্মমর্যাদাহীন ব্যক্তি, যে তার পরিবারের মহিলাদের ক্ষেত্রে পাপাচার অর্থাৎ ব্যভিচার ইত্যাদিকে সমর্থন করে। (মুসনাদে আহমাদ, হাদীস ৫৩৭২)\nঅপর এক হাদীসে রাসূল সাল্লাল্লাহু আলাইহি ওয়াসাল্লাম বলেন-\nثَلَاثٌ لَا يَدْخُلُونَ الْجَنّةَ، وَلَا يَنْظُرُ اللهُ إِلَيْهِمْ يَوْمَ الْقِيَامَةِ: الْعَاقّ بِوَالِدَيْهِ، وَالْمَرْأَةُ الْمُتَرَجِّلَةُ الْمُتَشَبِّهَةُ بِالرِّجَالِ، وَالدّيّوثُ.\nতিন ব্যক্তি জান্নাতে প্রবেশ করবে না। এবং কিয়ামতের দিন আল্লাহ তাআলা তাদের দিকে (রহমতের দৃষ্টিতে) তাকাবেন না। ১. পিতা-মাতার অবাধ্য সন্তান। ২. পুরুষের সাদৃশ্য গ্রহণকারী নারী। ৩. দাইয়ূস। (মুসনাদে আহমাদ, হাদীস ৬১৮০)\nউল্লেখ্য, কাউকে দাইয়ূস বলে গালি দেওয়া নাজায়েয। এ থেকে বিরত থাকা আবশ্যক।\n-মিরকাতুল মাফাতীহ ৭/২২০; তাবয়ীনুল হাকায়েক ৩/৬৩৫; আলবাহরুর রায়েক ৫/৪৪; আদ্দুররুল মুখতার ৪/৭০\nমুহাম্মাদ আলী - যশোর\nকিছুদিন আগে আমাদের এলাকায় এক ব্যক্তি মারা গেছে। লোকটি ছিল অবিবাহিত। তাই তার ছেলে-সন্তান স্ত্রী পরিবার-পরিজন কেউ নেই। মৃত্যুর আগে সে অসিয়ত করে গেছে, তার যাবতীয় সম্পদ মসজিদ-মাদরাসায় দিয়ে দিতে। এখন মসজিদ ও মাদরাসা কর্তৃপক্ষ উভয়ে তার সম্পদ দাবি করছে। কিন্তু মৃত ব্যক্তির ভাই তা মেনে নিচ্ছে না। মৃতের আত্মীয় বলতে শুধু তিনিই আছেন। বিষয়টি নিয়ে অনেক সমস্যা হচ্ছে। এখন আমরা সবাই (মসজিদ ও মাদারাসা কর্তৃপক্ষ ও তার ভাই) মুফতী সাহেবের শরণাপন্ন হচ্ছি, আমাদেরকে শরীয়তের সঠিক সমাধান জানিয়ে কৃতজ্ঞ করবেন।\nলোকটি যদি তার জীবদ্দশাতে ঐ জমিন মসজিদ-মাদরাসায় দান না করে গিয়ে থাকে, বরং শুধু অসিয়ত করে থাকে তাহলে সেক্ষেত্রে ঐ সম্পদের এক তৃতীয়াংশ মসজিদ-মাদরাসা পাবে। কারণ সাধারণ নিয়মে অসিয়ত এক তৃতীয়াংশ সম্পদের ভেতরেই কার্যকর হয়। মসজিদ-মাদরাসার অংশ দেয়ার পর লোকটির যদি একজন ভাই ছাড়া আর কোনো ওয়ারিশ না থাকে তাহলে সে অবশিষ্ট পুরো সম্পদের মালিক হবে। অবশ্য মৃতের ভাই যদি স্বতঃস্ফূর্তভাবে তার অংশ থেকে আরো কিছু সম্পদ মসজিদ-মাদরাসার জন্য দিতে চায় তাহলে সেটি কার্যকর হবে এবং তা হবে উত্তম কাজ। আর প্রশ্নোক্ত ক্ষেত্রে মসজিদ ও মাদরাসা সমান সমান জমির অধিকারী হবে।\n-শরহু মুখতাসারিত তাহাবী ৪/১৬১; আলমাবসূত, সারাখসী ২৭/১৫৩; খুলাসাতুল ফাতাওয়া ৪/২২৪; আলইখতিয়ার ৪/৩৭৬; তাবয়ীনুল হাকায়েক ৭/৩৭৬; আদ্দুররুল মুখতার ৬/৬৫০; ইলাউস সুনান ১/৩০৩\nডা. আবদুল্লাহ - ঝিগাতলা, ধানমণ্ডি\nমুহতারাম, আমার জানার বিষয় হল, আমার বন্ধু একজন ফিজিও থেরাপিস্ট। তার কাছে থেরাপির মেশিনপত্র আছে। আমি অর্থপেডিক ডাক্তার। তার সাথে আমার এই মর্মে চুক্তি হয় যে আমি দুই লক্ষ টাকা দিব ফার্নিচার ডেকোরেশন ও ঘরের এ্যাডভান্স বাবদ। এরপর উভয়ে রোগী দেখব। লাভ যা আসবে দুইজনে অর্ধার্ধি ভাগ করে নিব। এই চুক্তিটি বৈধ কি না? এবং লভ্যাংশ বণ্টনের পদ্ধতিটি সঠিক কি না?\nহাঁ, প্রশ্নোক্ত চুক্তিটি বৈধ হবে এবং উভয়ের শর্ত অনুযায়ী সমান বা কম-বেশি লভ্যাংশ বণ্টন করতে পারবেন। এরপর কখনো যৌথ কারবার সমাপ্ত করতে চাইলে মেশিনদাতা তার মেশিন নিয়ে যাবে এবং ফার্নিচার ডেকোরেশন ইত্যাদি বাবদ যে অংশীদার টাকা দিয়েছিল সে-ই এগুলো নিয়ে যাবে।\n-ফাতাওয়া বায্যাযিয়া ৬/২২৮; আলবাহরুর রায়েক ৫/১৮১; ফাতহুল কাদীর ৫/৪০৫; রদ্দুল মুহতার ৪/৩২২; শরহুল মাজাল্লাহ, আতাসী ৪/২৭০\nআনোয়ার - মিরপুর, ঢাকা\nএকটি সেবা সংস্থার পক্ষ থেকে ১০০০ ও ৫০০ টাকা মূল্যমানের দুটি প্রাইজবন্ড প্রকাশ করা হয়েছে। ঋণ প্রার্থী ব্যক্তিদর কাছে এই বন্ডগুলো ফেসভ্যালুর (গায়ের দাম) চেয়ে অধিক মূল্যে যেমন ১০০০ টাকা মূল্যমানের বন্ড ১১০০ টাকায় এবং ৫০০ টাকা মূল্যমানের বন্ড ৫৫০ টাকায় ছয়মাস বা একবছর মেয়াদে বাকিতে বিক্রি করা হয়। বন্ডবাহক সেবা সংস্থার সাথে চুক্তিবদ্ধ এজেন্ট বা শপিং সেন্টার থেকে বন্ডের বিনিময়ে নির্ধারিত নগদ অর্থ অথবা তৎমূল্যের পণ্য সামগ্রী সংগ্রহ করে নিজের প্রয়োজন পূরণ করে। অপর দিকে বন্ডের দ্বিতীয় ক্রেতা (এজেন্ট বা দোকানদার) বন্ডটি সেবা সংস্থার অফিসে জমা দিয়ে যথার্থ মূল্য নগদ উঠিয়ে নেয়। উক্ত পদ্ধতিতে ঋণ গ্রহীতাকে ছয়মাস বা একবছর পর তার সংগৃহীত নগদ অর্থ (১০০০ বা ৫০০) অথবা তৎমূল্যে পণ্য সামগ্রীর চেয়ে অধিক (১১০০ বা ৫৫০) পরিশোধ করতে হয়। এখন জানার বিষয় হল, উক্ত পদ্ধতির শরয়ী বিধান কী? জানিয়ে উপকৃত করবেন।\nপ্রশ্নোক্ত পন্থায় বন্ডের লেনদেন সম্পূর্ণ সুদী কারবার। আর ইসলামে সুদ নিকৃষ্টতম হারাম। আল্লাহ তাআলা পবিত্র কুরআনে বলেন-\nوَ اَحَلَّ اللهُ الْبَیْعَ وَ حَرَّمَ الرِّبٰوا\nআল্লাহ তাআলা কেনা-বেচাকে হালাল করেছেন এবং সুদকে করেছেন হারাম। -সূরা বাকারা (২) : ২৭৫\nজাবের রা. থেকে বর্ণিত, তিনি বলেন-\nلَعَنَ رَسُولُ اللهِ صَلّى اللهُ عَلَيْهِ وَسَلّمَ آكِلَ الرِّبَا وَمُؤْكِلَهُ وَكَاتِبَهُ وَشَاهِدَيْهِ.\nসুদ গ্রহণকারী, এর দাতা, এর হিসাব লেখক এবং যারা এর সাক্ষী থাকে, রাসূল সাল্লাল্লাহু আলাইহি ওয়াসাল্লাম তাদের সকলের উপর লা‘নত করেছেন। -সহীহ মুসলিম, হাদীস ১৫৯৮\nতাই মুসলামনদের কর্তব্য, এ ধরনের লেনদেন থেকে সম্পূর্ণ বিরত থাকা।\nমুহাম্মাদ তারেক - কিশোরগঞ্জ\nআমরা চরাঞ্চলে বসবাস করি। এখানে আমার কিছু জমি আছে। এ অঞ্চলটি নিচু হওয়ায় বর্ষায় পানি বেশি হলে এখানের জমিগুলো প্রায় দেড়-দু’মাস চাষাবাদের অনুপযোগী থাকে। এ সময়ের ভাড়া আদায়ের ব্যাপারে সংশয় হয়। অন্যান্য মালিকরা যেহেতু এ সময়ের ভাড়া আদায় করে থাকে, তাই আমিও নিই। এটা নেয়া কি বৈধ হবে? বর্ষার পর ফলন ভাল হলে তো তারা আমাদেরকে ভাড়া বেশি দেয় না। তাহলে আমরা কেন তাদের ক্ষতি বহন করব?\nপ্রশ্নোক্ত ক্ষেত্রে উত্তম পদ্ধতি হল, ভাড়া চুক্তির সময় ঐ দেড়-দু’মাস বাদ দিয়ে বছরের বাকি অংশের কথা উল্লেখ করে ভাড়া ঠিক করা। ভাড়া গ্রহীতা যদি নয়-দশ মাসের জন্যই বর্তমানে যে ভাড়া আছে তা দ্বারা ভাড়া নিতে চায় তাহলে সেটিও জায়েয হবে। বিশেষত আপনাদের অঞ্চলের ভূমিগুলো যদি সাধারণত প্রতি বছরই প্লাবিত হয় এবং একটি নির্ধারিত সময় পর্যন্ত চাষাবাদের অনুপযোগী থাকে তাহলে চুক্তির সময় উক্ত দেড়-দু’মাসের কথা উল্লেখ না করলেও উরফ তথা প্রচলিত নিয়ম অনুযায়ী ভাড়া চুক্তি সহীহ হয়ে যাবে। সেক্ষেত্রে ঐ সময় বাদ দিয়েই জমির মালিকগণ নির্ধারিত ভাড়া নিতে পারবে। আর যদি বিষয়টি এমন হয় যে, সাধারণত পুরো বছরই জমিগুলো ফসলের উপযুক্ত থাকে, কিন্তু কখনো কখনো প্লাবনের কারণে জমিগুলো কয়েক মাস পর্যন্ত চাষাবাদের অনুপযোগী হয়ে পড়ে, আর চুক্তির সময় এসব কিছু বলা ছাড়াই ভাড়া ঠিক করা হয় তাহলে সেক্ষেত্রে বছরের যে সময়টুকু জমিগুলো পানির নিচে ডুবে ছিল এবং চাষাবাদের অনুপযুক্ত ছিল সে সময়ের ভাড়া নেয়া বৈধ হবে না।\n-বাদায়েউস সানায়ে ৪/৫৩; ফাতাওয়া হিন্দিয়া ৪/৪৬১; ফাতাওয়া সিরাজিয়া পৃ. ১১৪; আলবাহরুর রায়েক ৮/৩৬\nছায়েদুর রহমান - শেরপুর\nআমাদের এলাকায় জমি চাষাবাদের একটি পদ্ধতি ব্যাপকভাবে চালু রয়েছে। জমির মালিক জমি দেয়। আর পরবর্তীতে বীজ, সার, হাল দেওয়া ও সেচ বাবদ খরচ উভয়ে বহন করে। বীজ রোপন ও জমি প্রস্তুত করতে যে খরচ হয় তাও উভয়ে দেয়। আর উৎপাদিত ফসল উভয়ে সমান সমান করে ভাগ করে নেয়। হুজুরের কাছে জিজ্ঞাসা হল আমাদের জমি চাষাবাদের উক্ত পদ্ধতি বৈধ কি না? অনুগ্রহপূর্বক সমাধান জানিয়ে বাধিত করবেন।\nজমি চাষাবাদের প্রশ্নোক্ত পদ্ধতিটি জায়েয। আপনারা এই পদ্ধতিতে চাষাবাদ করতে পারবেন এবং চুক্তি অনুযায়ী সমানহারে উৎপাদিত ফসল বণ্টনও করতে পারবেন। বিখ্যাত তাবেয়ী হাসান রাহ. বলেন-\nلاَ بَأْسَ أَنْ تَكُونَ الأَرْضُ لِأَحَدِهِمَا، فَيُنْفِقَانِ جَمِيعًا، فَمَا خَرَجَ فَهُوَ بَيْنَهُمَا.\n[সহীহ বুখারী ৩/১০৪ (তালীক)]\nযদি ক্ষেত তাদের মধ্যে কোনো একজনের হয় আর দুজনেই তাতে খরচ করে তাহলে উৎপাদিত ফসল উভয়ে সমান হারে ভাগ করে নিতে পারবে।\n-কিতাবুল আছল ৯/৫৪৫; আলমুহীতুল বুরহানী ১৮/৩৬০; আলমাবসূত, সারাখসী ২৩/৩১; ফাতাওয়া খানিয়া ৩/১৭৮; রদ্দুল মুহতার ৬/২৮১\nমুহাম্মাদ রাকিব উদ্দীন - শেরপুর\nএক ব্যক্তির সাথে আমি চুক্তি করতে চাচ্ছি যে, সে আমার এক বিঘা জমি চাষ করবে। চাষের জন্য বীজ, পানি, সার ইত্যাদির যাবতীয় খরচ সে বহন করবে। সিজন শেষে যা ফসল হবে তার বীজ সার ইত্যাদির খরচ বাদ দিয়ে বাকিটা দু’জনের মাঝে সমান হারে বণ্টন হবে। হুযুরের কাছে জানতে চাচ্ছি, আমাদের এভাবে চুক্তি করা বৈধ হবে কি না? বৈধ না হলে বৈধতার কোনো পদ্ধতি আছে কি না? জানিয়ে বাধিত করবেন।\nবর্গা চুক্তিতে উৎপাদিত ফসল থেকে চাষীর খরচ বাদ দিয়ে অবশিষ্ট ফসল ভাগাভাগির চুক্তি করা জায়েয নয়। বরং উৎপাদিত সকল ফসলই ভাগাভাগি করতে হবে। এক্ষেত্রে চাষীর খরচ পোষানোর জন্য চাষীকে বেশি অংশও দেওয়া যাবে।\n-বাদায়েউস সানায়ে ৫/২৫৮; আলবাহরুর রায়েক ৮/১৬১; তাবয়ীনুল হাকায়েক ৬/৪৩৬; মাজমাউল আনহুর ৪/১৪১; আদ্দুররুল মুখতার ৬/২৭৬\nআলাউদ্দীন - উত্তরা, ঢাকা\nআমি ঢাকায় চাকরি করি। গ্রামে আমার তেমন জায়গা-জমি নেই। একবার আমার এক চাচা একটি জমির সন্ধান পেয়ে আমাকে জানান। আমার নামে জমিটি কেনার জন্য চাচার একাউন্টে পাঁচ লক্ষ টাকা পাঠিয়ে দিই। জমি কিনতে বিলম্ব হওয়ায় চাচা আমাকে না জানিয়ে এক লক্ষ টাকা নিজের ব্যবসায় খাটায়। জানার বিষয় হল, চাচার জন্য কি টাকা ব্যবসায় খাটানো ঠিক হয়েছে? এ টাকা দ্বারা যা লাভ হয়েছে তা কি চাচার জন্য ভোগ করা বৈধ হবে? জানিয়ে কৃতজ্ঞ করবেন।\nপ্রশ্নোক্ত অবস্থায় ঐ টাকা আপনার চাচার নিকট আমানত হিসেবে ছিল। তিনি যদি আপনার অনুমতি ছাড়া উক্ত টাকা নিজের ব্যবসায় লাগিয়ে থাকেন তবে তা জায়েয হয়নি। আমানতের খেয়ানত হয়েছে। তাই এ টাকা থেকে যা লাভ হয়েছে তা তিনি নিজে ভোগ করতে পারবেন না। বরং তা গরিব-মিসকীনদেরকে সদকা করে দিতে হবে।\n-বাদায়েউস সানায়ে ৫/৩৮; আলবাহরুর রায়েক ৬/৯৭, ৭/১৪১; মাজাল্লাতুল আহকামিল আদলিয়্যা, মাদ্দা ৩৯০; ফাতহুল কাদীর ৬/১০৪; রদ্দুল মুহতার ৫/৯৭\nআহসান হাবীব - রাজশাহী\nকখনো কখনো বাগানের মালিকদের থেকে এক-দুই বছরের জন্য অগ্রিম বাগানের আম ক্রয় করে নিই। আবার কখনো আম ছোট থাকাবস্থায় ক্রয় করি। পাকার সময় হলে আম পেড়ে নিয়ে আসি। হুযুরের কাছে জানার বিষয় হল, আমাদের এই লেনদেন বৈধ কি না? বৈধ না হলে বৈধ কোনো পদ্ধতি আছে কি না জানালে কৃতজ্ঞ থাকব।\nগাছে ফল হওয়ার আগে বাগানের অগ্রিম ক্রয়-বিক্রয় জায়েয নয়। এ ব্যাপারে হাদীসে নিষেধাজ্ঞা এসেছে। জাবের রা. বলেন-\nنَهَى النّبِيّ صَلّى اللهُ عَلَيْهِ وَسَلّمَ عَنْ بَيْعِ السِّنِينَ.\nনবী কারীম সাল্লাল্লাহু আলাইহি ওয়াসাল্লাম بيع السنين তধা অগ্রিম এক বা একাধিক বছরের জন্য (গাছের ফল) বিক্রি করা থেকে নিষেধ করেছেন। (সহীহ মুসলিম, হাদীস ১৫৩৬)\nসুতরাং গাছে আম হওয়ার আগেই অগ্রিম আমের ক্রয়-বিক্রয় জায়েয হবে না। তবে বাগানের মালিকদের সাথে ক্রয়-বিক্রয় সংক্রান্ত আলোচনা বা ওয়াদা করা যেতে পারে। এবং সম্ভাব্য দাম নিয়েও প্রাথমিক কথা হতে পারে। কিন্তু প্রকৃত ক্রয়-বিক্রয় ও লেনদেন সম্পন্ন করতে হবে গাছে আম হওয়ার পর ফলন দেখে। ফল হওয়ার আগে ক্রয়-বিক্রয় করা যাবে না। এ কথা তো বলার অপেক্ষা রাখে না যে, প্রশ্নোক্ত ক্ষেত্রে পণ্য হচ্ছে আম। এখন যদি তা বেরই না হয় তাহলে কিসের বেচা-কেনা হচ্ছে। শরীয়তে এ ধরনের অস্তিত্বহীন বস্তুর বেচা-কেনার কোনো সুযোগ নেই।\n-কিতাবুল হুজ্জাহ আলা আহলিল মাদীনাহ ১/৬৫০; কিতাবুল আছল ২/৪৩৮; বাদায়েউস সানায়ে ৪/৩২৬; আলমুহীতুল বুরহানী ৯/৩১০; ফাতহুল কাদীর ৫/৪৮৮; আলবাহরুর রায়েক ৫/৩০০\nআব্দুল আলীম - কেচুয়ারপুর, শরীয়তপুর\nআমাদের গ্রামে একটি পাঞ্জেগানা মসজিদ আছে। মসজিদের জন্য যিনি জমি ওয়াকফ করেছিলেন। ওয়াকফ করার অনেক আগে (২০-২৫ বছর) সেই জমিতে তার দাদাকে কবর দেওয়া হয়েছিল। ওয়াকফ করার পর সেই জমিতে মসজিদ নির্মাণ করা হয়েছে। মসজিদের শেষের এক-দুই কাতার সেই কবরের উপর নির্মিত হয়েছে এবং এভাবেই দীর্ঘদিন থেকে নামায আদায় করা হচ্ছে। এখন কেউ কেউ বলছেন, কবরের উপর মসজিদ বানানো হারাম। তাই অনেকে মসজিদটি ভেঙ্গে ফেলতে চাচ্ছেন। অথচ মসজিদের এমন কোনো জায়গা নেই, যেখানে নতুন করে মসজিদ নির্মাণ করা যাবে। মুফতী সাহেবের কাছে জানতে চাচ্ছি, আসলেই কি উক্ত মসজিদটি ভেঙ্গে ফেলতে হবে?\nআরেকটি বিষয় জানতে চাচ্ছি, সম্প্রসারণের প্রয়োজনে ব্যক্তি মালিকানাধীন জমির কবরের উপর মসজিদ নির্মাণ করা যাবে কি না?\nপ্রশ্নের বিবরণ অনুযায়ী ঐ কবরটি যেহেতু অনেক পুরাতন ছিল তাই সেটি সমান করে তাতে মসজিদ নির্মাণ করা জায়েয হয়েছে। মসজিদে নববীর নীচেও মুশরিকদের কবর ছিল। সেগুলোকে সমান করে তার উপর মসজিদে নববী নির্মাণ করা হয়েছে। সুতরাং নিচে কবর ছিল এই অজুহাতে প্রশ্নোক্ত মসজিদের বিপক্ষে কথা বলা এবং তা ভেঙে ফেলার চেষ্টা করা অন্যায়। জেনে রাখা দরকার যে, প্রশ্নোক্ত মসজিদটি শরয়ী মসজিদ। সুতরাং এর বিরুদ্ধে কথা বলা মসজিদের বিরোধিতা করা এবং তা ভেঙে ফেলা মসজিদ ভাঙ্গার শামিল।\nউল্লেখ্য, মালিকানাধীন জমির কবরের লাশ পুরাতন হয়ে মাটির সাথে একেবারে মিশে যাওয়ার প্রবল ধারণা হলে সে কবর সমান করে দিয়ে তাতে মসজিদ বানানো বা সম্প্রসারণ করার সুযোগ রয়েছে।\nআর প্রশ্নে ‘কবরের উপর মসজিদ বানানো হারাম’ হওয়ার যে কথা বলা হয়েছে তা কবর অক্ষত রেখে (অর্থাৎ কবরের চিহ্ন বহাল রেখে) তাতে মসজিদ বানানোর ক্ষেত্রে প্রযোজ্য। তাই পুরাতন কবরকে নিশ্চিহ্ন করে দিয়ে তার উপর মসজিদ নির্মাণ করতে কোনো দোষ নেই।\n-সহীহ মুসলিম, হাদীস ৫২৪, ৫৩১; উমদাতুল কারী ৪/১৭৯; শরহে মুসলিম, নববী ৫/৭; তাবয়ীনুল হাকায়েক ১/৫৮৮; ফাতাওয়া হিন্দিয়া ১/১৬৭; রদ্দুল মুহতার ২/২৩৩; হাশিয়াতুত তাহতাবী আলাল মারাকী পৃ. ৩৩৬\nআবু হুরাইরা - গোপালগঞ্জ\nআমার পিতার ইন্তেকালের পর আমিই আমার ভাই-বোনদের দেখাশোনা করছি। কিছুদিন আগে আমার ছোট বোনের বিবাহ দিই। বিবাহে আত্মীয়-স্বজন ও অন্যান্যদের আপ্যায়ন করি। উক্ত আপ্যায়নে অলঙ্কার ছাড়া নগদ অর্থ ও অন্যান্য সামগ্রী মিলে প্রায় ৪০ হাজার টাকার উপঢৌকন উঠেছে। হুযুরের কাছে জানার বিষয় হল এ উপঢৌকনের মালিক কে? সবগুলো আমার বোনকে দিয়ে দিতে হবে কি না? আমাদের ব্যবহার করার অনুমতি আছে কি না? মাসআলাটির সঠিক সমাধানে হুযুরের সুমর্জি কামনা করছি।\nবিবাহ ইত্যাদি অনুষ্ঠানে যেসকল উপঢৌকন দেওয়া হয় তা যদি নির্দিষ্ট কাউকে দেওয়া হয়েছে বলে বোঝা যায় বা উপহারদাতা নির্দিষ্ট কারো নাম বলে দেয় তাহলে সে-ই উক্ত উপহারের মালিক বলে বিবেচিত হবে। যেমন উপহারদাতা মেয়ের নাম বলে দিলে বা মেয়ের একান্ত ব্যবহার্য জিনিসপত্র উপহার দিলে তার মালিক মেয়ে হবে। এসব উপহার তার অনুমতি ছাড়া অন্য কারো নেওয়া বৈধ হবে না। আর অন্যান্য উপহারের মালিক কে হবে- সে বিষয়টি প্রত্যেক সমাজের প্রচলন অনুযায়ী নির্ধারিত হবে। যেমন কোনো সমাজে যদি এমন প্রচলন থাকে যে, বিবাহ ইত্যাদি অনুষ্ঠানে অনির্দিষ্টভাবে যা কিছু উপহার দেওয়া হয় তা অভিভাবকদেরকেই দেওয়া উদ্দেশ্য থাকে তবে অভিভাবকগণই তার মালিক বলে বিবেচিত হবে। চাই উক্ত উপহার নগদ অর্থ হোক বা ঘরে ব্যবহারের মত কোনো সামগ্রী বা অন্য যা-ই হোক। আর কোথাও অন্য কোনো প্রচলন থাকলে সেখানে তা-ই গ্রহণযোগ্য হবে।\nপ্রকাশ থাকে যে, বর্তমানে বিবাহ ইত্যাদি অনুষ্ঠানে উপহার দেওয়ার যে প্রচলন রয়েছে তা শরীয়তের দৃষ্টিতে সহীহ নয়। এটা কুপ্রথার অন্তর্ভুক্ত। এছাড়া যেভাবে চেয়ার টেবিল নিয়ে উপহার গ্রহণ ও নিবন্ধনের আয়োজন করা হয় তা শুধু শরীয়তপরিপন্থীই নয়; বরং অনেক দৃষ্টিকটু।\nপ্রচলিত পদ্ধতিতে যেসকল আপত্তিকর বিষয় রয়েছে তার মধ্যে -\n১. কেউ উপহার না দিলে তাকে ভিন্ন চোখে দেখা।\n২. অনেকে ইচ্ছা বা সামর্থ্য না থাকা সত্ত্বেও চক্ষু লজ্জার কারণে উপহার দিয়ে থাকে। আর এভাবে দেওয়ার কারণে তা বৈধও হয় না।\n৩. উল্লেখযোগ্য পরিমাণ উপহার না দিতে পারলে সমালোচিত হওয়ার ভয়ে অনেকে দাওয়াতে শরিক হওয়া থেকে বিরত থাকে।\n৪. তাছাড়া কৃত্তিমতা, লৌকিকতা, সৌজন্য রক্ষা ও বড় কোনো উপহার দিয়ে সবার দৃষ্টি আকর্ষণ এবং বাহবা কুড়ানোর মানসিকতা তো রয়েছেই। আর এ সবই ইসলামের শিক্ষা পরিপন্থী। তাই বিয়ে-শাদির অনুষ্ঠানে এধরনের উপহার দেওয়া-নেওয়ার প্রচলন সংশোধনযোগ্য।\n-ফাতাওয়া ওয়ালওয়ালিজিয়া ২/১১৫; ফাতাওয়া সিরাজিয়া পৃ. ৯৫; আলমুহীতুল বুরহানী ৯/১৮০; আলমুলতাকাত ফিল ফাতাওয়া পৃ. ৩০৩; ফাতাওয়া হিন্দিয়া ৪/৩৮৩; আদ্দুররুল মুখতার ৫/৬৯৬\nআহসান হাবীব - বাসাবো, ঢাকা\nআমি বালেগ হওয়ার পর ৭টি রমযান অতিবাহিত হয়েছে। সেগুলোর মধ্যে শেষ ৩ রমযান আমি ঠিকমত রোযা রেখেছি। কোনো রোযা ছাড়িনি। বাকি ৪ রমযানে নিয়মিত রোযা রাখিনি। কোনো দিন রোযা রেখে বিনা ওজরে ভেঙে ফেলেছি। কখনো মায়ের চাপাচাপিতে ভেঙেছি। আবার কোনো দিন একেবারেই রাখিনি। তবে মনে হয়, রেখে ভেঙে ফেলার সংখ্যাই বেশি। এভাবে কত রোযা গেছে তার সঠিক হিসাব আমি বলতে পারছি না।\nআমার জানা মতে, বিনা ওজরে রোযা ভাঙলে কাফফারা আদায় করতে হয়। তাই একবার লাগাতার ৬০টি রোযা রেখেছি। এ অবস্থায় আমার ঐ রোযাগুলোর কাযা কাফফারা আদায়ের ব্যাপারে শরীয়তের মাসআলা জানতে চাই।\nপ্রশ্নোক্ত ক্ষেত্রে বিগত রমযানগুলোতে যেসব রোযা রেখে বিনা ওজরে ভেঙে ফেলেছেন সেসব রোযার জন্য একটি কাফফারা আদায় করাই যথেষ্ট হয়েছে। এখন আপনাকে বিগত রমযানগুলোতে যে কয়টি রোযা ভেঙেছেন কিংবা একেবারেই রাখেননি এগুলোর হিসাব করে প্রত্যেকটির জন্য একটি করে রোযা কাযা করে নিতে হবে।\n-খুলাসাতুল ফাতাওয়া ১/২৬০; ফাতাওয়া বায্যাযিয়া ৪/১০২; ফাতাওয়া তাতারখানিয়া ৩/৩৯৪; আদ্দুররুল মুখতার ২/৪১৩\nশাকিল আহমাদ - সাদুল্লাপুর, পাবনা\nমুহতারাম, গত ২৩শে আগস্ট আমার এক নিকটাত্মীয় মারা যায়। সেই মায়্যেতকে গোসল করানোর জন্য আমি ও গ্রামের ইমাম সাহেবসহ আরেকজন ছিলাম। গোসল শেষে ইমাম সাহেব হালকাভাবে চেহারাটা মুছে মায়্যেতকে অযু করিয়ে দিলেন। তারপর পুরো চেহারা ভালোভাবে না মুছিয়েই দাফন করাতে চাইলেন। তখন আমি বললাম পুরো শরীর মুছবেন না কেন? কারণ আমার জানা মতে পূর্ণ শরীর মুছতে হবে। তখন ইমাম সাহেব বললেন, রাসূল সাল্লাল্লাহু আলাইহি ওয়াসাল্লাম একবার এক সাহাবী মারা যাওয়ার পর জান্নাতের পানি দ্বারা তাকে গোসল করালেন এবং শরীর থেকে টপ টপ করে পানি পড়ছিল। এমতাবস্থায় নবী সাল্লাল্লাহু আলাইহি ওয়াসাল্লাম তাকে দাফন করে দিলেন। (অর্থাৎ কাফন পরিয়ে) দিলেন। সুতরাং পুরো শরীর ভালোভাবে মুছার প্রয়োজন নেই।\nএখন হুযুরের কাছে আমার জানার বিষয় হল-\n১. মায়্যেতকে গোসলের পর অযু করানো যাবে কি না? না হলে এর বিধান কী?\n২. মায়্যেতকে গোসলের পর পুরো শরীর ভালোভাবে মুছতে হবে কি না? এবং প্রশ্নোক্ত ক্ষেত্রে ইমাম সাহেবের কথা সহীহ কি না? দলীলসহ জানালে উপকৃত হব।\n১. মায়্যেতকে গোসলের আগেই যথানিয়মে অযু করিয়ে দেওয়া সুন্নত। গোসলের পর অযু করানোর নিয়ম নেই। তাই আগে অযু করানো না হলে পরে আর করাবে না। কেননা গোসলের দ্বারা অযুও হয়ে যায়। সহীহ বুখারীর এক হাদীসে বর্ণিত হয়েছে, উম্মে আতিয়্যাহ রা. বলেন, রাসূল সাল্লাল্লাহু আলাইহি ওয়াসাল্লামের এক মেয়ের ইন্তেকালের পর তার গোসল প্রসঙ্গে মহিলাদেরকে উদ্দেশ্য করে তিনি বললেন-\nابْدَأْنَ بِمَيَامِنِهَا، وَمَوَاضِعِ الوُضُوءِ مِنْهَا.\nঅর্থাৎ তোমরা (গোসল করানোর ক্ষেত্রে) তাঁর ডান দিক থেকে এবং অযুর স্থানসমূহ দ্বারা শুরু করো। (সহীহ বুখারী, হাদীস ১২৫৫)\nউক্ত হাদীসের আলোকে ইমাম আবু বকর জাসসাস রাহ. বলেন-\nيوضأ وضوءه للصلاة أولاً.\nঅর্থাৎ মায়্যেতকে প্রথমে নামাযের অযুর মত অযু করাবে। (শরহু মুখতাসারিত তহাবী ২/১৮৭)\nপ্রসিদ্ধ তাবেয়ী ইবরাহীম নাখায়ী রাহ. বলেন-\nيُبْدَأُ بِالْمَيِّتِ فَيُوَضّأُ وُضُوءَهُ لِلصّلاَةِ ثُمّ يَبدَأ بِمَيَامِنِه.\nমায়্যেতকে (গোসলের শুরুতে) প্রথমে নামাযের অযুর ন্যায় অযু করাবে। এরপর তার ডান দিক থেকে (ধোয়া) শুরু করবে। (মুসান্নাফে ইবনে আবী শায়বা, হাদীস ১১০০১)\n২. উক্ত কথা ঠিক নয়। নিয়ম হল, গোসল দেয়ার পর তার পুরো শরীর শুকনো পবিত্র কোনো কাপড় দিয়ে মুছে দেওয়া। ইবরাহীম নাখায়ী রাহ. মায়্যেতের গোসলের বিবরণ দেওয়ার পর বলেন-\nثم تنشفه في ثوب.\nঅর্থাৎ এরপর কোনো কাপড় দিয়ে তার শরীর মুছে দিবে। (কিতাবুল আছল ১/৩৪৭)\nআর রাসূলুল্লাহ সাল্লাল্লাহু আলাইহি ওয়াসাল্লাম কোন সাহাবীকে জান্নাতের পানি দ্বারা গোসল করিয়েছেন- এ কথাই ঠিক নয়। হাদীসের কিতাবে এমন কোনো বর্ণনা পাওয়া যায় না; বরং হাদীস শরীফে এসেছে, হামযা ও হানযালা রা. গোসল ফরয অবস্থায় যুদ্ধে শহীদ হয়েছিলেন। রাসূলুল্লাহ সাল্লাল্লাহু আলাইহি ওয়াসাল্লাম তাদের সম্পর্কে বলেছেন-\nرَأَيْتُ الْمَلَائِكَةَ تُغَسِّلُهُمَا.\n‘আমি তাদের দুজনকে ফেরেশতাদের গোসল করাতে দেখেছি।’ (আলমুজামুল কাবীর, তবারানী, হাদীস ১২০৯৪)\n-কিতাবুল হুজ্জাহ আলা আহলিল মাদীনাহ ১/২২৫; আলমাবসূত, সারাখসী ২/৫৯; বাদায়েউস সানায়ে ২/২৬; খুলাসাতুল ফাতাওয়া ১/২১৯\nমাওলানা সানাউল্লাহ - খুলনা\nজানাযার খাটিয়া বহনের সুন্নত তরীকা কী? আমাদের এলাকায় এ ব্যাপারে বিভিন্ন ধরনের পদ্ধতি দেখা যায়। কখনো দেখা যায় কিছুদূর বহন করার পর যারা বহন করেনি তারা বহন করে। আবার কখনো পায়া পরিবর্তন করে নেয়। তাই এ বিষয়ে আমাদেরকে নির্ভরযোগ্য তথ্যসহ জানালে খুবই উপকার হবে।\nজানাযার খাটিয়া বহন করার পদ্ধতি হল, খাটিয়ার চার পায়া চারজন (কাঁধে) বহন করবে। এবং প্রত্যেকে কাঁধ পরিবর্তন করে সবগুলো পায়া বহন করবে। এভাবে একেকজনের সবগুলো পায়া ধরা সুন্নতের অন্তুর্ভুক্ত। সবগুলো পায়া বহন করার নিয়ম ফক্বীহগণ এভাবে উল্লেখ করেছেন যে, প্রথমে একজন সামনের ডান পায়া কাঁধে নেবে। তারপর পেছনের ডান পায়া, এরপর সামনের বাম পায়া, তারপর পেছনের বাম পায়া কাঁধে নেবে।\nউল্লেখ্য, প্রয়োজন হলে কিছু লোক খাটিয়ার মাঝেও ধরতে পারবে।\n-মুসান্নাফে ইবনে আবী শাইবা, বর্ণনা ১১৩৯৭; কিতাবুল আছার, ইমাম মুহাম্মাদ, বর্ণনা ২৩৩; কিতাবুল আছল ১/৩৪৪; আলমাবসূত, সারাখসী ২/৫৬; আলমুহীতুল বুরহানী ৩/৬৯; ফাতহুল কাদীর ২/৯৬; ইলাউস সুনান ৮/২৮৯\nসাদিক তায়্যিব - উত্তরা, ঢাকা\nমুহতারাম! আমি ঢাকার একটি বড় মসজিদে তারাবীহ পড়াই। এবার রমযানের ২৭ তারিখে তারাবীর নামাযের প্রথম রাকাতে সূরা ফাতিহার তিন-চার আয়াত মনে মনে পড়ি, এরপর স্মরণ হলে উচ্চস্বরে সূরা ফাতিহা শুরু থেকে পড়ি। সেদিন মসজিদে ৩-৪ হাজার মুসল্লী ছিল। অনেক বড় জামাত ফেতনা হতে পারে- একথা ভেবে সাহু সিজদা দিইনি। মুহতারামের নিকট জানার বিষয় হচ্ছে, আমার এই কাজটি কি ঠিক হয়েছে? জুমা ও ঈদের নামাযের মত তারাবীর জামাত বড় হলে সাহু সিজদা ছেড়ে দেওয়ার সুযোগ আছে কি না?\nনামাযে সাহু সিজদা ওয়াজিব হলে তা দিয়ে দেওয়াই কর্তব্য। আর সাহু সিজদা দিলে ফেতনা হবে- এ কথা সবসময় ঠিক নয়। কারণ সাহু সিজদার বিধান প্রায় সব মুসল্লী জানে। তবে জুমা ও ঈদের জামাতসহ অন্য কোনো নামাযের বড় জামাতে সাহু সিজদা দেওয়ার কারণে মুসল্লীদের মাঝে বিভ্রান্তি সৃষ্টি হওয়ার আশংকা থাকলে সেক্ষেত্রে সাহু সিজদা না দেওয়ার সুযোগ রয়েছে। অতএব প্রশ্নোক্ত ক্ষেত্রেও বিভ্রান্তির আশংকা হলে আপনার সাহু সিজদা না দেওয়াটা ঠিক আছে।\nউল্লেখ্য, বর্তমানে মাইকের ব্যবস্থা থাকায় সাহু সিজদার কারণে মুসল্লীদের বিভ্রান্তি হওয়ার আশংকা কম। তাই এ ধরনের ক্ষেত্রেও সাহু সিজদা করে নেওয়াই উচিত।\n-কিতাবুল আছল ১/৩২৪; আলমুহীতুল বুরহানী ২/৫০১; আলবাহরুর রায়েক ২/১৫৪; মাজমাউল আনহুর ১/২২০; রদ্দুল মুহতার ২/৯২\nকাজী আবু সালেহ - পার্বত্য চট্টগ্রাম\nআমি যে এলাকায় থাকি সেটা খ্রিস্টান অধ্যুষিত হওয়ায় সেখানে কোনো মসজিদ নেই। পাশর্^বর্তী এলাকায় যেখানে মসজিদ আছে ওখানকার আযানের শব্দ এখানে পৌঁছে না। এ অবস্থায় সাধারণত দু-চারজন একত্র হয়ে জামাতে নামায আদায় করলে আমরা আযান দিয়ে নিই। প্রশ্ন হল, যদি একাকী নামায পড়ি তাহলেও কি আযান দিয়ে নামায পড়া জরুরি? জানিয়ে উপকৃত করবেন।\nযে এলাকায় মসজিদ নেই কিংবা মসজিদ এত দূরে যে, আযান শুনতে পাওয়া যায় না সেখানে জামাত করে নামায আদায় করলে কিংবা একাকী নামায পড়লে উভয় অবস্থায়ই আযান দেওয়া উত্তম। তাই প্রশ্নোক্ত ক্ষেত্রে আপনাদের আযান দিয়ে নামায আদায় করা ঠিক আছে।\n-আলবাহরুর রায়েক ১/২৬৫; রদ্দুল মুহতার ১/৩৯৫; ফাতাওয়া হিন্দিয়া ১/৫৪\nহাসিবুর রাহমান - বান্দরবন\nআমরা বান্দরবনে পাহাড়ের উপর বসবাস করি। গরমকালে পানির অনেক সংকট হয়। বহু নিচ থেকে পানি আনতে হয়। তাই একবার পানি আনলে কমপক্ষে এক দিন তা দিয়ে চলতে হয়। কিন্তু সমস্যা হচ্ছে, কখনো কখনো বিড়াল পানিতে মুখ দিয়ে দেয়। তাই জানার বিষয় হচ্ছে, বিড়ালের মুখ দেওয়া সেই পানি কি আমরা অযু-গোসলের ক্ষেত্রে ব্যবহার করতে পারব?\nভালো পানি থাকলে বিড়ালের ঝুটা পানি ব্যবহার করা মাকরূহ। তবে বিড়ালের ঝুটা-পানি ছাড়া অন্য ভালো পানি না থাকলে পবিত্রতার জন্য ঐ পানি ব্যবহার করা যাবে। কারণ বিড়ালের ঝুটা নাপাক নয়। হাদীস শরীফে আছে হযরত আবু কাতাদা থেকে বর্ণিত, তিনি বলেন, রাসূল সাল্লাল্লাহু আলাইহি ওয়াসাল্লাম বলেছেন-\nإِنّهَا لَيْسَتْ بِنَجَسٍ، إِنّمَا هِيَ مِنَ الطّوّافِينَ عَلَيْكُمْ، أَوِ الطّوّافَاتِ.\nনিশ্চয় বিড়াল (বিড়ালের ঝুটা) নাপাক নয়। কারণ এটি এমন প্রাণী, যা তোমাদের আশপাশে অধিক পরিমাণে বিচরণ করে থাকে। -জামে তিরমিযী, হাদীস ৯২\nউল্লেখ্য, পানির পাত্রসমূহ ভালোভাবে ঢেকে রাখা উচিত। যেন বিড়াল পাত্রে মুখ দিতে না পারে।\n-শরহু মুখতাসারিত তহাবী ১/২৮৩; ফাতাওয়া খানিয়া ১/১৮; খুলাসাতুল ফাতাওয়া ১/৪৫; ফাতহুল কাদীর ১/৯৭; শরহুল মুনয়া পৃ. ১৬৮; আলবাহরুর রায়েক ১/১৩১\nখালেদ - যশোর\nশুক্রবার জুমুআর পূর্বে কাপড় ধোয়ার জন্য ওয়াশরুমে গিয়েছি। কাপড় ধোয়ার পরপরই পানি শেষ হয়ে যায়। কাপড়গুলো পবিত্র ছিল, শুধু ময়লা হয়েছিল। আর আমার উপর গোসলও ফরয ছিল না। জুমুআর উদ্দেশ্যে গোসল করব। এদিকে নামাযের সময় হয়ে গিয়েছে। তাই কাপড় ধোয়া সাবান মিশ্রিত পানি দিয়ে গোসল করে নামায পড়ে নিয়েছি। জানার বিষয় হল, সেই পানি দিয়ে গোসল করা কি আমার জন্য ঠিক হয়েছে?\nপ্রশ্নোক্ত ক্ষেত্রে কাপড় যেহেতু পবিত্র ছিল তাই এক্ষেত্রে কাপড় ধোয়া ওই পানি পবিত্র এবং তা الماء المستعمل তথা ব্যবহৃত পানির হুকুমে নয়। সেই পানি দিয়ে গোসল করা সহীহ হয়েছে। এবং উক্ত নামাযও সহীহ হয়েছে।\n-আলমাবসূত, সারাখসী ১/৪৭; খুলাসাতুল ফাতাওয়া ১/৮; ফাতাওয়া তাতারখানিয়া ১/৩৪০; শরহুল মুনয়া পৃ. ৯০; হালবাতুল মুজাল্লী ১/২৭৭\nমাহবুব - কিশোরগঞ্জ\nজনৈক মহিলার সন্তান ভূমিষ্ঠ হওয়ার পর থেকে ৪০দিন স্রাব চালু ছিল। এরপর ১২ দিন পবিত্র থাকার পর আবার স্রাব চালু হয়েছে। এখন তার পবিত্রতার হুকুম কী?\nনেফাস ও পরবর্তী হায়েযের মাঝে ন্যূনতম ১৫ দিন পবিত্রতা থাকা শর্ত। তাই প্রশ্নোক্ত ক্ষেত্রে উক্ত মহিলার নেফাস শেষ হয়ে যাওয়ার ১২দিন পর যে স্রাব চালু হয়েছে তা হয়েয নয়, বরং ইস্তেহাযা। মহিলাটি এক্ষেত্রে আরো তিন দিনসহ মোট ১৫ দিন পবিত্রতা গণ্য করবে। আর ইস্তেহাযার হুকুম হল, নামায-রোযার বিরতি হয় না। তবে প্রতি ওয়াক্তের শুরুতে নতুন অযু করে নিতে হয়। আর যদি ১৫ দিন পরও স্রাব চলতে থাকে তাহলে কোনো নির্ভরযোগ্য আলেমের কাছে অবস্থা জানিয়ে মাসআলা জেনে নেবে। কেননা ১৫ দিনের পর স্রাব আসলে তা হায়েয হতে পারে।\n-হাশিয়াতুত তাহতাবী আলাল মারাকী পৃ. ৭৬; মাজমাউল বাহরাইন পৃ. ৯৮; আদ্দুররুল মুখতার ১/২৮৫\nরাহাত - সিলেট\nএকদিন আমি বাগানে মাটির কাজ করি। কাজ শেষে অযু-ইস্তেঞ্জা করে যোহরের নামায আদায় করি। মাটির কাজ করার কারণে নখের ভেতরে মাটি ঢুকেছিল। অযু করার সময় সম্পূর্ণ পরিষ্কার করতে পারিনি। কিছু মাটি নখের ভেতর থেকে গিয়েছিল। জানার বিষয় হল, আমার অযু কি হয়েছে? এবং তা দ্বারা আদায়কৃত নামাযের হুকুম কী?\nপ্রশ্নোক্ত ক্ষেত্রে আপানার অযু হয়ে গেছে এবং উক্ত অযু দ্বারা আদায়কৃত নামাযও সহীহ হয়েছে। কারণ নখের ভেতরে লেগে থাকা মাটি বা ময়লা পানি পৌঁছার জন্য প্রতিবন্ধক নয়। তাই এতে অযু-গোসলের ক্ষতি হয় না। তবে নখ বেশি বড় না রাখা উচিত। কারণ এটা সুন্নত পরিপন্থী। আর বড় হওয়ার কারণে তাতে ময়লা আটকে কখনো কখনো ভেতেরে পানি পৌঁছার ক্ষেত্রেও বাধা হওয়ার আশংকা থাকে।\n-খুলাসাতুল ফাতাওয়া ১/২২; আলবাহরুর রায়েক ১/৪৭; ফাতাওয়া হিন্দিয়া ১/৪; মাজমাউল আনহুর ১/৩৬; আদ্দুররুল মুখতার ১/১৫৪\nসাদেক হোসেন - চাঁদপুর\nআমাদের স্কুলমাঠে একবার জানাযার নামায হয়। আমি অযু করে জানাযার নামাযে শরীক হই। কাতারে দাঁড়ানোর পর পাশের এক ভাই বললেন, জুতা খুলে সামনে রেখে দিন। জুতা পরে নামায হয় না। আরেক ভাই বললেন, জুতার উপরে দাঁড়ালেও নামায হবে। এখন আমার জানার বিষয় হল, আমার কি জুতা পরে নামায পড়াটা ঠিক হয়েছে, নাকি খালি পায়ে নামায পড়া আবশ্যক ছিল?\nজানাযার নামাযের জায়গা যদি পাক হয় এবং জুতার উপর-নিচও পাক থাকে তাহলে জুতা পরেও জানাযার নামায পড়া যাবে। এক্ষেত্রে জুতা খোলা জরুরি নয়। অবশ্য জুতা খুলে খালি পায়ে নামায পড়লে তাতেও কোনো ক্ষতি নেই। আর যদি জায়গা অপবিত্র হয় বা জুতার নিচে নাপাকি থাকার আশংকা হয় তাহলে উক্ত জুতা পরে জানাযার নামায পড়া যাবে না। বরং এক্ষেত্রে জুতা খুলে জুতার উপর দাঁড়িয়ে নামায পড়া যাবে, যদি উপরাংশে নাপাকি না থাকে।\n-উমদাতুল কারী ৪/১১৯; আলমুহীতুল বুরহানী ২/২০; আলহাবিল কুদসী ১/১৫৭; ফাতাওয়া বায্যাযিয়া ১/৩৫; আলবাহরুর রায়েক ২/১৭৯; আততাজনীস ওয়াল মাযীদ ১/৩৯৬


ঝরনা তরুণ সংঘের আলোচনা সভা অনুষ্ঠিত – The Daily Sylheter Shomoy\nঝরনা তরুণ সংঘের আলোচনা সভা অনুষ্ঠিত\nঝরনা তরুণ সংঘের কার্যকরি কমিটির জরুরী সভা অনুষ্ঠিত হয়েছে। শুক্রবার (২০ আগস্ট) রাত ৯টায় ঝরনা তরুণ সংঘের কার্যালয়ে এ আলোচনার আয়োজন করা হয়। সভায় পবিত্র কোরআন থেকে তেলাওয়াত করেন আলী আশরাফ ফয়সল।\nঝরনা তরুণ সংঘের সভাপতি সাজুওয়ান আহমদের সভাপতিত্বে ও মুমিন আহমদের পরিচালনায় সভায় অতিথি হিসেবে বক্তব্য রাখেন, ঝরনা তরুণ সংঘের কার্যকরি কমিটির সাবেক সভাপতি আশিক হোসেন।\nঅন্যান্যের মধ্যে বক্তব্য রাখেন ও উপস্থিত ছিলেন ঝরনা তরুণ সংঘের সহ সভাপতি আব্দুল মালেক, সিনিয়র সদস্য মাছুম আহমদ, সিনিয়র সদস্য জাকির ইফতেখার খান, সহ সাধারণ সম্পাদক মামুন আহমদ, খালেদ আহমদ, মো. হানিফ, দপ্তর সম্পাদক সায়েম আহমদ, ইমন আহমদ, মো. আরিফ আহমদ, মো. মঞ্জু, আরিফ আহমদ, তাওসিফ আহমদ রাফী, শাকিল আহমদ, নাদিম আহমদ প্রমুখ।\nসভায় বিভিন্ন সিদ্ধান্ত গ্রহণ করা হয়েছে। পাড়ার অনেকের কাছ থেকে জানা গেছে এলাকায় প্রায় ঘন ঘন চুরি সংঘটিত হচ্ছে এবং বহিরাগত উঠতি বয়সের ছেলেদের পাড়ার বিভিন্ন জায়গায় আড্ডা দিতে দেখা যায়। এ ধরনের সমস্যা নিরসনের লক্ষ্যে কিছু সিদ্ধান্ত গৃহীত হয়। এসব সিদ্ধান্ত বাস্তবায়নে এলাকার জনসাধারণের সহযোগিতা কামনা করছি। বিজ্ঞপ্তি


হেয়ার ট্রান্সপ্ল্যান্ট উপস্থাপন করছি - The Technology Alliance\nNovember 16, 2018 September 27, 2019 - by Today Health - LeaveaComment\nলোকেরা চুল হারাচ্ছে। আপনি যদি চুলের খুব ভাল পরিমাণে ক্ষতিগ্রস্থ হন তবে আপনাকে হাত দেওয়ার জন্য এমন চিকিত্সা রয়েছে। পুরুষদের এক বিস্ময়কর চুক্তির মতো, আপনি নিজের চুলগুলি খুঁজে বের করতে পারেন। আমার ব্লগের বিভিন্ন চিত্রের চেয়ে আমার চুলগুলি এখানে কিছুটা লম্বা, সুতরাং আমার ফোরলকের কোনও ঘনত্ব সম্ভবত মায়াময়ী। সকালের ঝুঁটি বা ধোওয়ার সময় চুলগুলি গণনা করা উচিত।\nআপনি নিজের বাসায় থাকলেও আপনার চুলগুলি বিপদে রয়েছে। এছাড়াও, নিশ্চিত করুন যে আপনি দূষকগুলি অপসারণের জন্য আপনার চুল পরিষ্কার করেছেন। সপ্তম থেকে চৌদ্দ দিনের মধ্যে, আপনার অঞ্চলে চুল বাড়ানো দরকার। চুলটি 18 মাসের বেশি অপারেশন অনুসরণ করে পরিপক্ক হয়। বেশিরভাগ ক্ষেত্রে চুলগুলি কৃত্রিম। তাদের ব্যবহার বন্ধ করে দেওয়ার ফলে সমস্ত ব্যবহারের সাথে বেড়ে ওঠা চুলগুলি ছড়িয়ে যায়।\nঅন্য কথায়, জিনগত কারণগুলির কারণে চুল পড়া চুল পড়ে না। চুল পড়া কোনও ইস্যুতে রূপান্তরিত হয়েছে। পরবর্তী কোনও চুল পড়া ক্ষতিগ্রস্থ না হওয়া অবস্থায় হতে চলেছে।\nকিছু ব্যক্তি উভয় চিকিত্সার মধ্য দিয়ে যেতে বেছে নেন কারণ মাইক্রোপিগমেন্টেশন টাকের চিকিত্সার ফলাফলগুলি উন্নত করার জন্য পূর্ণ কভারেজ তৈরি করে বা দাতার ওয়েবসাইট থেকে দাগ কাটা মুখোশ ব্যবহার করতে পারে। উভয় চিকিত্সা নির্ভরযোগ্য এবং উত্পাদনশীল ফলাফল সরবরাহ করে। চিকিত্সা বাছাই উপর নির্ভর করবে। অগ্রগতির সাথে চুলের চিকিত্সা এখন পুরোপুরি কম ব্যয়বহুল যা এর সুবিধাগুলি বিশ্বজুড়ে অনেক লোক দ্বারা প্রাপ্ত।\nযদি সঠিকভাবে করা হয়ে থাকে তবে আপনি একবার নজর রেখে চলে যাবেন এবং চুলের রুটিনের বিরুদ্ধে অস্ত্রোপচারের সম্ভাবনা নেই। একটি জৈব চেহারা দাতা সাইট থেকে মুছে ফেলা চুলের এটির স্বাভাবিক বিকাশের সঠিক দিকটিতে রোপন করা উচিত। আপনি যখন আয়নার মাধ্যমে চুলের প্রতিচ্ছবি নির্দেশ করে তা আপনার চুলের দিকে তাকান তখন টাক পড়ার বিষয়ে দৃ determination় সংকল্প গ্রহণের গোপনীয়তা কি?\nচুল প্রতিস্থাপন শীর্ষ পছন্দ\nকেবলমাত্র ফসল সংগ্রহের ভিত্তিতে দামটি পৃথক হবে যা সর্বনিম্ন বা সম্পূর্ণ পুনর্নির্মাণ প্রয়োজনীয় কিনা whether মানসম্পন্ন চুল প্রতিস্থাপনের ব্যয় অনেক লোকের জন্য একটি গুরুত্বপূর্ণ ব্যয় হতে পারে। আপনি যা ভাবেন তার চেয়েও বেশি, এটি আরও সাশ্রয়ী মূল্যের। চুলের প্রতিস্থাপনের ব্যয়গুলি প্রয়োজনীয় গ্রাফের পরিমাণ এবং টাকের ক্ষেত্রের পরিমাণের উপর নির্ভর করে ওঠানামা করবে।\nজিনিস আছে। সেখানে অনেক. আপনাকে যা করতে হবে তা হ’ল চিকিত্সকের সাথে পরামর্শ করা, অ্যাপয়েন্টমেন্ট করা এবং আপনি ভাল হতে চলেছেন।\nচুল ট্রান্সপ্ল্যান্ট দিয়ে কীভাবে শুরু করবেন?\nআপনার পদ্ধতির নাগালের ভিত্তিতে, আপনি ক্লিনিকটিতে কয়েক ঘন্টা থাকতে পারেন। আপনার যদি সেই ক্লিনিকটি বাছাই করা উচিত নয়, যদি এটি সত্য না হয়। ট্রান্সপ্ল্যান্ট ক্লিনিকটি যেখানে আপনি নিজের সার্জারি অর্জনের পরিকল্পনা করছেন সেখানে বাছাইয়ের আগে আপনাকে তিনটি গুরুত্বপূর্ণ কাজ করতে হবে।\nআপনি চুল প্রতিস্থাপন ক্লিনিক খুঁজছেন যদি আপনার মূল্যায়ন করা উচিত যে অনেক মানদণ্ড আছে। আরও অনেকগুলি হেয়ার ট্রান্সপ্ল্যান্ট ক্লিনিক রয়েছে তবে প্রযুক্তিগত দক্ষতার জন্য বিস্তৃত প্রযুক্তি রয়েছে এবং এটি আধুনিক হওয়ার কারণে তাদের মধ্যে কেবল কয়েকটি FUE কৌশলটি অনুশীলন করে।\nযথাযথ চুলের ক্লিনিকে বাছাই করা এমন একটি প্রচেষ্টা যা ভয়ঙ্কর সহ একসাথে অত্যন্ত কঠিন। যেহেতু এটি নিখুঁত নয়, যদি আপনি বিশ্বাস করেন যে চুলের শল্য চিকিত্সা এমন একটি প্রক্রিয়া যা আপনি কেবল ভুল হয়ে থাকেন। চুলের প্রতিস্থাপনের শল্য চিকিত্সা সম্পর্কে অনেক লোক আগ্রহী, কারণ যদি কোনও সার্জন অপারেশন করে এবং শল্যচিকিত্সার প্রভাবগুলি বাড়িয়ে তোলে তবে তার কার্যকারিতার কারণে hair\nআপনি যদি চুলের প্রতিস্থাপনের চেষ্টা করতে চান তবে বিশেষজ্ঞরা এটি সম্পাদন করতে চাইলে অবশ্যই হেয়ারলাইন ক্লিনিকে যোগাযোগ করা উচিত। কেউই চুল প্রতিস্থাপনের দাবি করেন না, এটি শল্যচিকিত্সার। চুলের টুকরো পাওয়ার সাথে ভিন্ন নয়, চুল প্রতিস্থাপন করা is চুলের প্রতিস্থাপনের অধিকারী হওয়া বেশ কয়েকটি ব্যাখ্যার সিদ্ধান্ত। নিওগ্রাফ্ট হওয়া হেয়ার ট্রান্সপ্ল্যান্ট চুল পুনরুদ্ধারের বাজারের জন্য একটি গেম-চেঞ্জার।\nওষুধগুলি লোকেদের চুলের প্রতিস্থাপনের অধিকারী না হয়ে ওষুধ সেবন করা ভাল। তুরস্কানা ক্লিনিকে, যেখানে বিশেষজ্ঞ সার্জনরা অভিজ্ঞতার তুলনায় টাক পড়ছেন, সর্বশেষতম বিশ্ব প্রযুক্তির পাশাপাশি আপনার জন্য আদর্শ সরবরাহ করার জন্য চুলের প্রতিস্থাপনে বিশেষজ্ঞ একটি সম্পূর্ণ দল। FUE চুল প্রতিস্থাপন হ’ল পাতলা মুকুট পুনরজ্জীবিত করার জন্য একটি পদ্ধতি।\nNovember 14, 2018 September 27, 2019\nPrevious Article একজন বিশেষজ্ঞ দ্বারা প্রকাশিত চুল পড়া নিয়ন্ত্রণের জন্য ডায়েট সম্পর্কিত নিষিদ্ধ সত্য


শপথ নিলেন আজমিরীগঞ্জ উপজেলার নব-নির্বাচিত চেয়ারম্যান আলাউদ্দিন-\nআজমিরীগঞ্জ প্রতিনিধি ॥ আজমিরীগঞ্জ উপজেলার নব-নির্বাচিত চেয়ারম্যান হিসেবে শপথ নিয়েছেন সাবেক উপজেলা চেয়ারম্যান মরহুম আতর আলী মিয়ার ছেলে মো. আলাউদ্দিন মিয়া। গতকাল সকাল ১১টায় সিলেট বিভাগীয় কমিশনারের কার্যালয়ে তাকে শপথ বাক্য পাঠ করান সিলেট বিভাগের ভারপ্রাপ্ত কমিশনার মৃনাল কান্তি দে। এ সময় সিলেটের স্থানীয় সরকার পরিচালক মো. মতিউর রহমান, উপ-পরিচালক জাকারিয়া ও আজমিরীগঞ্জ উপজেলা নির্বাহী কর্মকর্তা দেবাংশু কুমার সিংহসহ আরো কর্মকর্তাগণ উপস্থিত ছিলেন। এছাড়াও ‘বঙ্গবন্ধুর স্বদেশ নির্মাণ’ ও ‘দাস পার্টির খোঁজে’ বইয়ের লেখক হাসান মোর্শেদ, উপজেলা আওয়ামী লীগের নেতৃবৃন্দসহ সিলেটে বসবাসরত আজমিরীগঞ্জের অনেকেই শপথ অনুষ্ঠানে উপস্থিত ছিলেন।\nগত ৩০ এপ্রিল উপজেলা আওয়ামী লীগের সাধারণ সম্পাদক সর্বজন শ্রদ্ধেয় উপজেলা চেয়ারম্যান আতর আলী মিয়া মারা যাবার পর উক্ত পদটি শূন্য হয়। ১৮ জুন উপজেলা চেয়ারম্যান পদে উপনির্বাচনে প্রার্থী বাছাইকে কেন্দ্র করে উপজেলা পরিষদের হলরুমে দু’পক্ষের মধ্যে সংঘর্ষ হয়। এতে আতর আলী চেয়ারম্যানের ছেলে আলআমিন আওয়ামী লীগের প্রার্থী হতে গিয়ে সংঘর্ষে নিহত হন। ২৫ জুলাই উপনির্বাচনে আলাউদ্দিন মিয়া স্বতন্ত্র প্রার্থী হিসেবে বিপুল ভোটে চেয়ারম্যান নির্বাচিত হন।\nউপজেলা চেয়ারম্যান আলাউদ্দিন মিয়া এক প্রতিক্রিয়ায় বলেন, ‘আমি আমার বাবার অসমাপ্ত কাজটুকু সমাপ্ত করার চেষ্টা করবো। আমার বাবা যেভাবে মানুষকে ভালোবেসে গেছেন আমিও সেভাবে মানুষের পাশে থাকবো, মানুষের সেবা করে যাব’। পাশাপাশি উপজেলার সকলের কাছে দোয়া প্রার্থনা করেছেন এবং সকলের কাছে উপজেলার সার্বিক উন্নয়নে সহযোগিতা প্রত্যাশা করেছেন।


অনলাইন পরীক্ষায় বিপাকে জবি শিক্ষার্থীরা - মানব কল্যাণ - Manobkollan\nPosted in শিক্ষা, সারা দেশ\nAuthor: Mansur Talukder Published Date: January 6, 2021 LeaveaComment on অনলাইন পরীক্ষায় বিপাকে জবি শিক্ষার্থীরা\nকরোনা মহামারি প্রার্দুভাবে দীর্ঘদিন যাবত জগন্নাথ বিশ্ববিদ্যালয় (জবি) ক্যাম্পাস বন্ধু রয়েছে। শিক্ষার্থীদের পড়াশোনার ধারাবাহিকতা বজায় রাখতে গত বছরের জুলাই থেকে অনলাইন ক্লাস নিচ্ছে জবি প্রশাসন। অনলাইন ক্লাস নেওয়ার ব্যাপারে সুস্পষ্ট নির্দেশনা থাকলেও প্রশাসনের অনলাইনে পরীক্ষা নেওয়ার বিষয়ে রয়েছে নিষেধাজ্ঞা। তবে কিছু ডিপার্টমেন্টের শিক্ষকরা মানছে না প্রশাসনের আদেশ। ইতিমধ্যে, কোনো কোনো ডিপার্টমেন্টে দিয়েছে ২০ মার্কের মিডটার্মের নোটিশ। গত ২রা জুলাইয়ে অনলাইন ক্লাশের বিষয়ে বিশ্ববিদ্যালয়ের উপাচার্যের সভাপতিত্বে একটি সভা অনুষ্ঠিত হয়।\nসেখানে বিশ্ববিদ্যালয় রেজিস্ট্রার দপ্তর এক বিজ্ঞপ্তিতে ৪ নং পয়েন্টে জানায় অনলাইনে ক্লাস নেওয়া হলেও কোনো মিডটার্ম বা পরীক্ষা নেওয়া যাবে না। ঐ বিজ্ঞপ্তিতে আরো বলা হয় ক্যাম্পাস খোলা হলেও কমপক্ষে শিক্ষার্থীদের ৩ সপ্তাহ রিফ্রেশমেন্ট ক্লাসের ব্যবস্থা রাখা হবে। তবে বিশ্ববিদ্যালয়ের নির্দেশনা অমান্য করে মার্কেটিং, ব্যবস্থাপনা এবং জেনেটিক ইঞ্জিনিয়ারিং বিভাগ দিয়েছে অনলাইন মিডটার্মের রুটিন। যা বিশ্ববিদ্যালয়ের সাধারণ শিক্ষার্থীদের বিপাকে ফেলেছে। রুটিন অনুযায়ী আগামী ৫ই জানুয়ারি ব্যবস্থাপনা বিভাগে, ৬ই জানুয়ারি মার্কেটিং বিভাগে এবং ২রা ফেব্রুয়ারি জেনেটিক ইঞ্জিনিয়ারিং বিভাগে শুরু হবে এই অনলাইন পরীক্ষা।\nবিশ্ববিদ্যালয়ের শিক্ষকদের এমন বিড়ম্বনা পূর্ণ সিদ্ধান্তে বিপাকে পড়েছেন উক্ত বিভাগের শিক্ষার্থীরা। যেখানে সারাদেশের মতো করোনা মহামারি ফলে জবি শিক্ষার্থীরাও চলে যায় নিজ নিজ গ্রামের বাড়িতে সেখানে শিক্ষকদের মনগড়া সিদ্ধান্তের ফলে গ্রামে থাকা শিক্ষার্থীদের সৃষ্টি হবে নানাবিধ অসুবিধা। অধিকাংশ শিক্ষার্থীর নিজের কোনো ভালো ডিভাইস কিংবা দ্রুত গতির ইন্টারনেট সংযোগের ব্যবস্থা নেই বললেই চলে। যেখানে রীতিমতো অনেক শিক্ষার্থী অনলাইন ক্লাসে অংশগ্রহণ করতে পারেনি দুর্বল নেট স্পিড এবং প্রয়োজনীয় ডিভাইসের জন্য। অথচ এখন শিক্ষার্থীদের মাঝে মিডটার্মের পরীক্ষা গুলো দিয়ে তাদের বাড়তি চাপে ফেলে দিচ্ছি সহ সহ বিভাগের শিক্ষকগুলো।\nএকজন শিক্ষার্থীর জন্য এই মিডটার্মের ২০ নম্বর খুবই গুরুত্বপূর্ণ কেননা সেমিস্টার ফাইনালের ৬০ নম্বরের সাথে যোগ হয় ২০ নম্বর। তাছাড়াও গ্রামের অধিকাংশ শিক্ষার্থীর কাছে ক্লাস নোট কিংবা প্রয়োজনীয় বই সমূহ নেই। সবমিলিয়ে বুঝা যাচ্ছে এমন অসংগতি পূর্ণ সিদ্ধান্তে সাধারণ শিক্ষার্থীদের রেজাল্টে বিরূপ প্রভাব ফেলবে এবং তাদের ভবিষ্যৎ জীবনের জন্য তা হুমকিস্বরূপ হয়ে দাঁড়াবে। এবিষয়ে জেনেটিক ইঞ্জিনিয়ারিং বিভাগের বিভাগীয় প্রধান ড. দিলারা ইসলাম শরীফ বলেন, আমরা রুটিন দিলেও পরীক্ষা নেওয়ার বিষয়ে চূড়ান্ত সিদ্ধান্তে পৌঁছায়নি।\nশিক্ষার্থীরা ঠিকমত পড়াশোনা করছে না। তাই তারা যেনো পড়াশোনার বিষয়ে সতর্ক হয় তাাি রুটিনটা দেওয়া হয়েছে। এছাড়াও যেহেতু স্বাস্থ্যবিধি মেনে যেহেতু চূড়ান্ত সেমিস্টার ফাইনালগুলো নেওয়া হচ্ছে। সেই প্রেক্ষিতেই আমরা রুটিনটা দিয়েছি। যদি সুযোগ হয় আমরা কিছুদিন পিছিয়ে হলেও পরীক্ষা নিতে পারবো। মার্কেটিং বিভাগের বিভাগীয় প্রধান শেখ রফিকুল ইসলাম বলেন, এটা কন্টিনিউয়াস এসেসমেন্টরে পার্ট। এটা এভাবেই নেওয়া হবে যাতে শিক্ষার্থীদের কোনো ধরণের সমস্যা না হয়। এটারই অংশ হিসেবে কুইজ নেওয়া হবে। শিক্ষার্থীদের ভালোর জন্যই আমরা একাডেমিক কমিটি এই সিদ্ধান্ত নিয়েছি।\nকন্টিনিউয়াস এসেসমেন্ট মিডটার্মের পার্ট তবে মিডের মতো পরীক্ষার হলে রিটেন পরীক্ষা না। তাহলে মিডের যে ২০ মার্ক ফাইনালে যুক্ত হয়, সেই মার্কের সাথে কোনো সম্পর্ক আছে কি জানতে চাইলে তিনি বলেন, ২০ মার্কই হবে তবে রিটেন এক্সাম ফরমেটে না। আমরা এটার মাধ্যমে এই ২০ মার্ক যোগ করে দিবো। শিক্ষার্থীদের কিছু এক্সাম না নিয়ে রাখলে তারা পড়ার ক্ষেত্রে মোটিভেশন পাই না। এই বিষয়ে জানতে চাইলে ব্যবস্থাপনা বিভাগের বিভাগীয় প্রধান ড. গোলাম মোস্তফা বলেন,আসলে এই বিষয়ে কথা বলতে গেলে অনেক কিছু বলতে হয়।\nতোমাদের যে বিষয়ের শিক্ষক রয়েছে, অনি আগামী ৪ বছরের জন্য বিদেশে চলে যাচ্ছে সুতরাং তোমরা একটু কষ্ট করে পরীক্ষাটা দিয়ে দাও না হলে তোমাদের রেজাল্ট আটকে যাবে এবং তোমরা ঝামেলায় পড়ে যাবে। এই বিষয়ে জানতে চাইলে বিশ্ববিদ্যালয়ের রেজিস্ট্রার মোঃ ওহিদুজ্জামান বলেন, আমি এই বিষয়ে কিছুই জানি না তুমি এই বিষয়ে বিভাগীয় প্রধানের সাথে যোগাযোগ করো।\nTagged জগন্নাথ বিশ্ববিদ্যালয়\n← নালিতাবাড়ীতে ভারতীয় মদসহ এক যুবক আটক\nগোপালগঞ্জ জেলার নবনির্বাচিত ছাত্রলীগের সভাপতিকে বঙ্গবন্ধু ছাত্র পরিষদের শুভেচ্ছা →


মেসির গোলে জয় পেয়ে লা লিগার শীর্ষে বার্সা | জয় পরাজয়\n২রা ডিসেম্বর, ২০১৯ ইং | ১৭ই অগ্রহায়ণ, ১৪২৬ বঙ্গাব্দ\nগতকাল রবিবার দিবাগত রাতে ওয়ান্দা মেত্রোপলিতানো স্টেডিয়ামে মুখোমুখি হয় দুই দল। ম্যাচের শুরুতেই দুইবার এগিয়ে যাওয়ার সুযোগ পেয়েছিল অ্যাতলেতিকো মাদ্রিদ। প্রথমবার ৭ম মিনিটে হেরমোসোর শট বারে লেগে ফিরে আসে। এরপর ১৩তম মিনিটে ফের হোয়াও ফেলিক্সের বাড়ানো বলে পোস্টের একদম কাছ থেকে শট নেন হেরমোসো। কিন্তু এবারও বার্সাকে বাঁচিয়ে দেন গোলরক্ষক মার্ক আন্দ্রে টের-স্টেগান।\nএদিকে ৩৭তম মিনিটে এগিয়ে যাওয়ার সুযোগ পেয়েছিল বার্সেলোনাও। আঁতোয়া গ্রিজম্যানের দুর্দান্ত এক পাস থেকে বল পেয়ে জোরালো শট নেন লুইস সুয়ারেস। কিন্তু বার্সার এই উরুগুইয়ান স্ট্রাইকারের শট অল্পের জন্য পোস্ট মিস করে বেরিয়ে যায়।\nতবে প্রথমার্ধের ৪১তম মিনিটে আরো একবার এগিয়ে যাওয়ার সুযোগ পেয়েছিল অ্যাতলেতিকো। কর্নার থেকে বল পেয়ে পোস্টের মাত্র ৬ গজ দূর থেকে দারুণ এক হেড নিয়েছিলেন মোরাতা। কিন্তু সেই হেডকে গোলে পরিণত হতে দেননি বার্সার টের-স্টেগান।\nফলে বিরতির আগে দুইপক্ষই পাল্টাপাল্টি গোলের সুযোগ সৃষ্টি করেও থাকতে হয় গোলবঞ্চিত।\nদ্বিতীয়ার্ধের ৬৮তম মিনিটে প্রথমবারের মতো আক্রমণভাগে নেতৃত্বে দেখা যায় বার্সা ফরোয়ার্ডদের। দুর্দান্ত কাউন্টার অ্যাটাকে নেতৃত্ব দিয়ে প্রতিপক্ষের ডিফেন্ডারদের বোকা বানিয়ে সুয়ারেসের পায়ে বল ঠেলে দেন তিনি। সুয়ারেস দারুণ পাসে বল পাঠান উল্টো প্রান্তে থাকা গ্রিজম্যানের পায়ে। কিন্তু পেনাল্টি অঞ্চলে থাকা সাবেক অ্যাতলেতিকো তারকার ভলি বারের ওপর দিয়ে সাইডলাইনে ঠাই নেয়।\nম্যাচের ফলাফল যখন প্রায় নির্ধারিত হওয়ার পথে, ঠিক তখনই দলকে জয়সূচক গোল এনে দেন মেসি। ৮৬তম মিনিটে সার্জি রবের্তোর পাস থেকে বল পেয়ে প্রায় একক প্রচেষ্টায় প্রতিপক্ষের ডিফেন্সে ঢুকে পড়েন তিনি। এরপর ডি-বক্সের সামনে গিয়ে সুয়ারেসের সঙ্গে ওয়ান-টু পাসে বল ফিরে পেয়ে ৪ ডিফেন্ডারকে ফাঁকি দিয়ে বাঁ পায়ের জাদুকরি শটে অ্যাতলেতিকোর গোলরক্ষক ওবলাককে পরাস্ত করেন এই খুদে জাদুকর। আর এই এক গোলেই ম্যাচের ফলাফল নির্ধারিত হয়ে যায়।\nএ জয়ের পর ১৪ ম্যাচ শেষে ১০ জয় ১ ড্র আর ৩ হারে ৩১ পয়েন্ট নিয়ে লা লিগার পয়েন্ট টেবিলের শীর্ষে উঠল বার্সেলোনা। অপরদিকে সমান ম্যাচে সমান পয়েন্ট নিয়েও গোল ব্যবধানে এক ধাপ পিছিয়ে দ্বিতীয় স্থানে আছে রিয়াল মাদ্রিদ। অন্যদিকে এক ম্যাচ বেশি খেলে ২৫ পয়েন্ট নিয়ে ষষ্ঠ স্থানে অ্যাতলেতিকো মাদ্রিদ।\nসপ্তম ডাবলে শচীন-ব্র্যাডম্যানকে পেছনে ফেললেন কোহলি\nস্পেনের দ্বিতীয় বিভাগ দলের কোচ হতে চলেছেন ম্যারাডোনা!\nআগুন থেকে ঐশ্বরিয়ার ম্যানেজারকে বাঁচালেন শাহরুখ\nসাবধান হয়ে যাও, ভারতীয় ক্রিকেটারদের গাভাস্কার\nগােলাপি বলে দিশেহারা বাংলাদেশ, উইকেট হারালাে ৬টি\nঅ্যাডিলেড টেস্টেও ইনিংসে হারলো পাকিস্তান\nধর্ষণ করতে গিয়ে হাতেনাতে ধরা, বিবস্ত্র করে ঘোরাল এলাকাবাসী\nশূন্য রানে ৬ উইকেট!\nমাদক-দুর্নীতির বিরুদ্ধে অভিযান চলবে: প্রধানমন্ত্রী\n১৫ ডিসেম্বর পর্যন্ত পেট্রোল পাম্প মালিক-কর্মচারীদের কর্মবিরতি স্থগিত\nস্বর্ণপদক গুরু রানাকে উৎসর্গ করলেন দিপু চাকমা\nএসএ গেমসে তায়কােয়ান্দোতে স্বর্ণ জিতলেন বাংলাদেশর দিপু চাকমা


কী এমন ব্যবহারে অস্ট্রেলিয়া বিরাটের কাছে চির শত্রু হয়ে উঠল! কী বললেন মিচেল জনসন? - Sportzwiki Bengali\nby Shovan Kantal\t March 29, 2017 March 29, 2017\nএতদিন চুপ থাকার পর মঙ্গলবার হঠাই এক চটুল উক্তি করে খবরের শিরোনামে এলেন অস্ট্রেলিয়ার প্রাক্তন পেস বোলার মিচেল জনসন। ভারতের কাছে অস্ট্রেলিয়া সিরিজ হারার পর জনসন ট্যুইট করে বলেন অজিঙ্ক রাহানেকেই ভারতের অধিনায়ক হিসাবে রাখা জরুরি।\nকেন শাস্তি হল না কোহলির, প্রশ্ন তুললেন প্রাক্তণ অজি তারকা জিওফ লঁসন\nচার টেস্টের বর্ডার-গাওস্কার ট্রফিতে ইতিমধ্যেই অস্ট্রেলিয়া ভারতের কাছে ২-১ ব্যবধানে হেরেছে। ভারতে এসে স্টিভ স্মিথ এন্ড কোং শুরুটা ভাল করলেও খেই ধরে রাখতে পারল না। ধর্মশালায় ভারতের কাছে ৮ উইকেটে লজ্জার পরাজয় জুটল তাদের কপালে। কোহলির কাঁধে চোট পাওয়ার পর এই ম্যাচে অধিনায়কের ভূমিকায় দেখা গিয়েছিল রাহানেকে। নিঃসন্দেহে রাহানে ভালই নেতৃত্ব দিয়েছে ও জয় ছিনিয়ে এনেছে। তবে একটা ম্যাচের ভিত্তিতে অধিনায়ক নির্বাচন হয়না এটা হয়ত জনসন ভুলেই গিয়েছেন। শুধু রাহানেকে সমর্থন করার জন্য তিনি এই ট্যুইট করেননি। বরং বলা যায় কোহলিকে খোঁচা দেওয়াই জনসনের মূল উদ্দেশ্য ছিল। কারণ তিনি ট্যুইটে লেখেন, “রাহানেরই অধিনায়ক থাকা উচিত। এই সিরিজ খুব কঠিন সিরিজ ছিল, আমি মনে করি খেলোয়ারদের সঙ্গে প্রতিটা সময় থাকা উচিত।”\nঅস্ট্রেলিয়ান তারকা বোলারের এই অবাস্তব ট্যুইট করার পিছনে আসল কারণটা হল, ক্রিকেট অস্ট্রেলিয়ার দ্বারা প্রকাশিত একটি প্রতিবেদন। যেখানে কোহলির, “ব্যাটিংয়ে তুচ্ছ প্রদর্শন ও ম্যাচ পরবর্তী সাংবাদিক বৈঠকে সোজাসাপটা বলার মনোভাব” নিয়ে সরব হয়েছিল অস্ট্রেলিয়ান এই মিডিয়া।\nএদিকে ম্যাচের শেষে অস্ট্রেলিয়ান ক্রিকেটারদের প্রতি বিরাটের মনোভাব নিয়ে জিজ্ঞাসা করা হলে বিরাট সাফ জানিয়ে দেন, আর কোনওদিন অস্ট্রেলিয়ানদের সঙ্গে তাঁর বন্ধুত্বপূর্ণ সহবস্থান হবে না। কোহলি বলেন, “অস্ট্রেলিয়ার প্রতি আমার আগের দৃষ্টিভঙ্গি বদলে গিয়েছে। আমি ভেবেছিলাম একটা কঠিন প্রতিযোগীতামূলক লড়াই হবে। তবে সিরিজের শেষে আমার সেই ধারনা ভুল প্রমানিত হল।”\nতার এই ধারণা যে আর কখনও বদলাবে না তা স্পষ্ট ভাষায় জানিয়ে দেন ভারতীয় অধিনায়ক। তিনি বলেন, “অস্ট্রেলিয়ানদের প্রতি ধারনার এই পরিবর্তনের আর কোনওদিন পরিবর্তন হবেনা।”\nTagged: Ajinkya Rahane, Australia tour of India 2016/17, Mitchell Johnson, Virat Kohli


ভক্তসঙ্গে — শুধু পাণ্ডিত্যে কি আছে?\n১৮৮৫, ২৬শে অক্টোবর\nএই সকল কথা হইতে হইতে শ্রীশ্রীঠাকুর পরমহংসদেব শ্যমপুকুরে যে বাড়িতে চিকিৎসার্থ অবস্থান করিতেছেন, সেই বাড়ির সম্মুখে ডাক্তারের গাড়ি আসিয়া লাগিল। তখন বেলা ১টা। ঠাকুর দোতলার ঘরে বসিয়া আছেন। অনকগুলি ভক্ত সম্মুখে উপবিষ্ট; তন্মধ্যে শ্রীযুক্ত গিরিশ ঘোষ, ছোট নরেন্দ্র, শরৎ ইত্যাদি। সকলের দৃষ্টি সেই মহাযোগী সদানন্দ মহাপুরুষের দিকে। সকলে যেন মন্ত্রমুগ্ধ সর্পের ন্যায় রোজার সম্মুখে বসিয়া আছেন। অথবা বরকে লইয়া বরযাত্রীরা যেন আনন্দ করিতেছেন। ডাক্তার ও মাস্টার আসিয়া প্রণাম করিয়া আসন গ্রহণ করিলেন।\nডাক্তারকে দেখিয়া হাসিতে হাসিতে শ্রীরামকৃষ্ণ বলিতেছেন, “আজ বেশ ভাল আছি।”\nক্রমে ভক্তসঙ্গে ঈশ্বর সম্বন্ধীয় অনেক কথাবার্তা চলিতে লাগিল।\n[পূর্বকথা — রামনারায়ণ ডাক্তার — বঙ্কিম সংবাদ ]\nশ্রীরামকৃষ্ণ — শুধু পণ্ডিত কি হবে, যদি বিবেক-বৈরাগ্য না থাকে। ঈশ্বরের পাদপদ্ম চিন্তা করলে আমার একটি অবস্থা হয়। পরনের কাপড় পড়ে যায়, শিড়্ শিড় করে পা থেকে মাথা পর্যন্ত কি একটা উঠে। তখন সকলকে তৃণজ্ঞান হয়। পণ্ডিতের যদি দেখি বিবেক নাই, ঈশ্বরে ভালবাসা নাই, খড়কুটো মনে হয়।\n“রামনারায়ণ ডাক্তার আমার সঙ্গে তর্ক করছিল; হঠাৎ সেই অবস্থাটা হল। তারপর তাঁকে বললুম, তুমি কি বলছো? তাঁকে তর্ক করে কি বুঝবে! তাঁর সৃষ্টিই বা কি বুঝবে। তোমার তো ভারী তেঁতে বুদ্ধি। আমার অবস্থা দেখে সে কাঁদতে লাগল — আর আমার পা টিপতে লাগল।”\nডাক্তার — রামনারায়ণ ডাক্তার হিন্দু কি না! আবার ফুল-চন্দন লয়! সত্য হিন্দু কি না।\nমাস্টার (স্বগতঃ) — ডাক্তার বলেছিলেন, আমি শাঁকঘণ্টায় নাই।\nশ্রীরামকৃষ্ণ — বঙ্কিম তোমাদের একজন পণ্ডিত। বঙ্কিমের১ সঙ্গে দেখা হয়েছিল — আমি জিজ্ঞাসা করলুম, মানুষের কর্তব্য কি? তা বলে, ‘আহার, নিদ্রা আর মৈথুন।’ এই সকল কথাবার্তা শুনে আমার ঘৃণা হল। বললুম যে, তোমার এ কিরকম কথা! তুমি তো বড় ছ্যাঁচ্‌ড়া। যা সব রাতদিন চিন্তা করছো, কাজে করছো, তাই আবার মুখ দিয়ে বেরুচ্চে। মূলো খেলেই মূলোর ঢেঁকুর উঠে। তারপর অনেক ঈশ্বরীয় কথা হল। ঘরে সংকীর্তন হল। আমি আবার নাচলুম। তখন বলে, মহাশয়! আমাদের ওখানে একবার যাবেন। আমি বললুম, সে ঈশ্বরের ইচ্ছা। তখন বলে, আমাদের সেখানেও ভক্ত আছে, দেখবেন। আমি হাসতে হাসতে বললুম, কি রকম ভক্ত আছে গো? ‘গোপাল!’ ‘গোপাল!’ যারা বলেছিল, সেইরকম ভক্ত নাকি?\nডাক্তার — ‘গোপাল!’ ‘গোপাল।’ সে ব্যাপারটা কি?\nশ্রীরামকৃষ্ণ (সহাস্যে) — একটি স্যাকরার দোকান ছিল। বড় ভক্ত, পরম বৈষ্ণব — গলায় মালা, কপালে তিলক, হস্তে হরিনামের মালা। সকলে বিশ্বাস করে ওই দোকানেই আসে, ভাবে এরা পরমভক্ত, কখনও ঠকাতে যাবে না। একদল খদ্দের এলে দেখত কোনও কারিগর বলছে ‘কেশব!’ ‘কেশব!’ আর-একজন কারিগর খানিক পরে নাম করছে ‘গোপাল!’ ‘গোপাল!’ আবার খানিকক্ষণ পরে একজন কারিগর বলছে, ‘হরি’, ‘হরি’, তারপর কেউ বলছে ‘হর; হর!’ কাজে কাজেই এত ভগবানের নাম দেখে খরিদ্দারেরা সহজেই মনে করত, এ-স্যাকরা অতি উত্তম লোক। — কিন্তু ব্যাপারটা কি জানো? যে বললে, ‘কেশব, কেশব!’ তার মনের ভাব, এ-সব (খদ্দের) কে? যে বললে ‘গোপাল! গোপাল!’ তার অর্থ এই যে আমি এদের চেয়ে চেয়ে দেখলুম, এরা গরুর পাল। (হাস্য)\nযে বললে ‘হরি হরি’ — তার অর্থ এই যে, যদি গরুর পাল, তবে হরি অর্থাৎ হরণ করি। (হাস্য) যে বললে, ‘হর হর!’ — তার মানে এই — তবে হরণ কর, হরণ কর; এরা তো গরুর পাল! (হাস্য)\n“সেজোবাবুর সঙ্গে আর-একজায়গায় গিয়েছিলাম; অনেক পণ্ডিত আমার সঙ্গে বিচার করতে এসেছিল। আমি তো মুখ্যু! (সকলের হাস্য) তারা আমার সেই অবস্থা দেখলে, আর আমার সঙ্গে কথাবার্তা হলে বললে, মহাশয়! আগে যা পড়েছি, তোমার সঙ্গে কথা কয়ে সে সব পড়া বিদ্যা সব থু হয়ে গেল! এখন বুঝেছি, তাঁর কৃপা হলে জ্ঞানের অভাব থাকে না, মূর্খ বিদ্বান হয়, বোবার কথা ফুটে! তাই বলছি, বই পড়লেই পণ্ডিত হয় না।”\n[পূর্বকথা — প্রথম সমাধি — আবির্ভাব ও মূর্খের কণ্ঠে সরস্বতী ]\n“হাঁ, তাঁর কৃপা হলে জ্ঞানের কি আর অভাব থাকে? দেখ না, আমি মুখ্যু, কিছুই জানি না, তবে এ-সব কথা বলে কে? আবার এ-জ্ঞানের ভাণ্ডার অক্ষয়। ও দেশে ধান মাপে, ‘রামে রাম, রামে রাম’, বলতে বলতে। একজন মাপে, আর যাই ফুরিয়ে আসে, আর-একজন রাশ ঠেলে দেয়। তার কর্মই ওই, ফুরালেই রাশ ঠেলে। আমিও যা কথা কয়ে যাই, ফুরিয়ে আসে আসে হয়, মা আমার অমনি তাঁর অক্ষয় জ্ঞান-ভাণ্ডারের রাশ ঠেলে দেন!\n“ছেলেবেলায় তাঁর আর্বিভাব হয়েছিল। এগারো বছরের সময় মাঠের উপর কি দেখলুম! সবাই বললে, বেহুঁশ হয়ে গিছলুম, কোন সাড় ছিল না। সেই দিন থেকে আর-একরকম হয়ে গেলুম। নিজের ভিতর আর-একজনকে দেখতে লাগলাম! যখন ঠাকুর পূজা করতে যেতুম, হাতটা অনেক সময় ঠাকুরের দিকে না গিয়ে নিজের মাথার উপর আসত, আর ফুল মাথায় দিতুম! যে ছোকরা আমার কাছে থাকত, সে আমার কাছে আসত না; বলত, তোমার মুখে কি এক জ্যোতিঃ দেখছি, তোমার বেশি কাছে যেতে ভয় হয়!”\n১ কলিকাতা বেনেটোলা নিবাসী ডেপুটি ম্যাজিস্ট্রেট পরমভক্ত শ্রীঅধরলাল সেনের বাটীতে শ্রীযুক্ত বঙ্কিমচন্দ্র চাটুজ্যের সহিত শ্রীশ্রীপরমহংসদেবের দেখা হইয়াছিল। বঙ্কিমবাবু তাঁহাকে এই একবার মাত্র দর্শন করিয়াছিলেন।


যে জিনিস পুরুষের বীর্যে শুক্রাণুর পরিমাণ কমিয়ে দেয় - হোমিও সেক্স সল্যুশন\nপ্রথম পাতা যৌন সচেতনতা যে জিনিস পুরুষের বীর্যে শুক্রাণুর পরিমাণ কমিয়ে দেয়\nযে জিনিস পুরুষের বীর্যে শুক্রাণুর পরিমাণ কমিয়ে দেয়\nআপনি জানেন কি ? মিষ্টি পানীয় আপনার বীর্যে শুক্রাণুর পরিমাণ কমিয়ে দিয়ে থাকে ! বর্তমানে আধুনিক চিকিৎসকেরা মনে করছেন অতিরিক্ত মিষ্টি বিশেষ করে মিষ্টি জাতীয় পানীয়গ্রহনের ফলে কমে যেতে পারে পুরুষের বীর্যের শুক্রাণুর পরিমাণ৷ মিষ্টি জাতীয় পানীয় বলতে চিকিৎসকরা সোডা, ভোদকা কিম্বা জিনের মতো অ্যালকোহলকেই দিকেই প্রথম ইঙ্গিত করেছেন৷\nসম্প্রতি এক গবেষণার মধ্যে দিয়ে দেখা গিয়েছে যে অ্যালকোহল গুলিতে সুগারের পরিমাণ বেশি থাকে সেগুলো বেশি পান করা হলে পুরুষদের শুক্রানু-র পরিমাণ হ্রাস পেতে পারে৷\nবিশেষ করে খেলোয়াড়দের বেশি সর্তক করতে চান চিকিৎসকেরা৷ কারণ কিছু স্পোটর্স ড্রিঙ্কেও সুগারের পরিমাণ বেশি থাকায় ক্ষতি হরে পুরুষের যৌনতায়৷ এমনকি শক্তি বর্ধক যে কোনও পানীয়তেই এই সম্ভাবনা থাকতে পারে বলে মনে করছেন দেশি-বিদেশি চিকিৎসকেরা৷ সুতরাং, চির যৌবন, যৌনতা, পুরুষত্ব অটুট রাখতে মিষ্টি ছাড়ুন, বীর্যবান সুপুরুষ হয়ে যৌবন উপভোগ করুন৷\nযে জিনিস পুরুষের বীর্যে শুক্রাণুর পরিমাণ কমিয়ে দেয় ডাক্তার আবুল হাসান5of 5\nআপনি জানেন কি ? মিষ্টি পানীয় আপনার বীর্যে শুক্রাণুর পরিমাণ কমিয়ে দিয়ে থাকে ! বর্তমানে আধুনিক চিকিৎসকেরা মনে করছেন অতিরিক্ত মিষ্টি বিশেষ কর...


'হৃদয়ে আলফাডাঙ্গা'র তাল বীজ রোপণ - চারিদিক\nSeptember 18, 2021, 3:43 pm\n. September 10, 2021, 6:22 pm 1 min read\nবজ্রপাত প্রতিরোধ ও রাস্তার সৌন্দর্য বর্ধনে ফরিদপুরের আলফাডাঙ্গায় উপজেলায় তাল বীজ রোপণ করেছে ‘হৃদয়ে আলফাডাঙ্গ’ নামে একটি স্বেচ্ছাসেবী সংগঠন।\nশুক্রবার (১০ সেপ্টেম্বর) সকালে উপজেলার বানা ও বুড়াইচ ইউনিয়নের হেলেঞ্চা-পাকুড়িয়া সড়কের দু’পাশে তালবীজ রোপণ করা হয়। এ সময় তারা শতাধিক তালবীজ রোপণ করেন। সংগঠনটি উপজেলাব্যাপি সহস্রাধিক তালবীজ রোপণ করবে বলে জানিয়েছে সংগঠনটি।\nতালবীজ রোপণকালে উপস্থিত ছিলেন, বানা ইউনিয়নের ভারপ্রাপ্ত চেয়ারম্যান রাজ ইসলাম খোকন, আলফাডাঙ্গা প্রেসক্লাবের সাধারণ সম্পাদক আলমগীর কবীর, উপজেলা ক্যাবের সভাপতি কবীর হোসেন, স্থানীয় ইউপি সদস্য মো. মিটু মোল্যা, সাংবাদিক মুজাহিদুল ইসলাম নাঈম, সংগঠনের সদস্য মনিরুল ইসলাম, মিয়া রাকিবুল, তরিকুল ইসলাম তৌকির, এইচ এম মামুন, আসিফ সিকদার, গোলাম কিবরিয়া প্রমুখ।\nসংগঠনটির সদস্য মিয়া রাকিবুল জানান, ‘ আলফাডাঙ্গা উপজেলা এলাকায় বজ্রপাত প্রতিরোধ করা ও কৃষকদের পাশে থাকাই আমাদের মূল লক্ষ্য।\nPrevious: গফরগাঁওয়ে সাপের কামড়ে মাদ্রাসা শিক্ষার্থীর মৃত্যু\nNext: রান্না ঘরের চুলা থেকে অগ্নিকাণ্ড: প্রাণ গেল বৃদ্ধার


সরকারি জমি দখল করলেই শাস্তি\n২০১৯ আগস্ট ০৮ ১৩:৪০:৪৯\nদ্য রিপোর্ট প্রতিবেদক: সরকারি জমির লিজ-ইজারার মেয়াদ শেষ হলে অবশ্যই নবায়ন করতে হবে। নবায়ন না হলে ওই জমি সংশ্লিষ্ট কর্তৃপক্ষকে বুঝিয়ে দিতে হবে।\nএর ব্যত্যয় হলে, সরকারি জমি অবৈধভাবে দখলে রাখলে সংশ্লিষ্ট ব্যক্তি দুই বছরের কারাদণ্ড বা দুই লাখ টাকা জরিমানা অথবা উভয়দণ্ডে দণ্ডিত হবেন।\nএমন বিধান রেখে দখলদারদের বিরুদ্ধে নতুন আইন করতে যাচ্ছে সরকার। প্রস্তাবিত ‘সরকার ও স্থানীয় কর্তৃপক্ষের ভূমি ও স্থাপনাদি (দখল পুনরুদ্ধার) আইন ২০১৯’-এর খসড়া চূড়ান্ত করেছে ভূমি মন্ত্রণালয়।\nতবে অবৈধ দখলদারদের শাস্তি আরও কঠোর করার দাবি জানিয়েছেন ভূমি বিশেষজ্ঞ ও ভুক্তভোগীরা। তাদের মতে, কোটি টাকার জমি দখল করার শাস্তি লাখ টাকার জরিমানা হলে এটি কোনো কার্যকর আইন হবে না। বিষয়টি নিশ্চিত করেন ভূমি সচিব মো. মাকছুদুর রহমান পাটোয়ারী।\nতিনি নিজ দফতরে বলেন, ‘সরকারি জমি কেউ অবৈধভাবে দখল করলে বিদ্যমান ‘গভর্নমেন্ট অ্যান্ড লোকাল অথরিটিজ (ল্যান্ড অ্যান্ড বিল্ডিংস) পজিশনস, ১৯৭০’-এর শাস্তির কোনো বিধান নেই।\nশুধুমাত্র উচ্ছেদ করার খরচ নেয়া হয় দলখদারদের কাছ থেকে। দৃষ্টান্তমূলক শাস্তি না থাকায় উচ্ছেদের পর আবারও বেদখল হচ্ছে সরকারি জমি। অবৈধ দখলদারদের বিরুদ্ধে আইনটি নতুন করে করার উদ্যোগ নেয়া হয়েছে। ইতিমধ্যে একটি খসড়াও তৈরি হয়েছে।\nসেখানে অবৈধ দখলকে ফৌজদারি অপরাধ হিসেবে গণ্যের প্রস্তাব করা হয়েছে। স্টেকহোল্ডারদের সঙ্গে আরও বৈঠক করে তাদের মতামতের ভিত্তিতে তা চূড়ান্ত করা হবে।\nপ্রস্তাবিত আইনে বড় অপরাধে লঘুদণ্ডের প্রস্তাব করা হয়েছে কি না- এমন প্রশ্নের জবাবে ভূমি সচিব বলেন, ‘বিষয়টি এখনও আলোচনাধীন।\nসংশ্লিষ্টদের মতামতের ভিত্তিতেই আইনটি চূড়ান্ত করা হবে।\nএ প্রসঙ্গে ভূমিবিষয়ক একাধিক গ্রন্থ প্রণেতা ও ভূমি আইন বিশেষজ্ঞ শাহ মো. আবু রায়হান আলবেরুনী বলেন, ‘বর্তমান বাজারে জমির দাম বিবেচনায় নিয়ে প্রস্তাবিত আইনের শাস্তি নির্ধারণ করা সমীচীন হবে। কারণ কোটি কোটি টাকার সম্পদ দখল করে যদি মামলা মোকাদ্দমা শেষে দুই লাখ টাকা জরিমানা করা হয় তাহলে এ অপরাধ কমবে বলে মনে হয় না। দখলকৃত জমির পরিমান বিবেচনায় নিয়ে সর্বোচ্চ ১০ বছর সর্বনিু ৫ বছরের কারাদণ্ড বা ৫ থেকে ৫০ লাখ টাকা জরিমানা হতে পারে। তাহলেই আইনটির প্রয়োগে সমাজে ইতিবাচক প্রভাব পড়বে বলে আমার বিশ্বাস।’\nজানা গেছে, দেশে লাখ লাখ একর সরকারি জমি থাকলেও তার বিরাট একটি অংশ অবৈধ দখলে রয়েছে। ইজারা বা লিজ নেয়ার নামে নতুন করে দখল হচ্ছে সরকারি খাসজমি। ইজারার মেয়াদ শেষ হলেও অনেকেই তা আর নবায়ন করছেন না। বছরের পর বছর ধরে তা দখলে রাখছেন। এভাবেই সরকারি জমি বেদখল হচ্ছে বলে সংশ্লিষ্টরা জানিয়েছেন।\nসম্প্রতি নৌ-পরিবহন মন্ত্রণালয়ের এক যুগ্ম সচিব দখলদারদের বিরুদ্ধে কঠোর শাস্তির বিধান রেখে নতুন আইন প্রণয়ন করতে প্রধানমন্ত্রীর কার্যালয়, ভূমি, পরিবেশসহ বিভিন্ন মন্ত্রণালয়ে চিঠি দিয়েছেন।\nওই চিঠিতে তিনি বলেন, সরকারি খাসজমি, অর্পিত সম্পত্তি, পরিত্যক্ত সম্পত্তি, ওয়াকফ সম্পত্তি ও দেবোত্তর সম্পত্তিসহ সরকারের অনেক জমি অবৈধ দখলে রয়েছে।\nতাছাড়া নদীর তীরবর্তী ও নদীপাড়ের জমিও অবৈধ দখলে চলে গেছে। মহামান্য সুপ্রিম কোর্ট দখল হওয়া নদীর জমি সিএস অনুযায়ী পুনঃরুদ্ধার করতে হবে মর্মে নির্দেশনা দিয়েছেন। পৃথিবীর বিভিন্ন দেশে ‘অবৈধ জমি দখল’কে গুরুতর অপরাধ হিসেবে শাস্তির বিধান থাকলেও বাংলাদেশে নেই। জমির অবৈধ দখল রোধ করতে কঠোর শাস্তির বিধান রেখে আইন করতে হবে।\nনিজ মন্ত্রণালয়ের তিক্ত অভিজ্ঞতা তুলে ধরে চিঠিতে তিনি বলেন, বর্তমানে নৌপরিবহন মন্ত্রণালয়ে নদীর জমি অবৈধ দখলদারদের উচ্ছেদের কার্যক্রম চলছে।\nউদ্ধারের পর আবারও বেদখল হচ্ছে। দেশে এ সংক্রান্ত আইন না থাকায় অবৈধ দখলদারদের বিরুদ্ধে কিছুই করা যাচ্ছে না। সিভিল আইনে যা আছে তাতে একটি মামলা ৭০-৮০ বছর ধরে চলে।\nএতে কোনো পক্ষই লাভবান হয় না বরং ক্ষতিগ্রস্ত হয়। দেশে প্রায় দুই কোটি মামলা বিচারাধীন রয়েছে যার মধ্যে শতকরা ৮০ ভাগ মামলাই ভূমিকেন্দ্রিক।\nএকটি কঠোর আইন প্রণয়ন করে তা কার্যকর হলে অবৈধ দখল রোধ করা সম্ভব হতো বলে মনে করেন এই কর্মকর্তা।


সিরাজগঞ্জের হাটিকুমরুল হাইওয়ে থানার ভারপ্রাপ্ত কর্মকর্তা (ওসি) খাইয়রুল ইসলামকে প্রত্যাহার করা হয়েছে।\nহাইওয়ে পুলিশ সুপার, বগুড়া আঞ্চলিক কার্যালয়ের মো. শহিদুল্লাহ বিষয়টি নিশ্চিত করে বলেছেন, মহাসড়কে উচ্চ আদালত কর্তৃক নিষিদ্ধ ঘোষিত অবৈধ যানবাহনের বেপরোয়া চলাচল ও প্রাণহানির ঘটনায় তাকে প্রত্যাহার হয়। বুধবার সকালে হাইওয়ে পুলিশের বগুড়া আঞ্চলিক কার্যালয়ে তাকে প্রত্যাহার করা হয়।\nপুলিশের বগুড়া আঞ্চলিক কার্যালয়ের পুলিশ সুপার মো. শহিদুল্লাহ বলেন, 'জনস্বার্থে ও উর্ধ্বতনদের নির্দেশে তাকে প্রত্যাহার করা হয়েছে।\nট্রাক খাদে পড়ে স্বামী-স্ত্রীসহ নিহত ৩


বাংলাদেশ মানবাধিকার কমিশন সাতক্ষীরা জেলা শাখার ইফতার - ডেইলি সাতক্ষীরা\nHome » বাংলাদেশ মানবাধিকার কমিশন সাতক্ষীরা জেলা শাখার ইফতার\nমে ১৭, ২০১৯0মন্তব্য 143 ভিউ\nবাংলাদেশ মানবাধিকার কমিশন সাতক্ষীরা জেলা শাখার ইফতার মাহফিল অনুষ্ঠিত হয়েছে। শুক্রবার সন্ধ্যায় শহরতলীর লেক ভিউ তে অনুষ্ঠিত ইফতার মাহফিলে সভাপতিত্ব করেন মানবাধিকার কমিশন সাতক্ষীরা জেলা শাখার সভাপতি এড. ওসমান গণি। সংগঠনের সাধারণ সম্পাদক জাহাঙ্গীর আলম মেননের সার্বিক সহযোগিতায় ও এড. নাজমুন নাহার ঝুমুরের পরিচালনায় ইফতার মাহফিলে উপস্থিত ছিলেন জেলা আইনজীবী সমিতির সভাপতি এড. শাহ আলম, জেলা আওয়ামীলীগের দপ্তর সম্পাদক শেখ হারুন উর রশিদ, জেলা পরিষদ সদস্য আল ফেরদৌস আলফা ও আমজাদ হোসেন, এড. আজহারুল ইসলাম, সাতক্ষীরা নাগরিক আন্দোলন মঞ্চের সাধারণ সম্পাদক হাফিজুর রহমান মাসুম, সাংবাদিক ঈদুজ্জামান ইদ্রিস সদর উপজেলা শিক্ষক সমিতির সভাপতি রেজাউল করিম, সাধারণ সম্পাদক বি এম শামছুল হক।


বিএনপিকে দুই বছর ক্ষমতা আমাদের ছাড়তে হবে: মান্না\nএম গোলাম মোস্তফা, ঢাকাটাইমস\n| আপডেট : ০৭ সেপ্টেম্বর ২০১৮, ১৭:২৮ | প্রকাশিত : ০৭ সেপ্টেম্বর ২০১৮, ০৮:২৪\nবিএনপির সঙ্গে ঐক্যের পর ক্ষমতায় আসতে পারলে দুই বছর ক্ষমতা তাদের হাতে ছেড়ে দিতে হবে বলে জানিয়েছেন যুক্তফ্রন্ট নেতা মাহমুদুর রহমান মান্না। বলেছেন, এই দুই বছরেই তারা সুশাসন কী সেটি করে দেখাবেন।\nবিএনপির সঙ্গে ঐক্যের আলোচনা অনেক দূর এগিয়ে গেছে বলেও জানান যুক্তফ্রন্টের এই নেতা। বলেছেন, নির্বাচনের পর বিএনপি স্বেচ্ছাচারী হয়ে উঠবে না, এটা নিশ্চিত করেই আলোচনা চালাচ্ছেন তারা।\nবিএনপির এবং যুক্তফ্রন্টের ঐক্যের চেষ্টা কতদূর আগাল?\nএটার কাঠামোটা দৃশ্যমান হয়েছে, এটা একটা বিরাট অর্জন এই মুহূর্তে। ঐক্য গড়ার পথে অনেক দূর এগিয়েছি আমরা।\nঐক্য গড়ার সময় যে প্রস্তাব নিয়ে, দাবি নিয়ে অনেক বিতর্ক হয়, আমাদের তেমন হয়নি। কারণ স্বৈরতন্ত্রের থাবা এতো তীব্র, মানুষ এখান থেকে মুক্তির আকাঙ্ক্ষা জোরাল হয়েছে।\nআমাদের সমস্যা হতে পারত বেগম জিয়ার মুক্তির দাবি প্রধান করে আনতে হবে। এখানে তার মুক্তির দাবি প্রধান নয়, দাবি নামার মধ্যে থাকলেই হলো। কেউ কেউ আবার বলেন, আইনগতভাবেই হোক আর যেভাবেই হোক ওনি মুক্তির দাবিদার।\nআলোচনাগুলো কী নিয়ে হচ্ছে?\nসুশাসন প্রতিষ্ঠা করা, বেকারত্ব দুর করা, দুর্নীতি দুর করা, শিক্ষার সুযোগ সৃষ্টি করা, স্বাস্থ্যের ব্যবস্থা করা-এই বিষয়গুলি নিষ্পত্তি করা সরকার। এইটা আমাদের নিজেদের মধ্যে কথাবার্তা বলছি, যে নামব কীভাবে, ঘোষণা দেব কীভাবে? আন্দোলনটা গড়ে তুলব কীভাবে।\nকেন মনে করছেন এই ঐক্য দেশের জন্য ভালো হবে?\nএটা কোন ব্যাখ্যার দাবি রাখে? দেশ ধ্বংসের পথে চলে যাচ্ছে। কোন নির্বাচন ছাড়া গায়ের জোরে রীতিমতো শঠতা করে ক্ষমতায় থাকা হচ্ছে এবং সেই চক্রান্ত এখনও চলছে। এটা প্রতিহত করার জন্য কিছু করতেই হবে, এটা সেই উদ্যোগ। গণতন্ত্র প্রতিষ্ঠার জন্য এটার কোনো বিকল্প নেই।\nবিএনপির চাওয়া কী আর যুক্তফ্রন্টের চাওয়া কী?\nআমাদের দুই পক্ষের দুই রকম চাওয়া রয়েছে। তবে সবাই একটা অংশগ্রহণমুলক নির্বাচন চাই। এটার জন্য নির্বাচনকালীন নিরপেক্ষ সরকার চাই, যার অধীনে নির্বাচন করার জন্য আস্থা তৈরি হবে। এ নির্বাচন কমিশনটা সংস্কার করতে হবে, এই নির্বাচন কমিশন ওরকম নির্বাচন করার যোগ্যতা রাখে না। আর সংসদ বহাল রেখে আরেকটা সংসদ নির্বাচন হবে না।\nএই সংসদ বাতিল করতে হবে এবং এই নির্বাচন দেখা, পরিচালনা, তত্ত্বাবধানে বিচাররিক ক্ষমতাসহ সামরিক বাহিনীকে দায়িত্ব দিতে হবে। এই কয়টা ব্যপারে আমাদের একেবারেই অভিন্ন দৃষ্টিভঙ্গি আছে।\nঐক্য হলো, এরপর কী হবে? ধরুন সরকার এবারও নির্দলীয় নিরপেক্ষ সরকারের দাবি মেনে নিল না, তাহলে কী হবে? বিএনপি বা যুক্তফ্রন্ট কি নির্বাচনে যাবে?\nএকটা না হলে আরেকটা। অনেক পথ আছে, ‘এ’ আছে, ‘বি’ আছে, ‘সি’ আছে, ‘ডি’ আছে। তবে আমরা নিরপেক্ষ একটা সরকারের অধীনে নির্বাচন করতে চাই, তার জন্য আমরা শেষ পর্যন্ত লড়াই করব।\nযদি এই জোট আন্দোলনে যায়, তাহলে ফলাফল কী হবে? বিএনপি তো দুইবার আন্দোলনে নেমে ব্যর্থ হয়েছে। আর এবার আন্দোলনের কোন প্রস্তুতিও নেই। কীভাবে দেখছেন?\nআন্দোলনে বিএনপির কোন প্রস্তুতি নেই এই ধারণা কেন? দেখা যাচ্ছে কিন্তু দেখছেন না। জনগণের মধ্যে প্রস্তুতি রয়েছে। জনগণ চাচ্ছে একটা সুযোগ। যেই সুযোগে যারা স্বেচ্ছাচার করছে, দুর্নীতি করছে এদের বিরুদ্ধে তাদের মনোভাব ব্যক্ত করবে, সে রকম একটা ভোট চাই।\nযে জনসভাটা করল বিএনপি, এর পরে তো আর বলবার অবকাশ নেই যে বিএনপির আন্দোলনের প্রস্তুতি নেই। আওয়ামী লীগ বারবার বলত বিএনপি কই, মাঠে নেই, আন্দোলনে নেই, সভা করতে পারে না। এখন তো দেখা যাচ্ছে আওয়ামী লীগই নেই, বিএনপি আছে।\nএত বড় একটা সভা করুক তো আওয়ামী লীগ। কোটি কোটি টাকা খরচ করে সভা করে এতো বড় সভা করতে পারবে না। মাত্র ১২ ঘণ্টা আগে অনুমতি দিয়েছে। এটা বিএনপির সাফল্যের বিষয় না? সরকার যে অত্যাচার করেছে, তার বিপরীতে মানুষের যে বিক্ষোভ তারই বহিপ্রকাশ।\n২০১৪ সালের ৫ জানুয়ারি নির্বাচনের মতো এবারের নির্বাচন হবে না। এইবারে আমরা নির্বাচনে থাকব, তখন জনগণ আমাদের সাথে থাকবে। আমরা যদি একসাথে ভোট করি, যে পরিস্থিতিতেই হোক না কেন, আওয়ামী লীগ ভোট করতে পারবে না।\nবিএনপি ১৯৯৬ সালে একবার একতরফা নির্বাচন করেছে। আবার ২০০৭ সালে ২২ জানুয়ারি আবার বিরোধী দলকে ছাড়া নির্বাচন করতে চেয়েছে, কিন্তু পারেনি। এখন সেই বিএনপিই বলছে তাদেরকে ছাড়া নির্বাচন করা যাবে না। ১৫ ফেব্রুয়ারি এবং ২২ জানুয়ারির বাতিল নির্বাচনের কী মূল্যায়ন করবেন? বিএনপি কি ভুল করেছে?\nরাজনীতিতে এই ধরনের প্রশ্ন করে বিভ্রান্ত করে কারও স্বার্থ চরিতার্থ করা। এটা পলিটিক্যাল পার্টি করতে পারে, সংবাদপত্রের করা উচিত না।\nবিএনপি অতীতে একতরফা নির্বাচন করেছিল, তারা অন্যায় করেছিল। তাই বলে কি আওয়ামী লীগ একতরফা নির্বাচন করবে এটা যুক্তিসঙ্গত? বিএনপি আগে একতরফা নির্বাচন করেছি বলে আন্দোলন করা যুক্তিহীন এটা বলা যাবে না। আন্দোলন করা ঠিকই আছে, কিন্তু তখন তারা করেছিল তা অন্যায় করেছিল। আমরা বার বার বলেছি এই স্বৈরাচারী সরকার চলে গিয়ে আবার একটা স্বৈরাচারী সরকার আসবে তা হতে দেব না।\nআমরা ক্ষমতার ভারসাম্য চাই। আমাদের ঐক্যের এটাও একটা স্লোগান, এটার সাথে বিএনপি একমত হয়েছে। এটা যুক্তফ্রন্ট, এটা আগের পরিস্থিতি না। এখন আমরা সমস্ত দিক বুঝে শুনে সত্যিকার একটা গণতান্ত্রিক আন্দোলনের দিকে এগিয়ে যাচ্ছি।\nবি চৌধুরীকে যেভাবে অপমান করেছে, তাতে তো বিএনপি একটি চরিত্র স্পষ্ট যে তারাও বিরোধীমত পছন্দ করে না? এই বিরোধ কি ঘুঁচবে?\nধরেন যতদিন বদরুদ্দোজা চৌধুরী জীবিত আছেন এই বিরোধ ঘুঁচবেই না। তার মনে এই রকম কষ্ট থাকতেই পারে যে সেটা কোন দিনও গেল না। এটার নিষ্পত্তি কীভাবে হবে?\nবেনেজির ভু্ট্টোর বাবাকে যারা মেরেছিল, তাদের সাথে কি তিনি নির্বাচন করেননি? পৃথিবীর বহু জায়গাতে আছে যে নিজের দলের বিশেষ ব্যক্তিদের সাথে হাত মিলিয়ে ক্ষমতায় এসেছে। এই মালয়েশিয়ার যে নির্বাচন হলো, মাহথির মোহাম্মদের সাথে হাত মিলাল না আনোয়ার ইব্রাহীম? নেলসন ম্যান্ডেলা ২৭ বছর জেল খেটে বিরোধীর সাথে হাত মিলিয়েছে। এখন এই পরিস্থিতিতে ওই মনে কষ্টের কারণে ঐক্যটা বাদ দেবেন?\nএটা প্রভাব ফেলবে না, আমি সেটা বলছি না। বি চৌধুরী একজন বর্ষিয়ান নেতা রাজনীতিবিদ হিসেবে এটা ধরে ঐক্যের পরিপন্থী কোন কাজ করবেন, আমি তা মনে করি না।\nদেড়শ আসন চায় যুক্তফ্রন্ট, এটা বাড়াবাড়ি চাওয়া না?\nআমি দেড়শ আসনের কথা কখনই বলি নাই, এটা মাহী বি চৌধুরী বলেছেন। এই আসনের কথা যুক্তফ্রন্টের পক্ষ থেকে বলা হয় নাই, এটা মাহী বলেছেন। এটা তার একান্তই ব্যক্তিগত মন্তব্য, এই মন্তব্য যুক্তফ্রন্টের নয়। আসন বণ্টনটা বড় কথা নয়, যুক্তফ্রন্টকে দুই বছর দিয়ে দিতে হবে।\nএই বিষয়টি এখনও ওদেরকে (বিএনপি) বলি নাই, আমি আপনাকে বলছি, আমাদের দুই বছর ক্ষমতা ছেড়ে দিতে হবে।\nতাদের (বিএনপি) এতো ঝামেলা, আওয়ামী লীগের লোক ভয়ে আছে, বিএনপি ক্ষমতায় গেলে পাঁচ লক্ষ লোক মেরে ফেলবে। আমরা ক্ষমতায় গেলে এ রকম শাসনের একটা মডেল দেখাব, যেখানে কোন হানাহানি থাকবে না। এই জন্য সিট কতটা পাব সেই বিতর্কটা করছি না। আমরা ক্ষমতার ভারসাম্যটা বড় করে দেখছি।\nআমরা সত্যিকার অর্থে দেশে সুশাসনের জন্য কাজ করব। আমরা কল্যাণ রাষ্ট্র করতে চাই, দেশের বেকার সমস্যা নিরসনে কাজ করে যাব। দলবাজী থেকে মুক্ত করতে হবে দেশকে।\nজামায়াত নিয়ে যুক্তফ্রন্টের অবস্থান কী?\nজামায়াত নিয়ে যুক্তফ্রন্টের অবস্থান স্পষ্ট। স্বাধীনতা বিরোধীদের সাথে আমাদের কোনো ধরনের ঐক্য হতে পারে না। বিএনপি এভাবে স্পষ্ট করে বলে নাই যে তারা জামায়াতকে ছাড়বে না। বেগম জিয়া মহাসচিবকে বলেছেন, জোটও থাকবে আবার বৃহত্তর ঐক্য হবে। কিন্তু বলে নাই জামায়াত আমাদের সাথে থাকবে।\nনির্বাচনের মাঠে তো জামায়াত নাই, তাদের রেজিস্ট্রেশনই নাই। এখন ২০টা জামায়াতের নেতা যদি ধানের শীষ নিয়ে নির্বাচন কররে, সেখানে আমি বলার কে?\nচট্টগ্রামের সাতকানিয়ার সংসদ সদস্য আবু রেজা মুহাম্মদ নদভী তো সরাসরি জামায়াতের লোক। আওয়ামী লীগ পাঁচটা দিলে বিএনপিও পাঁচটা দেবে, আমার কথা শুনবে কে? আমি আদর্শিকভাবে জামায়াতের রাজনীতির বিরোধিতা করি। আর নির্বাচনের প্রশ্নে যদি হয়, আমি তো তাকে সাথে নিচ্ছি না। বিএনপি যদি ওইভাবে নেয়, তবে আমাদের আটকাবার ব্যবস্থা নাই।\nআন্দোলনের বিষয়ে যদি হয় আমি কর্মসূচি দিলাম, বিএনপিও দিল আবার জামায়াত অভিন্ন কর্মসূচি দিল, তা আমি কী দিয়ে ঠেকাব? তবে এইটা স্পষ্ট জামায়াতের সাথে কোনো রাজনৈতিক ঐক্য হবে না।\nবিএনপি জামায়াত জোট সরকারের আমলেও তো ব্যাপক দুর্নীতি, স্বাজনপ্রীতির পাশাপাশি জঙ্গি তোষণের অভিযোগ ছিল। আবার বিদ্যুৎসহ সেবাখাতগুলোতে হযবরল অবস্থা ছিল যার উত্তরণে সরকার কিছুই করতে পারে নাই। কেন মনে করছেন, সেই তারাই সাফল্য দেখাবে ভবিষ্যতে?\nআমরা আলাদা আলাদা ভোট করলাম বিএনপি ১৬০ আসন পেল, তখন আমি কী করতে পারি। তারপরও আমি বলি আমি বিএনপিকে আটকাতে চাই বলেই বিভিন্ন প্রস্তাব দিচ্ছি একসাথে যদি ভোট করতে চান, তবে আমাদের দুই বছর ছেড়ে দিতে হবে। এই দুই বছরে আমি দেখাব দেশে সুশাসন কীভাবে আনতে হয়।\nআতিকুলকে জেতাতে ব্যবসায়ীদের প্রত্যয়\nচকবাজারের শোক বই মেলায়\n‘শামীমার বিষয়টি বাংলাদেশের কিছু নয়’\nদায়ীদের বিরুদ্ধে ব্যবস্থা, ক্ষতিগ্রস্তদের ক্ষতিপূরণ: কাদের\nপুড়ে অঙ্গার মরদেহ শনাক্তেও হিমশিম\nগোমতি নদীর তীরে মিলল নৌবাহিনীর সদস্যের মরদেহ\nছবিতে চকবাজারের ভয়াবহ অগ্নিকাণ্ড\nপড়ে ছিল চার বন্ধুর মাথার খুলি\nপুরান ঢাকাকে কেমিক্যাল মুক্ত করতে কাজ করবে পুলিশ\nপ্রায় মৃত তিস্তার বুকজুড়ে ভুট্টার মেলা\nচকবাজারে আগুন: দীর্ঘ হচ্ছে লাশের সারি\nআগুনে হতাহতের ঘটনায় রাষ্ট্রপতি, প্রধানমন্ত্রীর শোক\nচকবাজারে আগুনে মৃতের সংখ্যা ৭০


Currently 3.00/512345 গড় রেটিং: 3.0/5 (2 টি ভোট গৃহিত হয়েছে) Update : 2012-10-22 02:18:50 পরমাপ্রকৃতি\nকাবেরী গায়েন দেবীপূজার দুটি ধারা। একদিকে, তিনি অতি সৌম্য মাতৃরূপ। স্নেহে বাৎসল্যে জগৎ পালন করেন। আশ্রিত, ভক্ত ও সাধক সন্তানকে দান করেন ভয় ও অভয়। অন্যদিকে, তাঁর ভীষণা মূর্তিতে হয় সংহার লীলা—আসুরিক শক্তির বিরুদ্ধে কালান্তক অভিযান। রাজা সুরথ, রামচন্দ্র, অর্জুন, শিবাজি, রানা প্রতাপ ও গোবিন্দ সিংদের মতো রাজন্যবর্গ করেছেন দেবীর ভীষণা মূর্তির সাধনা—বীর্য, ঐশ্বর্য, রাজ্য, শত্রুবধ, বিজয় ও স্বাধীনতা লাভের জন্য। অন্যদিকে, সমাধি বৈশ্য, রামপ্রসাদ, কমলাকান্ত ও রামকৃষ্ণের মতো ভাবসাধকেরা দেবীর করুণাময়, সৌম্য মাতৃমূর্তির সাধনা করেছেন প্রেম, ভক্তি, জ্ঞান, বৈরাগ্য ও মহামুক্তির জন্য। রাজা সুরথ ও সমাধি বৈশ্য, দুই ঘরানার সাধকই পূজা করেছেন উত্তরায়ণের বসন্তকালে। রামচন্দ্র করেছিলেন শরৎকালে। পৃথিবীর ছয় মাস দিন আর ছয় মাস রাত্রিতে দেবলোকের এক দিন। শ্রাবণ থেকে পৌষ দেবলোকের রাত আর মাঘ থেকে আষাঢ় দেবলোকের দিন। শারদীয় দুর্গোৎসবের সময়, অর্থাৎ শ্রাবণ থেকে পৌষ দেবলোকের রাত্রি বলে বোধন করতে হয়। এই সময়কে দক্ষিণায়ন বা পিতৃপক্ষ বলে।\nবাঙালি হিন্দুর যে দুর্গাপূজা, সেখানে এই দুই ধারাই মিলেমিশে একাকার। কৈলাস থেকে মর্ত্যে নেমে আসেন পিতৃগৃহে যে উমা বা পার্বতী, তিনি বাড়ির মেয়ে আর তাই এই পৃথিবীর কন্যা। বাবার বাড়ি সাধ্যমতো আদর-যত্নে ভরিয়ে রাখে চার সন্তানসহ কন্যাটিকে। বাঙালির পিতৃগৃহে মেয়ে মা-ও বটে। ফের সেই মেয়ে কিংবা মা যে আদ্যাশক্তি, তার কাছেই মর্ত্যের সন্তানেরা রূপ, যশ, ধন, জয় ও জ্ঞান প্রার্থনা করে।\nপৃথিবী সংকেতময়। মানুষ নানা সংকেতে অর্থ আরোপ করেছে; আবার সেসব সংকেত উন্মোচন করে অর্থ উদ্ধার করেছে। আমি শুধু দেবী দুর্গার এই দুই রূপের সঙ্গেই প্রাকৃতিক অভেদকে বোঝার খানিকটা চেষ্টা করব দুর্গা-ধারণা এবং দুর্গাপূজার দুই-একটি রীতির সংকেত ধরে।\n‘অহং রাষ্ট্রী’: আমিই অধিশ্বরী\nমার্কণ্ডেয় পুরাণের দেবতেজঃসম্ভবা যে চণ্ডী, বামন পুরাণে তিনিই কাত্যায়নী, কালী, দুর্গা, চামুণ্ডা ও পার্বতী। দেবী চামুণ্ডারূপে চণ্ডমুণ্ড বধ করেছেন, দুর্গারূপে বধ করেছেন দুর্গাসুর, কালীরূপে পান করেছেন রক্তবীজের রক্ত, বধ করেছেন বরাহ পুরাণের বেত্রাসুর, বধ করেছেন কলিঙ্গদৈত্য, অন্ধকাসুর, মহিষাসুর এবং অন্যান্য দানব। এই ভীষণ রূপের প্রতিটিতেই তাঁর যে অবয়ব, তা তিনি পেয়েছেন সেরা দেবতাদের তেজ থেকে। শিবের তেজে দেবীর মুখ, যমের তেজে চুল, বিষ্ণুর তেজে বাহু, চন্দ্রতেজে স্তন, ইন্দ্রের তেজে মধ্যভাগ, বরুণের তেজে জঙ্ঘা ও ঊরু, পৃথিবীর তেজে নিতম্ব, ব্রহ্মার তেজে পা, বসুগণের তেজে আঙুল, কুবেরের তেজে নাক, প্রজাপতির তেজে দাঁত, সন্ধ্যার তেজে ভ্রু এবং পবনের তেজে কান। অর্থাৎ সৃষ্টি-স্থিতি-বিনাশের ধারক তিন দেবতা ব্রহ্মা, বিষ্ণু ও শিবের সঙ্গে এই বিশ্বব্রহ্মাণ্ডের বাতাস, সূর্য, সন্ধ্যাকাল, জল, মেঘ, অন্ধকার, পৃথিবী ও বজ্র—এসব নানা প্রাকৃতিক তেজ থেকেই তাঁর অবয়ব। তিনি চারপাশের প্রকৃতির সব তেজকেই ধারণ করেছেন তাঁর অবয়বে। তাই তিনি প্রকৃতিসম্ভূতা। আর এসব দেবতার বা প্রাকৃতিক শক্তিসূত্রের যা যা অস্ত্র, সব অস্ত্রকে তিনি ধারণ করেছেন ১০ হাতে। প্রকৃতির সব শক্তিকে ধারণ করে হয়ে উঠেছেন মহাশক্তি। সংহতি যেমন জাতি বা রাষ্ট্র গঠনের মূল প্রেরণা, এই সংহতিকে জাতির কল্যাণে সার্থক প্রয়োগেই রাষ্ট্র নির্মাণ পূর্ণাঙ্গ হয়। বৈদিক সূক্তে দেবী নিজেই বলেছেন, ‘অহং রাষ্ট্রী’ বা আমিই অধিশ্বরী। প্রতিটি রাষ্ট্রে চার শ্রেণীর মানুষ দেখা যায়—বুদ্ধিজীবী, বীর্যজীবী, বৃত্তিজীবী ও শ্রমজীবী। দেবীর ডানে লক্ষ্মী ও গণেশ এবং বাঁয়ে সরস্বতী ও কার্তিকেয়। লক্ষ্মী ধনশক্তি বা বৈশ্যশক্তি। গণেশ জনশক্তি বা শ্রমশক্তি। সরস্বতী জ্ঞানশক্তি এবং দেবসেনাপতি কার্তিকেয় ক্ষাত্রশক্তির দেবতা। দেবী দুর্গা যখন মর্ত্যে আসেন, তখন তিনি একা আসেন না, পুত্র-কন্যাস্বরূপ এই চার শক্তিকে নিয়ে আসেন। সেদিক থেকে দেবীর এ বিগ্রহ দর্শনে অর্জিত জ্ঞান রাষ্ট্রীয় জ্ঞান। আর হাত কাজের প্রতীক। আলস্য, নিদ্রা, তন্দ্রা, জড়তা, নির্বীর্যতার মহাপাপ দূর করে জাতির মধ্যে সর্বতোপ্রসারী কর্মশক্তি জাগিয়ে তোলার জন্যই তিনি দশভুজা। তাঁর বাহন সিংহ। তিনি নিখিল বিশ্বের সম্রাজ্ঞী, সিংহ পশুরাজ্যের সম্রাট। তিনি মহিষাসুরমর্দিনী, সিংহ মহিষের সঙ্গে যুদ্ধে বিজয়ী। স্বত্ত্বগুণময়ী মা রজোগুণময় সিংহ বাহনকে নিয়ন্ত্রণ করে লোকস্থিতি রক্ষা করছেন। রজোগুণের সঙ্গে তমোগুণের সমন্বয় ঘটলে লোককল্যাণ না হয়ে হবে লোকসংহার। তাই দেবী স্বত্ত্বগুণময়ী হয়ে রজোগুণাত্মক সিংহকে করেছেন বাহন, অর্থাৎ অনুগত আজ্ঞাবহ ভৃত্য। রাষ্ট্রবিজ্ঞানীরা এই প্রতীকের মর্ম বুঝবেন বলেই ধারণা করি।\n‘নবপত্রিকা’ পূজা: দুর্গা কি তবে শস্যদেবী?\nদুর্গাপূজায় নবপত্রিকার পূজা অপরিহার্য। নবপত্রিকা আসলে নয়টি গাছের কিংবা উদ্ভিদের পাতা—কলা, কচু, হলুদ, জয়ন্তী, বেল, ডালিম, অশোক, মান ও ধান। একটি পাতাসহ কলাগাছে বাকি আটটি সমূল সপত্র উদ্ভিদ বা সপত্র শাখা একত্র করে এক জোড়া বেলসহ শ্বেত অপরাজিতা লতা দিয়ে বেঁধে লাল পাড় সাদা শাড়ি জড়িয়ে ঘোমটা দেওয়া বধূর আকার দিয়ে সিঁদুর মাখিয়ে দেবীর ডান দিকে গণেশের পাশে দাঁড় করিয়ে দেওয়া হয়। প্রচলিত নাম যার কলাবউ। প্রথম পূজা তিনিই পান। এই নবপত্রিকা নবদুর্গা নামে ‘নবপত্রিকাবাসিন্যৈ নবদুর্গায়ৈ নমঃ’ মন্ত্রে পূজিত। উদ্ভিদগুলো দেবীর প্রতিরূপ হিসেবে গণ্য। পণ্ডিতেরা প্রায় সমস্বরে অভিমত দিয়েছেন যে নবপত্রিকা আসলে শস্যদেবীর পূজা। পণ্ডিত রমাপ্রসাদ চন্দ লিখেছেন, ‘দুর্গাপূজার একটি গুরূত্বপূর্ণ অংশ নবপত্রিকা বা নয়টি উদ্ভিদের পূজা পরিষ্কারভাবে দেখায় যে দেবী আসলে শস্য-ধারণার মূর্তরূপ।’ শশিভূষণ দাশগুপ্ত লিখেছেন, ‘এই শস্যবধূকেই দেবীর প্রতীক গ্রহণ করিয়া প্রথমে পূজা করিতে হয়। তাহার কারণ, শারদীয়া পূজা মূলে বোধহয় এই শস্যদেবীরই পূজা।’ জিতেন্দ্রনাথ বন্দ্যোপাধ্যায় মনে করেন, নবপত্রিকা পূজা আসলে বাংলায় দুর্গার হৈমন্তিক পূজা। দেবীর অপর এক মূর্তি শাকম্ভরীকেও শস্যদেবী বা পৃথিবীদেবী বলে ব্যাখ্যা করা হয়। যে দেবী নিজের দেহে উৎপাদিত শাক দিয়ে পৃথিবী পূর্ণ করে সব জীবের প্রাণ ধারণের আয়োজন করেন, তাঁকে শস্যদেবী, কৃষিদেবী বা পৃথিবীদেবী মনে করা চলে। শশিভূষণ দাশগুপ্তের মতে, এই শাকম্ভরী দেবী পৃথিবী বা বসুন্ধরাই পরে হয়েছেন অন্নদা, অন্নপূর্ণা।\nদুর্গার শক্তিরূপ কিংবা অন্নপূর্ণা অবয়ব শেষ পর্যন্ত কি আমাদের পরমাপ্রকৃতির ধারণাকেই তবে জোরদার করে? পরমাপ্রকৃতি অন্নপূর্ণা কিংবা সর্বময় ক্ষমতার সংহতিরূপে দুর্গাকে পূজা করা হয় যে সমাজে, সেখানে আজও মেয়েদের সম্পত্তিতে অধিকার নেই, শিক্ষা-সম্পদ-ক্ষমতায় প্রবেশাধিকার খুবই সীমিত। ছিন্নমস্তা তথাগত দিনে পরমাপ্রকৃতি তাঁর সন্তানদের ধারণ করুন।\nঅথবা কাবেরী গায়েন এর অন্যান্য লেখা অবরুদ্ধ দেশ : হায় সব ‘সামান্য ক্ষতি’!\n'দুর্ঘটনায় কেন শুধু শ্রমিকই পোড়ে?’\nএইসব পাগলামি কি গরমের কারণে?\nনূপুর পরা নিথর ‘পা’ যা বলে গেল


পুলিশ হেফাজতে মৃত্যু : ওসিসহ ৪ জনের বিরুদ্ধে মামলা - বার্তাবাহক\nবুধবার, ২২ জানুয়ারি, ২০২০,\nহোম/আলোচিত/পুলিশ হেফাজতে মৃত্যু : ওসিসহ ৪ জনের বিরুদ্ধে মামলা\nবার্তাবাহক ডেস্ক : থানায় নির্যাতনে আলমগীর হোসেন (৩৫) নামে এক প্রাইভেটকার চালকের মৃত্যুর অভিযোগে রাজধানীর উত্তরা পশ্চিম থানার ভারপ্রাপ্ত কর্মকর্তা (ওসি) তপন চন্দ্র সাহাসহ চার পুলিশের বিরুদ্ধে মামলা করা হয়েছে।\nবুধবার (১৫ জানুয়ারি) ঢাকা মহানগর দায়রা জজ কে এম ইমরুল কায়েশের আদালতে এ মামলা করেন নিহতের স্ত্রী আলো বেগম। আদালত বাদীর জবানবন্দি গ্রহণ করে পরে আদেশ দেবেন বলে জানিয়েছেন।\nআদালতের অতিরিক্ত পাবলিক প্রসিকিউটর তাপস কুমার পাল বৃহস্পতিবার (১৬ জানুয়ারি) মামলার বিষয়টি নিশ্চিত করেন। মামলার অপর আসামিরা হলেন উত্তরা পশ্চিম থানার এসআই মো. মিজানুর রহমান, এএসআই নামজুল ও মো. সোহাগ।\nনিহতের আলমগীরের স্বজনরা জানান, তিনি প্রাইভেটকার চালাতেন। গ্রামের বাড়ি গাইবান্ধা সদরের কালীবাড়ি এলাকায়। রাজধানীর উত্তরার ১০ নম্বর সেক্টরের ফুলবাড়িয়ায় স্ত্রী ও দুই মেয়ে নিয়ে থাকতেন তিনি। গত ১৬ ডিসেম্বর রাতে ডিউটি শেষে বাসায় ফেরার পথে উত্তরা পশ্চিম থানার পুলিশ তাকে আটক করে থানায় নিয়ে যায়।\nআলমগীরকে থানায় নির্যাতন করে পুলিশ। নির্যাতনের পর আদালতে নিয়ে যাওয়ার জন্য গাড়িতে তোলার সময় আলমগীর অসুস্থ ছিলেন। অসুস্থ অবস্থায় আদালত থেকে তাকে ঢাকা কেন্দ্রীয় কারাগারে পাঠানো হয়। গত ১৯ ডিসেম্বর বিকেলে কারাগারে আলমগীরের মৃত্যু হয়।\nউচ্ছেদ অভিযানে ‘নকল সাংবাদিক’: পুলিশে দিলেন ম্যাজিস্ট্রেট\nমীনে আর্থিক অবস্থার উন্নতি হবে


০১:০৪পিএম, ১২ জানুয়ারি ২০২০\nবিজনেস আওয়ার প্রতিবেদক : আসন্ন ঢাকার দুই সিটি কর্পোরেশন নির্বাচনের প্রচার প্রচারণার জন্য মন্ত্রী-এমপিদের প্রয়োজন নেই। বিএনপি প্রার্থীদের মোকাবেলা করতে আমাদের দুই মেয়র প্রার্থী ব্যারিস্টার শেখ ফজলে নূর তাপস ও আতিকুল ইসলামই যথেষ্ট। বললেন আওয়ামী লীগের সাধারণ সম্পাদক, সড়ক পরিবহন ও সেতুমন্ত্রী ওবায়দুল কাদের।\nরোববার (১২ জানুয়ারি) আওয়ামী লীগ সভাপতি শেখ হাসিনার ধানমন্ডির রাজনৈতিক কার্যালয়ে দলের সম্পাদকমণ্ডলীর প্রথম সভা শেষে প্রেসবিফিংয়ে সাংবাদিকরা 'মন্ত্রিত্ব ছেড়ে প্রচারণায় আসুন' ওবায়দুল কাদেরের উদ্দেশ্যে বিএনপি মহাসচিব মির্জা ফখরুল ইসলাম আলমগীরের এই আহ্বান সম্পর্কে জানতে চাইলে তিনি এ কথা বলেন।\nওবায়দুল কাদের বলেন, আওয়ামী লীগের নেতাকর্মীরা নির্বাচনী আচারণবিধি লঙ্ঘন করেননি। তাহলে মির্জা ফখরুল ইসলাম আলমগীরের এই মিথ্যা অভিযোগের উদ্দেশ্যে কি? দলের মন্ত্রী ও এমপিরা যেন আচরণবিধি লঙ্ঘন না করেন, সেজন্য নির্দেশনা রয়েছে আওয়ামী লীগ সভাপতি শেখ হাসিনার।\nসংবাদ সম্মেলনে আরও উপস্থিত ছিলেন, আওয়ামী লীগের যুগ্ম সাধারণ সম্পাদক মাহবুব-উল-আলম হানিফ, তথ্যমন্ত্রী ড. হাছান মাহমুদ প্রমুখ।\nআজীবন বহিষ্কার হচ্ছেন পাপিয়া


প্রধানমন্ত্রীর সিলেট সফর: ঐক্যবদ্ধ উপস্থিতিই লক্ষ্য আ.লীগ ও অঙ্গ সংগঠনের প্রধানমন্ত্রীর সিলেট সফর: ঐক্যবদ্ধ উপস্থিতিই লক্ষ্য আ.লীগ ও অঙ্গ সংগঠনের – Haor24 | হাওর২৪\nপ্রধানমন্ত্রীর সিলেট সফর: ঐক্যবদ্ধ উপস্থিতিই লক্ষ্য আ.লীগ ও অঙ্গ সংগঠনের\nআপডেট টাইম :: সোমবার, ২৯ জানুয়ারী, ২০১৮, ১২.০৪ পিএম\nআওয়ামী লীগ সভানেত্রী ও প্রধানমন্ত্রী শেখ হাসিনা আগামী ৩০ জানুয়ারি সিলেট আসছেন। তাঁর সফর সফল করতে অবশেষে তৃণমূল কর্মীদের উপস্থিতি নিশ্চিত করতে শোডাউন করেছে জেলা আওয়ামী লীগ। রোববার জেলা শহরে কেন্দ্রীয় আওয়ামী লীগের সাংগঠনিক সম্পাদক ও সিলেট বিভাগের দায়িত্বপ্রাপ্ত নেতা আহমদ হোসেনকে নিয়ে মিছিল সমাবেশ করেছে দলটি। সমাবেশে জেলা আ.লীগের নেতৃত্বে ঐক্যবদ্ধভাবে সমাবেশে অংশ নেওয়ার আহ্বান জানানো হয়েছে।\nএদিকে জেলা আওয়ামী লীগের পাশাপাশি যে অঙ্গসংগঠনগুলো নিয়মিত রাজপথে কর্মসূচি পালন করে তারাও ঐক্যবদ্ধভাবে অংশ নিবে। সংগঠণগুলোর মধ্যে জেলা যুবলীগ, জেলা স্বেচ্ছাসেবক লীগ, জেলা কৃষক লীগসহ কয়েকটি সংগঠন সকল পর্যায়ের নেতাকর্মীদের ঐক্যবদ্ধ ও সংগঠিত হয়ে সিলেটে যাওয়ার প্রস্তুতি নিয়েছে। তবে ছাত্র লীগে কোন্দল থাকায় দুটি বলয়ে বিভক্ত হয়ে নেতাকর্মীরা অংশ নিবেন বলে জানা গেছে।\nজানা গেছে জেলা আওয়ামী লীগ প্রধানমন্ত্রীর সিলেট সফর নিয়ে প্রথমে নিরব ছিল। অবশেষে গতকাল রোববার দুপুরে তারা জেলা শহরে মিছিল সমাবেশের মাধ্যমে তৃণমূলে বার্তা পাঠিয়েছে সমাবেশে অংশগ্রহণের। সিনিয়র নেতৃবৃন্দ প্রধানমন্ত্রীর সমাবেশ সফল করতে ঐক্যবদ্ধ হয়ে অংশ নেওয়ার আহ্বান জানিয়েছেন। শেখ হাসিনার হাতকে শক্তিশালী করতে তৃণমূলে আওয়ামী লীগকে সংগঠিত এবং বিভেদ কমিয়ে আনার গুরুত্বারোপ করেছেন। সমাবেশে কেন্দ্রীয় নেতা আহমদ হোসেন ছাড়াও জেলা আওয়ামী লীগের সভাপতি মতিউর রহমান, জাতীয় পরিষদ সদস্য আয়ূব বখত জগলুল, জেলা আ.লীগের সাধারণ সম্পাদক ব্যারিস্টার এম. এনামুল কবির ইমনসহ শীর্ষ নেতৃবৃন্দ উপস্থিত ছিলেন। সমাবেশে সবার কণ্ঠে একই বক্তব্য প্রতিধ্বনিত হয়েছে।\nজানা গেছে জেলা যুবলীগ প্রতিটি উপজেলাসহ সাংগঠনিক ইউনিটগুলো নিয়ে গত সপ্তাহেই প্রধানমন্ত্রী ও দলীয় সভানেত্রী শেখ হাসিনার সফর নিয়ে বৈঠক করেছে। সমাবেশে অংশ নেওয়ার বার্তা পাঠিয়েছে। বিভিন্ন উপজেলায় মিছিল সমাবেশও করেছে তারা। নেতাকর্মীরা সবুজ গেঞ্জি ও সবুজ ক্যাপ পড়ে ওইদিন সমাবেশে অংশ নিবেন। জেলা স্বেচ্ছাসেবক লীগও প্রতিটি ইউনিটকে দলীয় সভানেত্রীর সমাবেশে অংশ নেওয়ার আহ্বান জানিয়েছে। রোববার জেলা শহরে জেলা সভাপতি সুয়েব চৌধুরী ও সাধারণ সম্পাদক জুবের আহমদ অপুর নের্তৃত্বে মিছিল করেছে।\nজেলা স্বেচ্ছাসেবক লীগের সাধারণ সম্পাদক জুবের আহমদ অপু বলেন, আমরা আমাদের জননেত্রী শেখ হাসিনার সিলেট সফর সফল করতে কয়েকটি প্রস্তুতিসভা করেছি। সকল ইউনিটকে নেত্রীর সমাবেশে উপস্থিত থাকারন আহ্বান জানানো হয়েছে। আমরা তৃণমূল নেতাকর্মীরা নেত্রীর বক্তব্য শোনে উজ্জীবিত হতে চাই।\nসদর উপজেলা কৃষক লীগের আহ্বায়ক মঈনুল হকে বলেন, আমাদের প্রধানমন্ত্রী ও প্রাণপ্রিয় নেত্রী শেখ হাসিনার সিলেট সফর সফল করতে জেলা কৃষক লীগের নির্দেশে আমরা তৃণমূলেও প্রচারণা চালিয়েছি। শেখ হাসিনার উন্নয়ন সাধারণ মানুষের সামনে তুলে ধরছি। নেতাকর্মীদেরও তার সমাবেশে যাওয়ার আহ্বান জানিয়েছি।\nরোববার দুপুরে জেলা আওয়ামী লীগের মিছিল পরবর্তী সমাবেশে জেলা আওয়ামী লীগের সাধারণ সম্পাদক ব্যারিস্টার এম. এনামুল কবির ইমন বলেছেন, প্রধানমন্ত্রী ও আমাদের সভানেত্রী জাতির জনক বঙ্গবন্ধু শেখ মুজিবুর রহমানের কন্যা শেখ হাসিনা সিলেট আসলেও আমাদের সুনামগঞ্জের সাধারণ মানুষও উজ্জীবিত। আমাদের নেতাকর্মীরাও উৎফুল্ল। আমরা সুনামগঞ্জ থেকে বিশাল জমায়েতের মাধ্যমে নেত্রীর সমাবেশ সফল করতে যাব। আমরা অপেক্ষায় আছি জননেত্রীর ভাষণ ও দিকনির্দেশনা শোনার জন্য।


হামলা থেকে ইহুদি পরিবারকে বাঁচিয়ে নেট দুনিয়ায় 'হিরো' মুসলিম মহিলা! (ভিডিয়ো) | Puber Kalom\nহামলা থেকে ইহুদি পরিবারকে বাঁচিয়ে নেট দুনিয়ায় 'হিরো' মুসলিম মহিলা! (ভিডিয়ো)\nপুবের কলম, ওয়েব ডেস্ক, লন্ডন: প্রতিনিয়ত বিদ্বেষমূলক হামলা বা গালিগালাজের স্বীকার হচ্ছে কেউ না কেউ। প্রকাশ্যে সকলের সামনে ঘটনা ঘটলেও প্রতিবাদ করতে কাউকে এগিয়ে আসতে দেখা যায় না। তবে এবার এমন একটি ঘটনার প্রতিবাদ করে নেট দুনিয়া নেটিজেনদের প্রশংসার পাত্রী হয়ে উঠেছেন এক মুসলিম মহিলা। সাহসীকতার সঙ্গে ইহুদি সহযাত্রীর সঙ্গে হতে থাকা অন্যায়ের বিরোধিতা করে এখন সকলের চোখে 'হিরো' আসমা শোয়েখ।আসমার এই সাহসী প্রতিবাদের জন্য ধন্যবাদ জানিয়েছেন সেই ইহুদি সহযাত্রীও।\nতারা ট্রেনে ওঠার পর এক ব্যক্তি ওই ট্রেনটিতে ওঠে। পোশক দেখে তাঁদের জিজ্ঞাসা করেন যে, তারা ইহুদি কী না। পরিবারটি তাদের ইহুদি বলে পরিচয় দিলেন, বিদ্বেষমূলক গালিগালাজ করতে থাকে ওই অজ্ঞাত পরিচয় সহযাত্রী। বাইবেল হাতে ইহুদি বিদ্বেষী বার্তা দিতে থাকেন। তার এই বিদ্বেষমূলক কথাবার্তায় পাত্তা না দিলে আরো বেশি করে গলা ফাটিয়ে ওই ইহুদি পরিবারের বিরুদ্ধে গালিগালাজ করতে থাকে। তাদের চাকর করে রাখার কথাও বলে।মারমুখী হয়ে ওঠে ওই ব্যক্তি। ইতিমধ্যে, ওই ব্যক্তিকে পরিবারের ওপর চড়াও হতে দেখে সামনে এগিয়ে আসেন হিজাব পরা আসমা। ব্যক্তিকে এই ভাবে গালিগালাজ করতে বারন করেন। তাঁকে প্রতিবাদ করতে দেখে আরও একজন সহযাত্রীও প্রতিবাদ করেন। আসমার এই সাহসী মানসিকতাকে ক্যামরা বন্দি করতে থাকেন অন্যান্য যাত্রীরা। তাদের মতে, আসমার মত মানুষ পৃথিবীতে শান্তিরবার্তা নিয়ে আসতে পারে। এই ধরনের শিক্ষা ও মানসিকতা একমাত্র পৃথিবী উজ্জ্বল ভবিষ্যত পেতে পারে।\nপশ্চিমা দেশগুলিতে প্রচলিত আছে মুসলিম-ইহুদিদের মধ্যে চিরকালীন বিদ্বেষ রয়েছে। কিন্তু আসমা এমন প্রতিবাদে বিশ্বের কাছে এক অন্য বার্তা পৌছে দিল। মানবিক ও সম্প্রতির মুখ দেখল বিশ্ব।


ওয়েস্ট ইন্ডিজ ২০ ওভারে ৯৫! ভারত ৭ ওভারে ৩৩, ৩ উইকেটে। - Najarbandi । Online Bengali News Portal, Read Latest Bengali News from Most Popular News Portal\nHome / Sports / ওয়েস্ট ইন্ডিজ ২০ ওভারে ৯৫! ভারত ৭ ওভারে ৩৩, ৩ উইকেটে।\nওয়েস্ট ইন্ডিজ ২০ ওভারে ৯৫! ভারত ৭ ওভারে ৩৩, ৩ উইকেটে।\nওয়েস্ট ইন্ডিজের ইনিংসে দুই অঙ্কের রান করেন শুধু মাত্র জন পুরান (২০)ও পোলার্ড (৪৯)।ভারতীয় বোলারদের মধ্যে সবাই উইকেট পেয়েছেন। নভদীপ সাইনি ৩টি, ভুবনেশ্বর কুমার ২টি উইকেট নেন। ওয়াশিংটন সুন্দর, খলিল আহমেদ, ক্রুনাল পাণ্ড্য ও রবীন্দ্র জাদেজা একটি করে উইকেট নেন। শেষ পাওয়া খবর অনুযায়ী ভারত ব্যাট করতে নেমে ৬.৪ ওভারে ৩ উইকেটের বিনিময়ে ৩২ রান করেছে। খেলা চলছে।